Boatuthah nugenevi dharivarunge udhuhun fasvejje\nބޯޓުތައް ނުގެނެވި ދަރިވަރުންގެ އުދުހުން ފަސްވެއްޖެ\nމޯލްޑިވިއަންގެ ބޯޓަކަށް ޓެކްނީޝަނުން ސާވިސް ދެނީ: މޯލްޑިވްސް އޭވިއޭޝަން އެކެޑަމީގެ ބޯޓުތައް ރާއްޖެ ގެނައުން ލަސްވުމުން ދަރިވަރުންގެ ފްލައިން ސެޝަންތައް ވަނީ ފަސްކޮށްފައި -- ފޮޓޯ: އަވަސް\nއައްޑޫގައި ހިންގާ ފްލައިން ސްކޫލް، މޯލްޑިވްސް އޭވިއޭޝަން އެކެޑަމީގެ ބައެއް ބޯޓުތައް ރާއްޖެ ގެނައުން ލަސްވުމާ ގުޅިގެން ދަރިވަރުންގެ ފްލައިން ސެޝަންތައް ފަސްކޮށްފި އެވެ.\nއެކަޑަމީން ކުރިން ނިންމާފައި އޮތީ މިމަހުގެ 15 ވަނަ ދުވަހު ފްލައިން ސެޝަންތައް ކުރިއަށް ގެންދާށެވެ. ނަމަވެސް ބޯޓުތައް ގެނައުން ލަސްވުމާ ގުޅިގެން ފްލައިން ސެޝަންތައް ފަށަން މިހާރު ނިންމާފައި ވަނީ މި މަހުގެ 28 ވަނަ ދުވަހު އެވެ.\nޕައިލެޓުން ތަމްރީނު ކުރުމަށް އައިލެންޑް އޭވިއޭޝަން ސާވިސް (އައިއޭއެސް) އާއި މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ގުޅިގެން ހަދާފައިވާ މޯލްޑިވްސް އޭވިއޭޝަން އެކަޑެމީގެ ކިޔެވުން ފެށީ މިދިޔަ ޖެނުއަރީ 10 ވަނަ ދުވަހު އެވެ.\nފްލައިން ސްކޫލުގެ ރިފްރެޝާ ޕްރޮގްރާމުގެ ފުރަތަމަ ބެޗްގެ ކިޔެވުން 35 ދަރިވަރުންނާއެކު ކުރިއަށް ގެންދަނީ އޮންލައިން ކޮށެވެ. ފްލައިން ސްކޫލުގެ ކިޔެވުން ފެށިއިރު އެ ސްކޫލަށް ކުދިން ވެއްދުމުގައި އެކި ސަބަބުތަކާ ހެދި ޕައިލެޓް ޓްރޭނިން މެދުކެނޑުނު ދަރިވަރުންނަށް އިސްކަންދީފައި ވެއެވެ. އަދި ޕައިލެޓުން ތަމްރީނު ކުރުމުގެ އިތުރުން އޭވިއޭޝަން ދާއިރާގެ އެހެނިހެން ތަމްރީންތައް ވެސް ސްކޫލުގައި ހިންގުމަށް ނިންމާފައިވެ އެވެ.\nރިފްރެޝާ ޕްރޮގްރާމުގައި 150 ގަޑިއިރުގެ ތިއަރީ ކްލާހާއި 10 ގަޑިއިރުގެ ފްލައިން ކުރިއަށް ގެންދާނެ އެވެ. ތިއަރީ ކްލާސްތައް ކުރިއަށް ގެންދަން ނިންމާފައިވަނީ ހޯމަ ދުވަހުން ފެށިގެން ބުރާސްފަތި ދުވަހާ ހަމައަށް މެންފުރު ފަހު 1:00 އިން އިރުއޮއްސި 6:00 އަށެވެ. ތިއަރީ ބައިތައް ކުރިއަށް ގެންދާނީ އައްޑޫގައި ހުންނަ އެމްއެންޔޫގެ ކެމްޕަހުގަ އެވެ. ފްލައިން ކުރިއަށް ގެންދާނީ ގަން އިންޓަނޭޝަނަލް އެއާޕޯޓްގަ އެވެ.\nއައިއޭއެސްގެ ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ ވިދާޅުވީ މޯލްޑިވްސް އޭވިއޭޝަން އެކެޑަމީއަށް ގެންނަން މަސައްކަތް ކުރަމުންދާ ތިން ބޯޓު ރާއްޖެ އައުމުގެ މަގުމަތީގައި މިވަގުތު އޮތީ ސްރީލަންކާގެ ބަނދަރެއްގައި ކަމަށެވެ.\nއައިއޭއެސްގެ މެނޭޖިން ޑިރެކްޓަރު މުހައްމަދު މިހާދާއި ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ -- ފޮޓޯ: އަވަސް\nމިދިޔަ މަހުގެ 29 ގައި އެ ބޯޓުތައް ގެންނާނެ ކަމަށް އައިއޭއެސް އިން ކުރިން ބުނި ނަމަވެސް އެ ތާރީހަށް އެކަން ކުރެވިފައެއް ނުވެ އެވެ. ޖެނިފާ މިއަދު ވިދާޅުވީ ބޯޓުތައް ގެނެވޭނެ ކަމަށް ކަމަށް މިހާރު ލަފާ ކުރައްވާ ތާރީހަކީ މިމަހުގެ 11 ވަނަ ދުވަސް ކަމަށެވެ. އެ ތާރީހަށް ބޯޓުތައް ރާއްޖެ ގެނެވިއްޖެނަމަ މިމަހުގެ 15 ވަނަ ދުވަހު ބޯޓުތައް އައްޑޫ އަށް ފޮނުވާލެވޭނެ ކަމަށް ވިދާޅުވި އެވެ.\n"އަޅުގަނޑުމެން މިހާރު ކަނޑައަޅާފައި މިވާ ތާރީހަށް ކަންކަން ކުރިއަށްދާނަމަ މިމަހުގެ 28 ވަނަ ދުވަހު ފްލައިން ފެށޭނެ،" ޖެނިފާ ވިދާޅުވި އެވެ.\nއޭނާ ވިދާޅުވީ މިމަހުގެ ތެރޭގައި ދެވަނަ ބެޗަކަށް ވެސް ހުޅުވާލާނެ ކަމަށާއި އެ ބެޗްގައި ވެސް 35 ދަރިވަރަކަށް ޖާގަ ދޭނެ ކަމަށެވެ. ޕައިލެޓްކަން ކިޔަވަން ބޭނުންވާ ދިވެހިންނަށް ރާއްޖޭގައި ތިބެގެން ޕައިލެޓްކަން ކިޔެވޭނެ ގޮތަށް އެކަޑަމީގެ ހިދުމަތްތައް އިތުރަށް ފުޅާކުރެއްވުމަކީ އަމާޒެއް ކަމަށްވެސް ޖެނިފާ ވިދާޅުވި އެވެ.\nމޯލްޑިވްސް އޭވިއޭޝަން އެކެޑަމީގެ ފުރަތަމަ ބޯޓު މިދިޔަ މަހުގެ އަށްވަނަ ދުވަހު ވަނީ އައްޑޫ އަށް ގެންގޮސްފަ އެވެ. މީގެއިތުރުން އައްޑޫ ގަން އިންޓަނޭޝަނަލް އެއާޕޯޓްގައި ކުރިން ފްލައިން ސްކޫލު ހިންގި އެކެޑަމީ އޮފް އެއިރޯނޯޓިކްސް (އޭއޭއޭ) އިން ބޭނުންކުރި ދެ ބޯޓެއްވެސް މޯލްޑިވްސް އޭވިއޭޝަން އެކެޑަމީ އަށް ވަނީ ގަނެފަ އެވެ. އެހެންކަމުން މޯލްޑިވްސް އޭވިއޭޝަން އެކެޑަމީގެ ފްލައިން ސެޝަންތައް ފަށާނީ ޖުމްލަ ހަ ބޯޓާ އެކު އެވެ.\nފްލައިން ސްކޫލު ހިންގަނީ ފްލައިން ސްކްލޫތައް ހިންގުމުގައި މުޅި ޔޫރަޕްގައި ވެސް އެންމެ ފާހަގަކޮށްލެވޭ ޗެކް ރިޕަބްލިކްގެ "ފްލައިން އެކަޑަމީއާ" އެވެ.\nމޯލްޑިވިއަން އައިލެންޑް އޭވިއޭޝަން އައްޑޫ ފްލައިން ސްކޫލް


SunOnline: COLUMN: Nurakkaa bodu! Dhuruhelivey!\nމުޙައްމަދު ޤާސިމް 01 Jun 2022, 08:49\nމީހަކު މަގުމަތީގައި ސިނގިރޭޓު ބޮނީ --- ސަން ފައިލް ފޮޓޯ/ ފަޔާޒު މޫސާ\nއިއްޔެއަކީ ދުނިޔޭގެ ދުންފަތުގެ އިސްތިއުމާލު ނުކުރާ ދުވަހެވެ. ދުންފަތާ ގުޅުވައިގެން މި ފަދަ ދުވަހެއް ފާހަގަކުރުމުގައި ސަބަބުތަކެއް އޮންނާނޭކަން ކަށަވަރެވެ. އެންމެ މުހިންމު ސަބަބަކީ ދުންފަތަކީ އިންސާނާގެ ސިއްޙަތަށް ގެއްލުންދޭ، ނުރައްކާތެރި މާއްދާތަކެއް އެކުލެވޭ އެއްޗަކަށް ދުންފަތް ވާތީއެވެ. ދުންފަތުގެ ބޭނުންކުރާ ނަމަ، އިންސާނާގެ ސިއްހަތުގެ ދުޅަހެޔޮކަން ނަގައިލުމުގެ އިތުރުން، ތަފާތު އެހެނިހެން ގެއްލުންތައް ވެސް ލިބެއެވެ.\nދުންފަތުގެ އިސްތިޢުމާލުކުރާ މީހުންނަށް ލިބޭ ސިއްޙީ ގެއްލުންތަކުގެ ވާހަކަތަކަކީ ވަރަށް އާންމު ވާހަކަތަކެކެވެ. އެ ކަމުގެ ސަބަބުން އެކި ކަހަލަ ބަލިބައްޔަށް އިންސާނާ ހުށަހެޅޭ ވާހަކައެވެ. އެ ބަލިތަކުގެ ސަބަބުން ފުރާނައަށް ނުރައްކާ ވާ ވާހަކައެވެ. އޭގެތެރޭގައި ފުއްޕާމެޔަށާއި ނޭވާލާ ނިޒާމުގެ ބަލިތަކަށް ޖެހޭ ބަލިބައްޔާއި ހިތުގެ ތަފާތު ބަލިތަކާއި ކެންސަރާއި މި ފަދަ ނުރައްކާތެރި ބަލިތައް ހިމެނެއެވެ. މި ފަދަ ބަލިތަކުގެ ވާހަކަތައް ދުންފަތާ ގުޅުވައިގެން ވަރަށް ގިނައިން އަޑުއިވެއެވެ. އެހެންނަމަވެސް ދުންފަތުގެ އިސްތިޢުމާލުކުރާ މީހުންނަށް ދިމާވަނީ، ހަމައެކަނި މި ފަދަ ބަލިބައްޔެއް ނޫނެވެ. ބައެއް ކަހަލަ ބަލިތައް ހުންނަ މީހުންގެ ބަލި އިތުރަށް ބޮޑުވެ ނުރައްކާ ވުމަކީ ވެސް ދިމާވާ ކަމެކެވެ.\nހަކުރުބައްޔަކީ މިއަދު މުޅި ދުނިޔޭގައި ވެސް ވަރަށް ހަލުއި ކަމާ އެކު ފެތުރެމުން އަންނަ ނުރައްކާތެރި ބައްޔެކެވެ. މި ބަލި ހުންނަ މީހުން ދުންފަތުގެ އިސްތިއުމާލުކުރާ ނަމަ، ބަލީގެ ނުރައްކާ ދެ ގުނައަށް އިތުރުވާކަން ދިރާސާތަކުން ދައްކައެވެ. ނިއުޔޯކުގެ "ކްލިނިކަލް ޑައިބެޓީސް ސެންޓަރ އެޓް މޮންޓިފިއޯ މެޑިކަލް ސެންޓަރ"ގެ ޑިރެކްޓަރ ޑރ. ޖޮއެލް ޒޮންސްޒޭން ހާމަކުރައްވާ ގޮތުގައި، ހަކުރުބަލީގެ މީހުން ދުންފަތުގެ އިސްތިޢުމާލުކުރާ ނަމަ ހަކުރު ލެވަލް ކޮންޓްރޯލުކުރަން ދަތިވާނެއެވެ. އޭގެ ސަބަބުން ކުރިމަތިވާ ސިއްޙީ މައްސަލަތަކާ ކުރިމަތިލާންޖެހޭ މުއްދަތު އަވަސްވެއެވެ. މީގެ އިތުރުން ފުއްޕާމޭގައި ޖަރާސީމު އަށަގަތުމާއި އަވަސްއަވަހަށް ރޯގާ ޖެހުމާއި ކެއްސުން ފަދަ ބަލިތައް ޖެހި، ގިނަ ދުވަހަށް މި ފަދަ ބަލިތައް ދެމިގެންދެއެވެ.\nދުންފަތުގެ އިސްތުއުމާލުކުރާ މީހުންނަށް ދިމާވަނީ ހަމައެކަނި ސިއްޙީ ބަލިމަޑުކަމެއް ނޫނެވެ. އެ ނޫން ތަފާތު ގެއްލުންތަކާ ވެސް އެ މީހުންނަށް ކުރިމަތިލާންހެއެވެ. އެ ގޮތުން ފާހަގަކުރެވޭ އެއްކަމަކީ ބޮލުން އިސްތަށި ފޭބުމެވެ. ދިރާސާތަކުން ދައްކާ ގޮތުގައި، ދުންފަތުގެ އިސްތިއުމާލުކުރާ ގިނަ ފިރިހެނުން، އުމުރުން ތިރީހަކަށް އަހަރުވާއިރު ބޯ ތަލަވެއެވެ. ނުވަތަ އެ ކަމުގެ ނިޝާންތައް ފެންނާން ފަށައެވެ. މީގެ މައިގަނޑު ސަބަބަކީ، ދުންފަތުގައި އެކުލެވޭ ނިކޮޓިންގެ ސަބަބުން އިސްތަށީގެ ބުޑުތަކުގެ ބާރު ދެރަކޮށްލުމެވެ. މީގެ އިތުރުން ހަށިގަނޑުގެ ލޭދައުރުވުމުގެ ނިޒާމަށް ހުރަސްއެޅުމެވެ. މި ކަންކަމުގެ ނަތީޖާއަކަށް ވަނީ، ބޮލުން އިސްތަށި ފޭބުން އިތުރުވެ، ޒުވާން އުމުރުގައި ބޯ ތަލަވުމެވެ.\nކޮންމެ މީހަކީ ވެސް އުމުރުގެ ގިނަ ދުވަސްތަކެއް ޒުވާންކަމުގެ ކުލަތަކުން ކުލަޖެހިލައިގެން ހުންނާން ބޭނުންވާނެ މީހެކެވެ. ސާޅީހުން މައްޗަށް ދާއިރަށް ހަންގަނޑު ދޫވެ، ކުރަކިވެ، ރޫޖެހޭކަށް އެކަކު ވެސް ނޭދޭނެއެވެ. އެހެންނަމަވެސް ދުންފަތުގެ އިސްތުޢުމާލުކުރާ މީހުންނަށް މި ކަމުގައި ވެސް ހިތްދަތި ތަޖުރިބާތައް ކުރާން ޖެހިދާނޭކަން ސައިންސްގެ ހޯދުންތަކުން ވަނީ ސާބިތުވެފައެވެ. ދިރާސާއިން ދައްކާގޮތުގައި ދުންފަތުގެ އިސްތިއުމާލުކުރާ މީހާގެ ހަންގަނޑުގެ ދުޅަހެޔޮކަން ވަރަށް އަވަހަށް ގެއްލެއެވެ. އަދި ހަމުގައި ރޫޖެހުމުގެ ފުރުސަތު ބޮޑުވެއެވެ. ސަބަބަކީ ދުންފަތުގެ ވިހައިގެ ސަބަބުން ހަންގަނޑުގައި ހިމެނޭ ސެލްތަކަށް ލިބެން ޖެހޭ އޮކްސިޖަންއާއި މުހިންމު ނިއުޓްރިއެންޓްސް، އެންމެ ފުރިހަމަ ގޮތުގައި ލިބުމަށް ހުރަސް އަޅާތީއެވެ. އެއީ ދުންފަތުގެ އިސްތިއުމާލުކުރުމުގެ ސަބަބުން ނާރުތަކުގައި ކުނިޖެހި، ލޭ ކިލަނބުކޮށްލާތީކަމަށް ދިރާސާއިން ދައްކައެވެ.\nހިނިތުންވެލުމަކީ ޞަދަޤާތެކެވެ. ސަވާބު ވެސް ލިބޭ ކަމެކެވެ. އޭގެ އިތުރުން ހިނިތުންވެލުމަކީ، މީހާގެ މޫނުމަތީގެ ތީރިކަމާއި އުޖާލާކަން އެތައް ގުނައަކަށް އިތުރުކޮށްދޭ ކަމެކެވެ. މި ރީތިކަމަށް އިތުރު ފުރިހަމަކަމެއް ގެނެސްދެނީ، އެ މީހަކަށް ލިބިފައިވާ ދަތްޕިލައިގެ ހުދުކަމާއި ސާފުކަމެވެ. ދަތްތަކުގެ ކުލަ ފަނޑުވެ، ރަތްވެފައިވާ ނަމަ އެ ހިނިތުންވުމުން އަނެކާގެ ހިތަށް ލިބޭނެ މާ ބޮޑު ފިނިކަމެއް ނޯންނާނެއެވެ. ދުންފަތުގެ އިސްތިއުމާލުކުރުމަކީ، މި ދެންނެވި ރީތި ހިނިތުންވުމުގެ ވެސް ދުޝްމަނެކެވެ. ސަބަބަކީ ދުންފަތުގެ ބޭނުންކުރާ މީހާގެ ދަތްތަކުގެ ހުދުކަމާއި އޮފުކަން، ދުންފަތުގެ ދުމުގެ ސަބަބުން، ނެތިގެންދާތީއެވެ. ދުންފަތުގައި ހުންނަ ތާރާއި ނިކޮޓިންއަކީ ދަތްތައް މަޑު ރީދޫކުލައަކަށް ވަރަށް ފަސޭހައިން ބަދަކުކޮށްލާ މާއްދާތަކެކެވެ.\nތަފާތު އެކި ކަހަލަ ގެއްލުންތައް ލިބެމުންދާ އެއްޗަކަށް ދުންފަތްވެފައިވާތީ، މި ވަބާއިން ދުރުހެލިވެ ތިބުމަށް މަސައްކަތްކުރުމަކީ ވަރަށް މުހިންމު ކަމެކެވެ. މިއީ ނުވާނެ ކަމެއް ނޫނެވެ. ބޭނުންވަނީ ހިތްވަރާއި ނުގުޑާ ފަދަ ޢަޒުމެކެވެ. ޔުނިވަސިޓީ އޮފް ބަފަލޯ ޕަބްލިކް ހެލްތުން ކޮށްފައިވާ ދިރާސާއަކުން ދައްކާ ގޮތުގައި، ދުންފަތާ ދުރުހެލިވުމަށް ޓަކައި ގިނައިން މޭވާއާއި ތަރުކާރީ ކެއުމަކީ ކުރެވިދާނެ މުހިންމު ކަމެކެވެ. އެއީ އޭގެ ސަބަބުން ނިކޮޓީންނަށް ހަށިގަނޑު ބަރޯސާވާ މިންވަރު ކުޑަވާތީއެވެ. މީގެ އިތުރުން ދުންފަތުގެ ރަހަ ނުބައިކޮށް ދިނުމަށް ވެސް މޭވާއާއި ތަރުކާރީ އެހީތެރިވެދެއެވެ. އެގޮތުން ކެވިދާނެ މޭވާގެ ގެތެރޭގައި އޮރެންޖާއި ކިވީއާއި ސްޕިނިޗާއި ކެރެޓް ހިމެނެއެވެ. މީގެ އިތުރުން ގިނައިން ފެން ބުއިމަކީ ވެސް މި ކަމަށް ފަހިކޮށްދޭ މަގެއްކަމަށް ދިރާސާތަކުން ދައްކައެވެ.


ނުކުޅެދުންތެރިކަން ހުންނަ ކުދިންނަށް އިތުރު ފުރުޞަތުތައް ފަހިކުރުމާ ގުޅޭގޮތުން ނާއިބް ރައީސް މަޝްވަރާކުރައްވައިފި ނުކުޅެދުންތެރިކަން ހުންނަ ކުދިންނަށް އިތުރު ފުރުޞަތުތައް ފަހިކުރުމާ ގުޅޭގޮތުން ނާއިބް ރައީސް މަޝްވަރާކުރައްވައިފި\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، ނުކުޅެދުންތެރިކަން ހުންނަ ކުދިންނަށް އިތުރު ފުރުޞަތުތައް ފަހިކުރުމާ ގުޅޭގޮތުން ކަމާގުޅޭ އިދާރާތަކުގެ އިސްވެރިންނާ ބައްދަލުކުރައްވާ، މަޝްވަރާކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވި މި ބައްދަލުކުރެއްވުމުގައި ނާއިބް ރައީސް ވަނީ، މާބަނޑު ދުވަސްވަރާއި ޅަފަތުގައި ކުދިންގެ ދުޅަހެޔޮކަން ވަޒަންކުރުމުގައި ގެންގުޅޭ ގޮތްތައް ހަރުދަނާކުރުމުގެ މުހިންމުކަން ފާހަގަކުރައްވާފައެވެ. އެ ގޮތުން، ނުކުޅެދުންތެރިކަން ހުންނަ ކުދިންނަކީ މަދަރުސީ ތަޢުލީމު ފެށުމުގެ ކުރިންވެސް ޚާއްޞަ ސަމާލުކަމަކާއި އެހީތެރިކަމެއް ބޭނުންވާ ކުދިންކަން ފާހަގަކުރައްވާ ނާއިބް ރައީސް ވިދާޅުވީ އޭގެ ކުރިން ވެސް އެ ކުދިންނަށް ބޭނުންވާ އެންމެ ފުރިހަމަ އަޅާލުމާއި އެހީތެރިކަން ފޯރުކޮށްދެވޭނެ ގޮތަށް ކަންކަން ބައްޓަންކުރަން ޖެހޭކަމުގައެވެ. އަދި، މަދަރުސީ ތަޢުލީމު ފެށުމަށްފަހު ވެސް އެ ކުދިންނަށް ބޭނުންވާ ތަފާތު ފުރުޞަތުތައް ފަހިކޮށްދިނުމަށް ޚާއްޞަ ސަމާލުކަމެއް ދޭންޖެހޭ ކަމުގައި އެ މަނިކުފާނު ވިދާޅުވިއެވެ. މީގެ އިތުރުން ނުކުޅެދުންތެރިކަން ހުންނަ ފަރާތްތަކަށް ބޭނުންވާ ފަރުވާގެ ކަންކަން ވީހާ ވެސް ފުޅާދާއިރާއެއްގައި ފަހިކޮށްދިނުމާ ގުޅޭގޮތުން ވެސް މި ބައްދަލުކުރެއްވުމުގައި މަޝްވަރާކުރެއްވިއެވެ.\nމި ބައްދަލުކުރެއްވުމުގައި މިނިސްޓަރ އޮފް އެޑިއުކޭޝަން އާއި މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ އިތުރުން މިނިސްޓްރީ އޮފް ހެލްތުގެ އިސްވެރިން ވަނީ އެ ވުޒާރާތައް ގުޅިގެން ނުކުޅެދުންތެރިކަން ހުންނަ ކުދިންގެ ޙައްޤުތައް ކަށަވަރުކޮށްދިނުމުގެ ކަންކަން އިތުރަށް ހަރުދަނާކުރުމަށް ކުރެވެންހުރި ކަންކަމާއި އަދި މިކަމަށްޓަކައި މިހާރު އެކުލަވާލައްވަމުން ގެންދަވާ ޕްލޭންތަކާ ގުޅޭގޮތުން މަޝްވަރާކުރައްވާފައެވެ.


1. އެކައުންޓިންގ ނުވަތަ ފައިނޭންސް ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއްހާސިލުކޮށްފައިވުން. ނުވަތަ\n2. އެކައުންޓިންގ ނުވަތަ ފައިނޭންސް ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއްހާސިލުކޮށްފައިވުމާއެކު، މަޤާމުގެމަސައްކަތުގެ ދާއިރާގައި މަދުވެގެން5އަހަރުދުވަހުގެ މަސައްކަތުގެ ތަޖުރިބާލިބިފައިވުން.2މައިކްރޮސޮފްޓް އޮފީސް ޕެކޭޖް ބޭނުންކުރަން އެނގުން.\n2. ކުންފުންޏަށް އަންނަ ބިލްތަކަށް ފައިސާ ދެއްކުމަށް ޕޭމަންޓް ވައުޗަރ ތައްޔާރުކުރުމާއި، އޭގެ ރެކޯޑުތައް ބެލެހެއްޓުން.\n3. ފައިނޭންސް ސެކްޝަނުން އެކިފަރާތްތަކަށް ފޮނުވަންޖެހޭ ލިޔުންތައް ލިޔެފޮނުވުމާއި، އެކިފަރާތްތަކުން އަންނަ ލިޔުންތަކަށް ޖަވާބުދީ އެލިޔުންތަކުގެރިކޯޑު ބެލެހެއްޓުން.\n7. ކުންފުނީގެ މުހިއްމު މާލީ ރިޕޯޓުތަކާއި ގައިޑްތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\n8. ޖޫނިއަރ އެކައުންޓަންޓުންގެ ޓީމެއް ބެލެހެއްޓުމާއި ކުންފުނީގެ ފައިނޭންސް ޑިޕާޓުމަންޓުން ކުރާ މަސައްކަތްތަކަށް ސުޕަވައިޒްކުރުން.\n9. ކުންފުނީގެ ޕްރޮޖެކްޓްތަކަށް ފައިނޭންސް ތައްޔާރު ކުރުމާއި،ޙަރަދު ބެލެހެއްޓުމާއި، މާލީ ލަފާދިނުން.\n10.އަހަރީ ރިޕޯޓުތަކާއި ބަޖެޓް ތައްޔާރުކުރުން.\n3. ދިވެހިރައްޔިތެއްކަން އަންގައިދޭ ކާޑުގެ މުއްދަތު ހަމަނުވާ ސާފު ކޮޕީ (އެޓެސްޓް ކޮށްފައިވާ).\n4. ލިބިފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓުތަކުގެ ކޮޕީ (އެކްރިޑިޓް ކޮށްފައިވާ ސަނަދާއި އަސްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހަކުން ތައްގަނޑު ޖަހާފައިވާ އަސްލު).\n5. އަދާކުރައްވާ ނުވަތަ އަދާ ކުރެއްވި ވަޒީފާގެ މަސްއޫލިއްޔަތު އެނގޭނެ ރަސްމީ ލިޔުމެއް.\n8 ފެބުރުވަރީ 2016 ވާ ބުދަ ދުވަހުގެ 14:00 ގެ ކުރިން މިކޯޕަރޭޝަންގެ އޮފީސް، ވެލާނާގެ5ވަނަ ފަންގިފިލާއަށް ހުށަހަޅުއްވާށެވެ. ނުވަތަ މިކޯޕަރޭޝަންގެ އީމެއިލް [email protected] އަށް މެއިލް ކުރައްވާ.\n05 ޖުމާދުލްއޫލާ 1438\nސުންގަޑި: 08 ފެބުރުވަރީ 2017 1400


ރަސޫލާއަށް ފުރައްސާރަކުރާ މީހަކީ އަބާއްޖަވެރިއެއް، ނަރަކަވަންތަ ވެރިއެއް: ހުތުބާ – Haftha\nFri, 28 February, 2020, 3:37 am\nރަސޫލާއަށް ފުރައްސާރަކުރާ މީހަކީ އަބާއްޖަވެރިއެއް، ނަރަކަވަންތަ ވެރިއެއް: ހުތުބާ\nމާތް ނަބިއްޔާ މުހައްމަދު صلى الله عليه وسلم އަށް އީމާންނުވެ، އެކަލޭގެފާނުގެ ހިދާޔަތަށް ފުރަގަސްދިން ކޮންމެ މީހަކީ އަބާއްޖަވެރިއެއް ކަމަށާއި އެއީ ނަރަކަވަންތަ ވެރިއެއް ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ކީރިތި މާތް ނަބިއްޔާ صلى الله عليه وسلم ދެކެ ލޯބިވުން” މި މައުޟޫއަށް މިއަދު ދިން ހުކުރު ހުތުބާގައި ވިދާޅުވީ، މާތްވެގެންވާ އިސްލާމްދީނާއިގެން ވަޑައިގެންނެވި މާތް ސާހިބާ صلى الله عليه وسلم އަކީ ތަގުވާވެރިންގެ އިމާމެއް ކަމަށާއި އެކަލޭގެފާނު ފޮނުއްވީ ރަހްމަތެއް އަދި ހިދާޔަތުގެ މަގަށް އަލިކުރާ ވޮށެއްގެ ގޮތުގައި ކަމަށެވެ.\nއަދި ކައުއިތުރު މާތް ނަބިއްޔާ صلى الله عليه وسلم އަށް އީމާންވުމަކީ އީމާންކަމުގެ ރުކުނެއް ކަމަށާއި އެކަލޭގެފާނަށް ކިޔަމަންގަތުމާއި އެކަލޭގެފާނުގެ މަތިވެރި މަގާމަށް ގަދަރުކޮށް އިހްތިރާމްކޮށް އަދަބުތައުލީމް އަދާކުރުމަކީ އިސްލާމްދީނުގެ އެންމެ ބޮޑެތި ވާޖިބުތަކުގެ ތެރެއިން ހިމެނޭ ވާޖިބެއް ކަމަށް ހުތުބާގައި ވިދާޅުވިއެވެ.\nއެގޮތުން އެމީހެއްގެ އަމިއްލަ ނަފްސާއި، މުދަލާއި، އަނބިދަރިންނަށްވުރެ ބޮޑަށް އެކަލޭގެފާނުދެކެ ލޯބިވެ، އެކަލޭގެފާނަށް ނަސްރުދީގެން މެނުވީ އެއްވެސް މުސްލިމެއްގެ އީމާންކަން ފުރިހަމައެއް ކަމަށާއި އެކަލޭގެފާނާއި އެކަލޭގެފާނުގެ ތެދުމަގަށް ނަފްރަތުކުރުމާއި ކުޑައިމީސް ބަސްބުނެ، ފުރައްސާކުރުމަކީ އީމާންކަމުގެ ދާއިރާއިން ބޭރުވާނެ އަމަލެއްކަމަށް އިލްމުވެރިން ވިދާޅުވާ ކަމަށެވެ.\nއަދި ވިދާޅުވީ، މާތް ނަބިއްޔާއަށް އީމާންނުވެ، އެކަލޭގެފާނުގެ ހިދާޔަތަށް ފުރަގަސްދިން ކޮންމެ މީހަކީ އަބާއްޖަވެރިއެއް ކަމަށާއި އެއީ ނަރަކަވަންތަ ވެރިއެއް ކަމަށެވެ.\n“ހަމަކަށަވަރުން، ﷲ އާއި، އެކަލާނގެ ރަސޫލާއަށް އުނދަގޫކުރާ (އެބަހީ: ދޮގުކޮށް ކާފިރުވާ) މީހުން (ދަންނާށެވެ!) ﷲ، އެއުރެންނަށް ދުނިޔެ އާއި އާހިރަތުގައި ލައުނަތްލެއްވިއެވެ. އަދި އެކަލާނގެ އިހާނަތްތެރި އަޒާބު އެއުރެންނަށްޓަކައި ތައްޔާރު ކުރެއްވިއެވެ.”\nކީރިތި ރަސޫލާ صلى الله عليه وسلم ހަދީޡް ކުރެއްވި ބަސްފުޅެއްގެ މާނައިގައިވެއެވެ.\n“އެ އިލާހުގެ އަތްޕުޅުގައި މުހައްމަދުގެފާނުގެ ފުރާނަފުޅުވާ ކަލާނގެ ގަންދެއްވައި ހަދީޡްކުރައްވަމެވެ. ޔަހޫދީއެއް ކަމުގައި ވިޔަސް އަދި ނަސްރާނީއެއް ކަމުގައި ވިޔަސް، ތިމަންކަލޭގެފާނުގެ ރިސާލަތު އެމީހެއްގެ ގާތަށް ފޯރައި، އެ ރިސާލަތަށް އީމާންނުވެ މަރުވެއްޖެނަމަ، އޭނާ ވާހުށީ ނަރަކަވަންތަ ވެރިއެއްކަމުގައެވެ،”


Flat Diary : Aharemenah Hiya vee Hiyangnakah!\nމީގެ ދެ ދުވަސް ކުރިން ޕްލޭނިން މިނިސްޓަރު މުހައްމަދު އަސްލަމާއި ފްލެޓް ކޮމިޓީގެ މެމްބަރަކަށް ހާއްސަކޮށް ސޯޝަލް މީޑިއާގައި ދައުވަތެއް ތިލަ ކުރި އެވެ. އެ ދައުވަތުގައި އަހަރެން ނުހިމެނުނަސް އަމިއްލައަށް ދައުވަތު ބަލައިގަތީ އެވެ. މި ދައުވަތަކީ ހިޔާ މަޝްރޫގެ ފްލެޓަށް ކުރިމަތި ލާފައި އޮތް މީހަކަށް ކުރީ ލިސްޓުގައި ފްލެޓް ޔަގީންވެފައި އޮއްވާ ފަހުން ދިރާސާކޮށް ނެރުނު ލިސްޓުން ފްްލެޓުގެ ޔަގީންކަން ގެއްލުމުން ދިރިއުޅުމުގެ ހާލަތު ބަލައިލަން ޖައްސާލައި ދިނުމަށް ދީފައި އޮތް ދައުވަތެކެވެ. ކޮންމެ މީހަކު ވެސް ޖައްސާލަން ހަމަ އެންމެ ރަނގަޅެއް ނޫން ހެއްޔެވެ؟\nމާފަންނު ބިސްބުރު ކައިރީ ހުރި އެ ގެޔަށް ވަދެވުނީ ދަައުވަތެއް އާންމު ކުރި ހާމިދު ރަޝީދާއެކު އެވެ. ގޯޅިއެއްގެ ތެރޭން ލައިގެން ގޮސް ހިމަ ހިމަ ސިޑިން އަކުން އަަރަން ޖެހެނީ ގޭގެ ތިން ވަނަ ބުރިއަށެވެ. އެއީ އެގޭ އެންމެ މައްޗެވެ. މުޅު ސިޑީމަތީގައިހެން ފެން ކޭސްތައް ބަރިބަރިއަށް ޖަހާފައި ހުއްޓެވެ. އެހެންވެ ސިޑީން އަރާން ޖެހެނީ އަރިއަށާއި ހުރަހަށް ވެސް ޖެހެމުންނެވެ. ދޮރާ ހަމައަށް ދެވުނު އިރު އެޕާޓްމަންޓުގެ ދޮރުން އެއްބައި ގެއްލިފައި ހުރީ ހާމިދާއި އޭނާގެ އަންހެނުން ޝަހީމާ ނައީމްގެ އަންނައުނުންނެވެ. ސިޑީގައި ހުރި ދަގަނޑުތަކެއްގައި އެއްޗެހި ދޮވެ ހިއްކަން އަޅާފަައި ހުއްޓެވެ.\n"އެތާނގައި އެއްޗެހި އަޅަނީ އެއީ އެތަންކޮޅަށް ކޮންމެވެސް ވަރަަކަށް އަވި ލިބޭތީީ،" އަހަރެން އެދިމާއަށް ބަލައިލުމުން ޝަހީމާ ހީނލާފައި ބުންޏެވެ.\nގޭތެރޭގައި ޖާގަ ނެތުމުން ސިޑިމަތީގައި އެއްޗެހި ހިއްކަން އަޅާފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nއަވަސްގެ ވިޑިއޯގްރާފަރު ހާމިދު އެކުގައި ގޭތެރެއަަށް ވަނުމުން ދެން އެތަނުގައި އިތުރު މީހަކަށް ހުންނާނެ ޖާގަ އެއް ނެތެވެ. ވަކި ހިސާބަކުން އެއްބަޔަކަށް ޖެހުނީ ހާމިދުގެ އާއިލާ ނިދާ ކޮޓަރިއަށް ވަންނާށެވެ. އެތާނގެ ކުރިމަތީގައި ހުރި އައިސްއަަލަމާރި އާއި ޖެހިގެން ހުރި އަައްޓާއި ކުޑަ ބަދިގޭގެ ކުރިމައްޗަށް ބަހައްޓާފައި ހުރި ހަތަރު މީހުންގެ ޖާގައިގެ ކާމޭޒާއެކު އެއީ އެގޭ ސިޓިން ރޫމާއި ބަދިގެ އާއި ކާގެ އެވެ. އެއީ ހާމިދާއި ޝަހީމާ ދިރިއުޅޭ 12 ވަރަކަށް ފޫޓުގެ ގެއެވެ.\nހާމިދުމެން ކުލި ދައްކައިގެން ދިރިއުޅޭ ގެ -- އަހުމަދު އަޝްހާދު އަބްދުﷲ (ޖެރީ) | އަވަސް\n"މިތަނުން ދައްކަން އޮތީ އިތުރު ކޯއްޗެއް؟" ވަރަށް މަޑު މަޑުން ހާމިދު ބުނެލި އެވެ. އެއީ ތެދެކެވެ. ދައްކާނެ ތަނެއް ނެތެވެ. އޮތީ ދިމާއަށް ފެންނާށެވެ.\n"އެކަމަކު ދައްކާނެ ވާހަކަ އެބަހުއްޓެއްނު،" އަހަރެން އެހެން ބުނެލީމާ ވެސް އޭނާ ހީނލީ އެވެ.\nމި ދެމަފިރިން ކުއްޔަށް މި ގޭގައި އުޅޭތާ މިހާރު އެތައް އަހަރެއް ވެއްޖެ އެވެ. އެމީހުންގެ ދެ ކުދިންނަށް ހާއްސަ ނުވަ ފޫޓުގެ ކޮޓަރި އާއި ޖެހިގެން ހުރި ކޮޓަރިއަކީ އަދި އެހެން ބަޔަކު ދިރިއުޅޭ ތަނެކެވެ. މި ކުޑަތަންކޮޅުގައި އެއީ އަދި ޝެއަރިން އެޕާޓްމަންޓެކެވެ. ކައްކާ ކެއުމާއި ޓީވީ ބެލުމާއި އެއްޗެހި ދޮވުން ވެސް ހަމަ ޝެއާ ކޮށްގެނެވެ. މަހަކު 8،000ރ. ދީގެނެވެ. އެއީ ކަރަންޓާއި ފެނަށް ދާ ހަރަދު ނުލަ އެވެ.\nހާމިދަކީ އެމްޕީއެލްގައި ބަސް ދުއްވަން އުޅޭ މީހެކެވެ. ވަޒީފާއަކަށް ދާން ބޭނުންވިޔަސް އެފަދަ މަސައްކަތެއް ކުރާނެ ވަގުތެއް ޝަހީމާ އަކަށް ނުލިބެ އެވެ. އެއީ ދެމަފިރިންނަށް ދެވަނަ އަށް ލިބުނު، ޔޫސުފްް އާނިސް ހާމިދަކީ މަލްޓިޕަލް ކޮންޖެނިޓަލް އެނޯމަލީސް އަށް ޑައިގްނޯސް ކޮށްފައި ހުރި ކުއްޖަށްވުމުންނެވެ. އޭނާއަށް އަބަދުވެސް ހާއްސަ އެހީއާއެކު ލޯތްބާއި އަޅާލުން ބޭނުންވެ އެވެ. ވިހައިގެން 10 ދުވަސް ނުވަނީސްް ހެދި ސާޖަރީއާއެކު މިހާރު އެ އަދަދު 11 އަށް އަރަނީ އެވެ. އާނިސް އަށް އުމުރުން ހަތް އަހަރު ވެފައިވާއިރު އަމިއްލަ އަށް އެއްވެސް ކަމެއް ނުކުރެވެ އެވެ. ކަންކަން ކުރަން ބޭނުން ވިޔަސް، ބުނަން ބޭނުން ވިޔަސް އާނިސްއަކަށް އަދިއެއް އެކައްޗެކާ ވެސް ނުބުނެވެ އެވެ.\nއާއިލާ އެންމެން ނިދާ ނުވަ ފޫޓުގެ ކޮޓަރި -- އަހުމަދު އަޝްހާދު އަބްދުﷲ (ޖެރީ) | އަވަސް\nއާނިސްގެ ކަންކަމާއި ހަރަދުތައް ބެލެހެއްޓުމަށް ފަހު މި ދެމަފިރިންނަށް އަތުގައި އެއްވެސް އެއްޗެއް ނޯވެ އެވެ. އުމުރުން ދޮށިވާ ވަރަކަށް ކުރަަންޖެހޭ ހަރަދުތައް ވެސް ވަނީ އިތުރެވެ. ޑޮކްޓަރުންގެ ބޭހާއި ތެރަޕީ ގަޑިތަކާއި ކޮންމެ ދުވަހަކަށް ބޭނުންވާ ވަކި ވަކި ހަރަދުތައް ނުކޮށްފިނަމަ އާނިސް އަށް ނުރަައްކާ ވާނެ އެވެ. މި ދެމަފިރިންނަށް މާލޭގެ މި ހާލުގައި އުޅެން މަޖުބޫރުވީ ރަަށުގައި އެ ހިދުމަތްް ދެވޭނެ ފެންވަރު ނެތުމުންނެވެ. ހުއްޓުމެއް ނެތި އެހީ ބޭނުންވާއިރު ކިރިޔާވެސް ކުރިއެރުމެއް ލިބެން އޮތީ މި ހާލުގައި ދިރިއުޅެގެނެވެ. ހިރަފުހާއި ރޯގާ ފަސޭހައިން ޖެހޭތީ ގޭތެރެ ވެސް ބަހައްޓަން ޖެހެނީ ވަރަށް ސާފު ކޮށްފަ އެވެ.\n"ވާހަކަށް އެބައޮތް، ވާހަކަ ދެއްކިވެސް ދާނެ،" ގޮނޑިއެއް ދަމާލާފައި އިށީނދެ ހާމިދު ބުންޏެވެ. އޭނާގެ ވާހަކަ އެ ފަށަނީ އެވެ.\nއޭނާ ބުނި ގޮތުގައި ކުރިން ރައީސް އަބްދުﷲ ޔާމީންގެ ސަރުކާރު އޮތް އިރު ބޯހިޔާވަހިކަމުގެ ފްްލެޓަށް އިއުލާން ކުރުމުން އެމީހުން ވެސް އެޕްލައި ކުރި އެވެ. އެއީ ހާއްސަ އެހީއަށް ބޭނުންވާ ކެޓަގަރީ އެޗް10 އަށެވެ. އެ ކެޓަގަރީގެ ފޯމު ހުށަހަޅައިގެން ތިބީ ފްލެޓެއް ލިބޭނެ މީހުންގެ ލިސްޓަށް އިންތިޒާރުކޮށްގެނެވެ.\nލިސްޓު ނެރެފި އެވެ. ހާމިދު އާއި ޝަހީމާގެ ލޮލުން ކަރުނަ ހިލިއްޖެ އެވެ. އުފަލުން ފުން ނޭވާއެއްލެވުނީ ދިރިއުޅުން އެއްކޮށް ބަދަލުވީ ކަމަށް ނިންމައިގެނެވެ. ލިސްޓުގައި އެ މީހުންގެ ނަން އޮތީ އެހާވެސްް ކުރީގަ އެވެ.\n"އިއުލާނު ކުރީމަ އެ ކެޓަގަރީއަށް އާނިސް ފެތޭތީ އެހެންވެ ވަރަށ ޔަގީންކަމާއެކު ފޯމު ލީ. ދަަރުބާރުގެއަށް ގޮސް އަމިއްލަ އަށް ފޯމުލީ ވެސް. އަމްރިތާ އާއި އައިޖީއެމްއެޗް ޑޮކްޓަރެއްގެ ލިޔުމާއި ޖެންޑާގެ ލިޔެކިޔުންތައް ވެސް ހުށަހެޅިން. ލިސްޓު ނެރުނު އިރު އާނިސް އޮތް 47 ވަނައިގައި. އެއީ 90 ޕޮއިންޓާއެކު" އޭނާ ބުންޏެވެ.\nހާމިދު އޭނާގެ އާނިސް އާއެކު: ދަރިފުޅަށް ކުރާ އުއްމީދު ވަރަށް ބޮޑު -- އަހުމަދު އަޝްހާދު އަބްދުﷲ (ޖެރީ) | އަވަސް\nފްްލެޓެއް ލިބޭ ކަމުގެ ލިޔުން ވެސް އަތަށް އަރައިފި އެވެ. އެކަމަކު ސަރުކާރުގެ ވުޒާރާ އަކުން ރަސްމީ ތަތްގަނޑުޖަހައި ސޮއިކޮށް ސެޓްފިކެޓެއްގެ ސިފައިގައި ދިން ލިޔުމުގެ އެއްވެސް ބޭނުމެއް ނެތްކަން ހާމިދަށް އިހުސާސްވީ މިދިޔަ ހަފުތާގަ އެވެ.\nކުރީ ސަރުކާރުން ފްްލެޓުތައް ދިނީ ހައްގުވެރިންްނަށް ނޫންކަމަށް ބުނެ، މި ސަރުކާރުން އެކުލަވައިލި "ފްލެޓު ކޮމިޓީ" ޓީމުން އާ ލިސްޓެއް ނެރުނެވެ. ކުރީ ލިސްޓުގައި 47 ވަނައިގައި އޮތް ހާމިދުގެ ނަން ލިސްޓުގެ ކުރިއަކުން މިފަހަރު ލައްވައެއް ނުލި އެވެ. އާނިސްގެ ނަން ވެއްޓެމުން ވެއްޓެމުން ގޮސް އޮތީ 336 އަށް ވެއްޓިފަ އެވެ. ލިސްޓުގެ އެހާ ތިރިއަށް ނަން ދިޔައީ ކިހިނެތް ކޮން ސަބަބަކާ ހުރެތޯ ހާމިދު ސުވާލު ކުރެ އެވެ.\n"އެއީ އިންސާފުތޯ؟ 200 ފްލެޓެއްނު ދޭނީ. އެ ލިސްޓުު އޮންނާނީ ތަރުތީބުންތާ، ދެން ލިސްޓުގެ އެހާ ތިރީގައި އޮތީމަ އެއްވެސް ޔަގީންކަމެއް ނެތެއްނު؟ އެއީ އިންސާފުތޯ؟"\nފްލެޓު ކޮމިޓީން އަލުން ރިވިއު ކުރިޔަސް، ޕޮއިންޓު ދޭއިރު ވެސް ދޭން ޖެހެނީ ކުރީ ސަރުކާރުން ހަދާފަައިވާ ގަވާއިދާ އެއްގޮތަށެވެ. ޕޮއިންޓު ދިނުމުގެ އުސޫލަކަށް ބަދަލެއް ނުގެނެ ވެއެވެ. ހާމިދަށް ޕޮއިންޓު މަދުވީ، ދިރިއުޅުމުގެ ހާލަތެވެ. އެކަަމަކު، އެމީހުންގެ ހާލަތުވީ އިހަށްވުރެ ގޯހެވެ.\nކުރީ ސަރުކާރުގެ ފްލެޓު ލިބުންކަމުގެ ލިޔުން ހާމިދު ދައްކާލަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nހާމިދު ހުރީ އޭނާގެ އާނިސްގެ ދިރިއުޅުން ބަދަލުވެގެންދާނެ ފްލެޓު ލިބުމުން ކުރާނެ ކަންކަން ވެސް ނިންމައިގެނެވެ. އާނިސް އަށް ހުޅުމާލޭގައި ހުންނަ އޯޓިޒަމް ސެންޓަރުގައި ތެރަޕީ ދޭން ގެންދަން ފޯމުވެސް ނެގި އެވެ. މީގެ ކުރިން އޮތް ހިތާނީ ކޭމްޕުގައި ބައިވެރި ނުވީވެސް، އާނިސްގެ ފްލެޓަށް ގޮސް ހިތާނު ކުރާށެވެ. ހާމިދު ދެކޭ ގޮތުގައި އެއީ އޭނާގެ ނަމުގައި އޮތަސް އޭނާގެ ފްްލެޓެއް ނޫނެވެ. ހައްގުވެރިޔަކީ އާނިސް އެވެ.\n"ފްލެޓުތައް ހަވާލު ކުރާ އިރު އެތަނުގައި ދޮރާއި މުއްޓާ އެއްޗެހި ނުހުންނާނެ ކަމަށް ބުނުމުން އޭރު ބޭސްފަރުވާއަކަށް ނަގާފައި އޮތް ލޯނު ވެސް ދައްކަން ވިސްނައިގެން ހުރީ. އޭރު އޮތް ލޯނުގެ 25000 ބާކީ. ރަައްކާކޮށްފަައި ހުރި އެއްވެސް ލާރި އެއް ނެތީމަ އޮތް ލޯނު ވެސް އަވަހަށް ދައްކާލާފައި އެތަނުގެ ޑައުންޕޭމަންޓު ދައްކަން އިތުރު ލޯނެއް ނަގަން ވިސްނައިގެން ހުރީ" ހާމިދު ކިޔައިދިނެވެ.\n"އޭރުވެސް ހާލަތު ބަލަން އައި، ފަހުންވެސް ހާލަތު ބަލަން އަައި. ފަހުގެ ލިސްޓުން ޕޮއިންޓު ދަށްވީ. އެކަމަކު މި އުޅެނީ ހަމަ މިތާ. އިތުރުވީ އެހެން ކުއްޖަކު ލިބޭތީ އެ ހަރަަދުތައް. އާނިސް އަށް އާނިސްގެ ހައްގު ހޯދަައިދީ. އެ ފްލެޓަކީ އާނިސްގެ ހައްގެއް!\nހާމިދު ރަޝީދު | އާނިސްގެ ބައްޕަ\nހާމިދު އަވަސް އަށް އިންޓަވިއު ދެނީ -- އަހުމަދު އަޝްހާދު އަބްދުﷲ (ޖެރީ) | އަވަސް\nހާމިދުގެ އެ ފޯމުތަކާއި ފްލެޓަށް އޭނާ ކުރި އުއްމީދާއި ދެމަފިރިން އެކުގައި ދިރިއުޅުން ބަދަލު ކުރަން ކުރި ޕްލޭންތަކުގެ ވާހަކަތައް ކިޔައިދިން އިރު އެ ހުރިހާ ވާހަކަ އެއް އަޑުއަހަން ގޮނޑިއެއްގައި ޝަހީމާ އިނީ އޭނާގެ ހަތް މަހުގެ ބަނޑުގައި އަތް ޖައްސާލައިގެނެވެ. ކުރިއަށް އޮތް ދެ މަހަށްފަހު ދެން ވާނެ ގޮތަކާ މެދު ހާސްވެ ފިކުރުބޮޑުވެފައިވާ ކަހަލައެވެ. ނުހުއްޓި ލޮލުން ކަރުނަ ފޭބި އިރު ފެނުނީ އުމުރު ދުވަހެއްގެ ހިތާމަ އެކީއެއްފަހަރާ ބަންޑުން ވެގެން އުޅުނު ފަދައިންނެވެ.\nދައުވަތަށް އައިސް މި ކުޑަ އެޕާޓުމަންޓުގައި އަހަރެން ހޭދަ ކުރި ގަޑިއެއްހާއިރުން ސާފުވީ އެއް ކަމެއް އެބަ އޮތެވެ. މި އާއިލާގެ ދިރިއުޅުމުގެ ހާލަތަށް ވަރަށް ދެރަ އެވެ. ވަރަށް ނިކަމެއްޗެވެ. މުޅި އާއިލާއާއެކު ކުއީން ސައިޒު އެނދެއްގެ މަތިމައްޗަށް ޖަހާފައި ހުރި ބާލިސްތަކާއި ކޮނޑެއްގައި އަޅުވާލި ހެދުމެއްގެ އިތުރުން މި ދިރިއުޅުމަށް އައި ބަދަލެއް ނެތެވެ.. ކުރަންޖެހޭ ހަރަދުވީ އިތުރެވެ. ތަންކޮޅުވެސް ވީ ކުޑަ އެވެ. އެކަމަކު މިކަމަށް ގޮތް ނިންމުން އެންމެ ހެޔޮ ވާނީ ފްލެޓު ކޮމިޓީގެ ހާލަތު ބަލާ ޓީމުންނެވެ. އެޓީމަށް އަޮތީ ދައުވަތު ގަބޫލުކޮށް ހާލަތު ބަލަން ދިއުމެވެ.


SunOnline: Anhenegge koathaafaiy mathee jehi meehaku 200 rufiyaa in joorimanaa koffi\nއަންހެނެއްގެ ކޯތާފަތް މަތީ ޖެހި މީހަކު 200 ރުފިޔާއިން ޖޫރިމަނާކޮށްފި\nޝަފްނާ ހުސައިން 25 Feb 2020, 15:18\nލ. މާމެންދޫ -- ފޭސްބުކް ފޮޓޯ\nމީގެ އަށް އަހަރު ކުރިން އަންހެނެއްގެ ކޯތާފަތް މަތީ ޖަހައި މާރާމާރީ ހިންގި ފިރިހެނަކު 200 ރުފިޔާއިން ޖޫރިމަނާކުރަން ކްރިމިނަލް ކޯޓުން އިއްޔެ ހުކުމްކޮށްފި އެވެ.\nކްރިމިނަލް ކޯޓުން އިއްޔެ މާރާމާރީގެ މައްސަލައެއްގައި ޖޫރިމަނާކޮށްފައި ވަނީ ލ. މާމެންދޫ/ ހުދުފަސް، އަހްމަދު އިނާޒު އެވެ. އޭނާގެ މައްޗަށް ދައުލަތުން އުފުލާފައި ވަނީ މާރާމާރީ ހިންގުމުގެ ކުށުގެ ދައުވާ އެވެ.\nމި މައްސަލަ ކްރިމިނަލް ކޯޓަށް ހުށަހަޅާފައި ވަނީ މިދިޔަ އަހަރުގެ އޮކްޓޫބަރު މަހުގެ ހަ ވަނަ ދުވަހު އެވެ.\nއޭނާއާ ދެކޮޅަށް ދައުލަތުން ކުރި ދައުވާގައި ބުނެފައި ވަނީ 15 ނޮވެމްބަރު 2011 ދުވަހުގެ ރޭ 8:00 އެހާކަން ހާއިރު، މާމެންދޫ ބޯޅަދަނޑުގައި އަންހެނަކާ ދެމެދު ހިނގި ހަމަނުޖެހުމެއްގައި، އިނާޒް އެ އަންހެން މީހާގެ ކޯތާފަތްމަތީގައި އެއް ފަހަރު ޖަހައި މާރާމާރީ ހިންގާފައިވާ ކަމަށެވެ.\nއެ ދައުވާއާ ގުޅިގެން ބޭއްވި އިބްތިދާއީ އަޑުއެހުމާއި، ޝަރީއަތުގެ މަޖިލީހުގައި ވެސް އިނާޒް ކުށަށް އިއުތިރާފުވެފައިވާ ކަމަށެވެ.\nއެހެންކަމުން މައްސަލައިގައި އިނާޒުގެ މައްޗަށް ދައުވާ ސާބިތުވާކަމަށް ހުކުމްކޮށްފައި ވަނީ އޭނާގެ އިއުތިރާފުގެ މައްޗަށް ބިނާކޮށެވެ.\nކުށުގެ އުގޫބާތެއްގެ ގޮތުން އިނާޒް 200 ރުފިޔާއިން ޖޫރިމަނާކޮށް، ތިން ދުވަހުގެ ތެރޭގައި އެ ފައިސާ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ދައްކާ ހަލާސްކުރަން، މައްސަލަ ބެއްލެވި ގާޒީ ހަސަން ސައީދު ކުރެއްވި ހުކުމްގައިވެ އެވެ.


ވާނަން އުމުރަށް – 1 – – Esfiya – Dhivehi Vaahaka Site\n- by malsamalkkomal - 163- June 10, 2019\nއިރު އޭގެ ވާޖިބުއަދާކުރުމަށް ފަހު ދުނިޔެއަށް އަލްވަދާއުކީ ވަގުތެވެ. ގޮނޑުދޮށަށް ރާޅު ބީއްސާލާ އަޑު ރީތިކޮށް އިވެމުން ދިޔައެވެ. މި ހިތްގައިމު މާހައުލުގެ ހަމަހިމޭންކަން ނައްތާލީ ގޮނޑުދޮށުގައި އިން ޒުވާނާގެ އަޑުންނެވެ. މޫދާ ކުރިމަތިލައިގެން ރުއްބުރިއެއްމަތީ އިށީނދެގެން އިން ޒުވާނާ ގިޓާގައި އަތް ހިންގާލިއެވެ. އެއީ އަސަރާއި ހިއްދަތިކަމުން ފުރިގެންވި ރާގެކެވެ. އިރުކޮޅެއް ފަހުން ގިޓާގެ ރާގާއި އެއްވަރަށްް އެ ފިރިހެންވަންތަ އަޑުން ހިއްދަތިކަމާއި ވޭނުން ފުރިގެންވި އަޑުން ލަވަކިޔަން ފެށިއެވެ.\n“އާހުން..ލޭ ކަރުނައިން ލޯ ތެމެނީ..ވާގޮތް މިހިތަށް ބުނެދެން ދަތިވޭ އާހުން..އާހުން..” އެ ޒުވާނާ ލަވަކިޔަމުންދިޔައިރު ކޮއްފައިވާ އަސަރު ލޮލުންވެއްޓުނު ކަރުނަތިކިންވެސް އެންގޭނެއެވެ. އެއީ އޭނާގެ ޙަޔާތުގައި ކަޅާއި ހުދުން ފަވާލެވުނު ހިއްދަތިކަމާއި ވޭނުން ފުރިގެންވި ޟަފްޙާއެކެވެ.\n“އާހުނަ..އާހުން..ހޯ ވޭނީ އާހުން…” އެ ލަވަކިޔާ ނިންމާލުމަށްފަހު އަނެށް ލަވަކިޔަން ފެށިއެވެ. އޭނާ ލަވަކިޔަމުން ދިޔައިރު އަނދިރި ވަމުންދާ ދުނިޔެވެސް ނުފެންނަ ފަދައެވެ.\n“ނުވާނަމޭ ބަދަލެއް ހުވާ ޔާރާ..ވާނަމޭ އުމުރަށް އެކީ ޖާނާ..ނޭދެމޭ ދުރުވާކަށެއް ލޯބިވާ..ނުވާނަމޭ ބަދަލެއް ހުވާ ޔާރާ…އަދުވަޔާ ދެވި..ދުރަށް އޮޔާ ދެވި..ބެހިގެން ރަށަކަށް ނަފްސު އޮޔާ ދެވި..އަދު ކަލާފެނި..ހަނދު މަށަށް ފެނި..ހަނދުމަ ވީމަ ކަލާ ހަނދު ކަފާނެގި…މޮޅެތިބަސްތަކުން މީރު ވަސްތަކުން މުޅިމި ދިރިއުޅުމުގަ ތި ހަނދާންވަނި..ލޯބި އަސްލަކު..ނުވެކަން ގަސްތަކު..ހުރެދުރުގަ އުފަލުގަ ތި މަލާވަނި..ހުންނަން ނެތިން ފަހު ތި މަންޒަރު ބަލާކަށް..ހުންނަން ނެތިން އިންތިޒާރެއް ކުރާކަށް..ގާތުގަ ހުރެފަ ތިދޭ އަނިޔާއިން ފަނާވާން..ފަހަތުގަ ނެތިން އިތުރު ޟަފްޙާ ގުނާކަން..އުޅެން ބޭނުމަސް.. ކިހިނެއް އުޅޭނީ ބާރުގަ ދަތި އަލިފާނުގަ ވޭނީ..އިތުބާރު ނުކުރެވި ލޯބިގެ ބާރު ކެނޑި..މިހަޔާތަށް ގެނުވީ ގަދަ ވަޔާކެރި..ލޯބިން މިގޮތަށް ވާނަން އުމުރަށް..އުޅުމަށް ދުވާސް ތަކެއް ގުނުމަށް.. ނޭދެން ގާތުން ދުރުވާން މިއަޅާ ވާން އެދެމޭ ގާތުގަ ތިޔަމާ…”\nއެ ޒުވާނާ ލަވަކިޔާ ނިންމާލުމަށް ފަހު ލޯ ހުޅުވާލިއެވެ. އަދި އެއްވެސް އަސަރެއް ނެތްގޮތަކަށް އުޑަށް ބަލާލިއެވެ.\nއުޑަށް ބަލަހައްޓައިގެން އިން ޒުވާނާ ދިޔައީ ސިއްސައިގެންނެވެ.\n“އިއްބާން”ދެވަނަ ފަހަރަށް ވެސް އެމީހަކު ގޮވާލިއެވެ.\nއެވަގުތު އެ ޒުވާނާ ވާއަތުގެ ނުފުށުން ލޮލުން ވެއްޓުނު ކަރުނަތިކި ފޮހެލިއެވެ. އަދި މޫނުމަތިން ފެންނަންހުރި ޝުޢޫރުތައް ނުހަނު ކުޅަދާނަ ކަމާއެކު ފޮރުވާލިއެވެ.\n“އިއްބާން..މިތާ ކީއްތިކުރަނީ..ހޯދާ ހޯދާ ވަރިބަލި ވެއްޖެ…އަދިއެވެސް ގިޓާ ހިފައިގެން..” ނާއިލް އަށް އިއްބާން އަތުއޮތް ގޮޓާ ފެނުމުން ހައިރާން ކަމާއެކު އަހާލިއެވެ. މީ އޭނާއަށް އިއްބާން ގެ ފާރާތުން ވަރަށް މަދުން ނަމަވެސް ފެންނަ މަންޒަރެކެވެ.\n“އޯވހް..ގިޓާ ހިފައިގެން މިތަނަށް އައީ މިތަން ރީރިކަމުން…ސޮރީ ބްރޯ..އެން ކޮންއިރަކު މާލެ ދަނީ …އޮފީހަށް ދާން ޖެހޭނެ6ގަ .. މިޔަދުމީ 2..އެހެނަވީމާ4ގަ މާލެ ދަމާ..” އިއްބާން ހިނިތުންވެލާފައި ބުނެލިއެވެ. އަދި އަވަހަށް މައުޟޫ ބަދަލު ކޮއްލެވޭތޯ އުޅެގަތެވެ. އެކަން ވަރަށްވެސް ފަސޭހައިން އިއްބާން ކާމިޔާބުކުރިއެވެ. ނާއިލް އައިސް އިއްބާން އިން ރުއްބުރިމަތީ އިށީނދެ އެކަމާ އެއްބަސްވިއެވެ. އެތަން އަނދިރިވުމުން އެމީހުން ގޮނޑުދޮށުން އެރުމަށް ހިނގައިގަތެވެ.\nވަގުތަކީ ހަވީރުގެ ވަގުތެވެ. އައިލީން އާ ލީޝާ ހިނގަމުންދިޔައިރު ދެމީހުންގެ މިސްރާބުހުރީ ގޮނޑުދޮށާދިމާލަށެވެ. މަގުގެ ދެފަރާތުގައި ފުދޭވަރަކަށް ގަސް ހެދިފައި ވެއެވެ. އެއްވެސް ރަހުމެއްނެތި ލީޝާ އާ އައިލީންގެ ފައިދަށުގައި ހިކިފަތްތަށް ފިސްފިސްވާ އަޑުއިވޭއިރު ނުލާހިކު ހިތްގައިމެވެ. އަދި ގަސްތަކުގެ ފަތްތަކުން ފުރޭނިގެން އަންނަ އިރުގެ ދޯދިތަތް އެ ޒުވާން ދެ އަންހެން ކުދިންގެ މޫނަށް އެޅިފައިވާއިރު ބަޔާން ކޮއްދޭން ދަތިހާ ރީތިވެފައި ފުރިހަމައެވެ.\nހިކިފަތްތަކެއް ޗިސްވާ އަޑަށް ރުއްބުރިއެއްމަތީ އިށީނދެގެން އިން ދެ ޒުވާނުން އެއްފަހަރާހެން ފަހަތަށް ބަލާލިއެވެ. އެވަގުތު އިއްބާންގެ ދެލޯބޮޑުވިއެވެ. އަދި ބޭއިޙްތިޔާރުގައި ކޮޅާށް ތެދުވެވުނެވެ. ނާއިލްއަށް ވެސް އިއްބާން އަށް ވީގޮތްފެނި ކޮޅަށް ތެދުވެވުނެވެ. އެވަގުތު ލީޝާ އާ އައިލީން އެސް އިއްބާންމެންންށް ބަލާލިއެވެ. އައިލީން އަށް އިއްބާން ފެނުމުން ބަލަހައްޓައިގެން ހުރެވުނެވެ.\nއޭނާގެ ހަޔާތުންވެސް މިފަދަ ރީތިކަމެއް ނުފެނެއެވެ. ދިގު އިސްކޮޅެއް ލިބިފައިވާއިރު ހަމުގެ ކުލަ އަތްޔެވެ. ބާމަތިފުޅާ ރީތި ހަށގަނޑެކެވެ.\nކަޅުކަންގަދަ އިސްތަށިގަނޑުވަނީ ރީތިގޮތަކަށް ސްޓައިލްކުރެވިފައެވެ. ބޮޑު އެހާމެ އަސަރުގަދަ ލޮލެކެވެ. ފުލް ލިޕްސް އެކެވެ. އަދި އައިލީން އެންމެ ހައިރާންވީ އެ ޒުވާނާގެ ލޮލުގެ ކަޅި ނޫކުލައިގައި ހުރީމައެވެ. “އައިސް ބްލޫ ، އޯވޝަން ބްލޫ ، ލޯޔަލް ބްލޫ “އައިލީން އަށް އެލޮލުގެ ކަޅިއަށް ދޭނެ ނަމެއް ނޭންގުނެވެ.\nއެއީ ހަމަ އެސޫރައެވެ. އެ ދޮންކަމާއި ކަޅު ރޭގަނޑެއްފަދަ ރާޅުބާނި އިސްތަށިގަނޑެވެ. އެބޮޑު ލޮލާ މައްޗަށް ލެނބިފައިވާ ބޯ އެސްފިޔަތަކެވެ. ބައްޓަން ރީތި ނޭފަތަކާއި ގަދަ ފިޔާތޮށި ކުލައިގެ ތުންފަތެކެވެ. ހިތިފަތު ބުމައެކެވެ. އިއްބާން އަށް ފެނުނުގޮތުގައި ތަފާތަކީ އެ އަޅިފެހިކުލައިގެ ވިދުމެއްލިބިފައިވާ ކަޅިއެވެ. އަދި އެ މައުސޫމް ކަމާއި ގުނާއަދަދު ނުކުރެވޭ ރީތިކަމެވެ.\nއައިލީން އާ އިއްބާން ގެ ހަތަރުކަޅި ހަމަވިވަގުތު އައިލީން އިއްބާން އަށް ރީތި ހިނިތުންވުމެއް ހަދިޔާކޮއްލިއެވެ.\nކުއްލިޔަކަށް އިއްބާން އޭނާގެ މާޒީމަތިން ހަނދާންވިއެވެ. އޭނާ ރުއިރުއިމެވެ. އެ ލޯތްބައްޓަކައި ހެދުނު ގޯސްތަކެވެ. އެ ހަނދާން އާވުމާއެކު އިއްބާން ގެ ތަބީއަތު ގޯސްވިފަދައެވެ. ދެ އަތް މުއްކަވާލެވުނެވެ. ދަތްތައް ބިންދައިގެން ދާހާ ބާރަށް ދަތްކުނޑި ވިކާލެވުނެވެ. އަދި އެ ކަޅުކަންގަދަ ބުމަ ގޮއްޖަހާލުމަށްފަހު އައިލީން އާދިމާލަށް ބަލާލީ ލޯ ހަނިކޮއްލަމުންނެވެ. އަދި ބާރު ހިނގުމެއްގައި އެތަނުން ދިއުމަށް ހިނގައިގަތެވެ.\n“އިއްބާން..އޭތް މަޑުކޮއްބަލަ..” ނާއިލް ގޮވާލިއެވެ. އަދި އަވަސް ހިނގުމެއްގައި އެތަނުން ދިއުމަށް ހިނގައިގަތެވެ.\nއައިލީން ގެ ގައިން ހީބިހި ނަގައިގެން ދިޔައީ އެ ޒިވާނާ ބަލާލި ނުރައްކާތެރި ނަޒަރުން ނެވެ. އައިލީން ހައިރާންވެސް ވިއެވެ. އެ ޒުވާނާ އޭނާދެކެ ރުޅިއަންނަން ޖެހޭވަރުކަމެއް އޭނާއެއް ނުކުރެއެވެ. އެހާ ރީތި ހިނިތުންވުމެއް ދިނީމަވެސް އޭނާއާ ދިމާލަށް ރުޅިވެރި ނަޒަރަކުން ބަލާލުމައް ފަހު އެދިޔައީއެވެ. އައިލީން އަށް ނުވިސްނުނު ތަންކޮޅަކީ ނުވެސް ދަންނަ ޒުވާނަކު އެހާ ރުޅިވެރި ނަޒަރަކުން ބަލާލާފިއި ދިއުމުން އޭނާ ދެރަވާން ޖެހުނު ސަބަބެވެ.\n“އިއްބާން” އައިލީންއަށް އެނަން ދެތިންފަހަރު ކިޔާލެވުނެވެ.\nAlhe.. Vrh reethi ingey.. Ummeedhu kuran feshigen nimendhen gennaane kamah..\nThank you Afoo..Inshaa Allah nimendhen up koalaanan..ly?❤♥\nSalaam dear readers. Here is the first part of “WAANAN UMURAH” hope you will like this part.love you all ♥❤♥❤♥❤♥\nmasha allah varah reethi. when next?\nThanks Rai… liyevunu emme avahakah…keep waiting..ly♥❤♥❤\nThanks Rai..Insa Allah liyevunu emme avahakah..keep waiting ..❤♥❤♥\nStory varahh reethi??sifakoffaa hurilehhvss varahh furihama???i love to read your storiess\nThanks Mãee..love you❤♥\nVvvvv reethi ingey❤❤❤???❤❤❤??? Mi story nimendhen story genesdhechchey ingey malkko???❣❣❣❣????????You r so talented and so great.. Keep up your great works ingey malkko…\nThank you dhonthee. .Insha Allah mi story Nimendhen genesdheynan..varah ufaavey dhontheege comment fennathee ..ly♥♥❤?❤♥♥\nMalkko..vv salhi ingey feshun?❤❤???….sifakohlun adhi ginakohlahchey miah vure..Waiting fr the next part…Vv curious vefa mihury..hehe..keep going darla..luw yuhhh???????????????????????\nThanks jiji..yes.. sifakurunthah adhi miah vure ginakoalaanan.. keep waiting.. Love you more and more…❤♥?♥❤\nWoww teethi story eh..maashaa allah.??waiting4next part..\nThanks Star..Insha Allah liyevunu emme avahaka…keep waiting..♥❤♥❤♥\nVv reethi ??\nVaahaka Varah reethi ♥ But I can’t believeatwelve year old writing mihaa bodu story eh. Your writing is very beautiful\nThanks scarlet ..keep waiting..♥❤♥\nVaanamey umurah huvaa yaaraa\nNeydemey vakivaakasheh loabivaa\nNuvaanamey badaleh huvaa yaaraa\nNafsu oyaa gohi tiya dey ruhaaniyasey\nNe yden gaatun duruvaan mialhaa vaan edemey gaatu ga mialaa loabin ti gotah waanan umurah\nMee symbolic records ge lavaeh mi lava liyeba noony mi lava beynumiyya soundclouds ga search kohlaa symbolic recods jinaa sapey\nTooobti tu tu hub hub lors of love malko mal ko viber use kuranthr\nNoon..viber use nukuran..?♥♥\nMalko viber use kuranthr..???????❤miss u luv u anyways stry v reethi.and mee malko ge frnd stry eh aslu namuga ves comment kurin can u guess who am i\nNoon.. viber use nukuran..thank you..Um..who are you..?♥❤♥\nDamn.. nice.. waiting for next episode.. but r u gonna be uploading both stories simultaneously?\nYeah I’m planning to go on like this but can’t promise anything. Though I’ll do my best. Thank you ♥❤☺❤♥\n??Vvvvv reethi mi part ves ingey…..? Mashaa Allah… Keep it up.. ??Waiting for the next part.. ?Good luck ingey..\nThanks [email protected]?\n????Dear kobaa next part\nThursday night ga up koaladheynan.. keep waiting jiji..?♥\nAlhey haadha molhey. Masha Allah .vrh reethi story♥♥. I love it.\nOmg I read all the comments .and you r just only 12 years .mind blowing ? .you r so telented. Maasha Allah . Keep it up . I hope you will be successful in your future. And this is the first time I readastory ofalittle girl .keep it up girl .and by the vaahaka Vara reethi????❤❤❤\nThanks Haako. .♥?♥\nVrh reethi ❤☺


Mihiree Raajje In Beyrugai, Ma Hoadhaa Manje Kairee Bunaathi - Shareef - Vaguthu\nމިހިރީ ރާއްޖެ އިން ބޭރުގައި، މަ ހޯދާ މަންޖެ ކައިރީ ބުނާތި – ޝަރީފް\n3 އަހަރު ކުރިން ( އޮކްޓޯބަރ 24, 2018 )\nއިލެކްޝަންސް ކޮމިޝަންގެ ކުރީގެ ރައީސް އަހްމަދު ޝަރީފް – ވަގުތު އިމޭޖްސް\nކުރު ޗުއްޓީއެއްގައި މިވަގުތު މިހިރީ ރާއްޖެއިން ބޭރުގައި ކަމަށާއި އެވާހަކަ އޭނާ ހޯދަން އުޅޭ މަންޖެ ކައިރީ ބުނުމަށް އެދިވަޑައިގަންނަވާ ކަމަށް އިލެކްޝަންސް ކޮމިޝަންގެ ރައީސް އަހްމަދު ޝަރީފް ވިދާޅުވެއްޖެއެވެ.\nއިލެކްޝަންސް ކޮމިޝަންގެ ރައީސް މިކަމަށް އެދިވަޑައިގެންފައި ވަނީ ރޭ ކުރެއްވި ޓްވީޓެއްގައެވެ. ޝަރީފްގެ ޓްވީޓްގައި ރައީސް އޮފީހުގެ ތަރުޖަމާން އިބްރާހިމް މުއާޒް އަލީ ޓެގް ކުރެއްވުމަށް ފަހު ލިޔުއްވާފައި ވަނީ މިވަގުތު ރާއްޖެ އިން ބޭރުގައި ހުރި ވާހަކަ "މަ ހޯދާ މަންޖެ ކައިރީ ބުނެލާތި" މިހެންނެވެ.\nOut of country forashort break, @IbrahimMuazAli ma hoadha manje kairee bunelaathi\n— Ahmed Shareef (@ShareefRangondi) October 24, 2018\nއިލެކްޝަންސް ކޮމިޝަންގެ ރައީސް މަންޖެ އެއްގެ ވާހަކަ ވިދާޅުވެ ޓްވީޓެއް ކުރައްވާފައި ވާއިރު މިއީ ބޮޑު މުއައްސަސާއެއްގެ ވެރިއެއް މިފަދަ ޓްވީޓެއް ކުރެއްވި ފުރަތަމަ ފަހަރެވެ. ޝަރީފްގެ ޓްވީޓްގައި އިޝާރާތް ކޮށްފައި ވަނީ ކޮން މަންޖެއަކަށް ކަމެއް ނޭނގެއެވެ.\nއިލެކްޝަންސް ކޮމިޝަންގެ މެންބަރު އިސްމާއިލް ހަބީބް ދާދިފަހުން ރާއްޖެ އިން ބޭރަށް ދަތުރު ކުރެއްވުމުން އެވާހަކަ ޚަބަރުގައި ލިޔުއްވި އަންހެން ނޫސްވެރިޔަކަށް ހަބީބް ވެސް ވަނީ މީސް މީޑިއާގައި ފުރައްސާރަ ކޮށްފައެވެ.\nޝަރީފް ރާއްޖެ އިން ބޭރަށް ވަޑައިގެންފައި މިވަނީ އިލެކްޝަންސް ކޮމިޝަންގެ އެހެން ހުރިހާ މެންބަރުން ރާއްޖެ އިން ބޭރަށް ވަޑައިގަތުމަށް ފަހު އެނބުރި ވަޑައިގެންފައި ވަނިކޮށެވެ. ޝަރީފް ކުރިން "ވަގުތު" އަށް ވިދާޅުވެފައި ވަނީ އިންތިޚާބަށް ފަހު އާއިލީ ކަމެއްގައި ރާއްޖެ އިން ބޭރަށް ދިއުމަށް ނިންމާފައިވާ ކަމަށާއި ނަމަވެސް ނުފުރިގެން އުޅުއްވަނީ ސުޕްރީމް ކޯޓަށް މައްސަލަ ހުށަހަޅާފައި ވާތީއެވެ.\nޝަރީފް އެނބުރި ދެން ރާއްޖެ ވަޑައިގަންނަވާނެ ދުވަހެއް އޭނާ ވިދާޅެއް ނުވެއެވެ.\nމެންބަރުން ވަގަށް ނެގުމަށްފަހު އެކަން ސައްހަކުރަން އީސީން އުޅޭކަމުގެ ތުހުމަތު\nބަޖެޓު ބޮޑުނުވެ މަސައްކަތް ތިންގުނަ ވެއްޖެ: އީސީ\nމީހުންނަށް ނޭނގި ސިޔާސީ ޕާޓީތަކަށް ވައްދާ މައްސަލަ މަޖިލީހުން ބަލައި ނުގަތް\nއޮކްޓޯބަރ 24, 2018 08:35\nމިނިވަން މުއައްސަސާއެއްގެ ވެރިއެއްގެ ބަހުރުވަ ހާދަ ހުތުރޭދޯ!\nއޮކްޓޯބަރ 24, 2018 08:57\nމީނާ މީ ވަރަށް ދަށު ދަރަޖައިގެ ޙަޔާތްކުޑަ ގޮތްކުޑަ އަދި އެހާމެ ޖެއްސުން ބޮޑު މީހެއްކަން މިހާމަވީ!! މިކަހަލަ މީހުން ލާންވީ މުއައްސަސާތަކުގެ ވެރިންނަކަށް ނޫން!! މިފަދަ މީހުން އަލިފާނަށް ލާ ދޮންކުރަންވީ!! ތެދުމަގު ލިބި ނިގޫ އާޚިރަތައްޓަކައި ސީދާ ކުރެވޭތޯ!!\nއޮކްޓޯބަރ 24, 2018 11:54\nވެރިއެކޭ ކިޔާފަ އޮރިޔަާން ކުރިޔަސް ހެޔޮ ދޯ؟\nއޮކްޓޯބަރ 30, 2018 21:41\nކެތްތެރި ވުމަކީ ވަރަށް ރީތި ސިފައެއް...\nއޮކްޓޯބަރ 24, 2018 12:01\nޤައުމުގެ ފޭރާން ހަލާކުކޮށްލީ ޔާމިނު.... ހަރާންލާރި ގެއަށް ވަން ވާހަކަ އަމިއްލައަށް ބުނުމުންވެސް އެމަނިކުފާނުވަރެއްނެތް. ޔާމީނު އާއި ހެދި މިޤައުމު މިވަރުގެ ދަށުދަރަޖައަކަށް މިވެއްޓުނީ\nއޮކްޓޯބަރ 24, 2018 14:50\nކޮންތާކު. މޑޕ ބައިގަނޑު ކަން އެންމެންނަށް ވެސް އެނގޭ ހަޑިހުތިރު ބަސްތައް ބޭނުންކޮށް މީހުންނާ ބެހުން އާއްމު ކުރީ. މަގުމަތީ ޕާޓީއަކަށް ނޭނގޭނެ އެނޫން ކަމެއް. ޔާމީނޯ އަދި އެބަ ކިޔާއޭ.\nއޮކްޓޯބަރ 24, 2018 13:23\nބަލަ އޭނަ އެމަޤާމައް ގެނައީ ކާކުތަ!! ކާންދިން އަތުގައި ދަތް އެޅަން ކެރުނުމީހަކަށް ދަތް އަޅަން ނުކެރޭނެ އެއްވެސް ތަނެއް ނޯންނާނެ..\nއޮކްޓޯބަރ 24, 2018 14:41\nސަރިއްޕެ އެއްޗެކޭ ބުނީމާ ސަރިއްޕެ ވަރުގެ ގޮތް ފޮތް ލަދު ހަޔާތް ކުޑަ ނުވިތާކަށް ޖެއްސުން ބޮޑުމީހަކަށްވަނީ. ސަރިއްޕެގެ އަނބުރާއި ބެހޭ މީހުންނަކީ ހަމަ އަލިފުން. ފީ.ފީ.އެމްގަ އުޅެނީ ހަމަ ވަރަށް އަބުރުވެރި މީހުން.\nއޮކްޓޯބަރ 24, 2018 18:38\nތިބުނީ ހަމަ ރަނގަޅަށް. އީސީސަރީފޫ ހަމަ ހުންނަންވީ ޗުއްޕުގަ. ނުވާނެ އެހެނެއް.\nއޮކްޓޯބަރ 24, 2018 08:36\nތިމަރަފުށީ މީހަކަށް ސިޔާސީ މީހަކު އިތުބާރެއް ނުކުރާނެ. މާހިތް ތިރި ވުމަކީ ސިޔާސީ ނުކުޅެދުން ތެރި ކަމެއް\nއޮކްޓޯބަރ 24, 2018 08:39\nއިބޫ ރާއްޖޭގެ ވެރިކަމަށް ހޮވުނު ދުވަހުން ފެށިގެން މިއަދާއި ހަމައަށް އައިއިރު 30 ދުވަހަށް ވުރެން ގިނަ ދުވަސް ވެއްޖެއޭ އިބޫގެ ފަރާތުން ރާއްޖޭގެ ވެރިކަން ކުރާ ރަށް ކަމަށްވާ ފުރަ މާލޭގައި ގެދޮރުގެ ދަތިކަން އިހްސާސް ކުރާ މީހުންނަށް ހުޅުމާލެ2އިން އަދި ހުޅުމާލެ 1 އިން ގެދޮރު ކުޑަ ކުއްޔަކަށް ދޭނެ ވާހަކަ އެއް ނުދައްކާ އަބަދުވެސް ދައްކަނީ އޭނާ ޖަލުން މިނިވަން ކުރަން މީނަ ޖަލުން މިނިވަން ކުރަން އެއީ ސިޔާސީ ލީޑަރުންނޭ ތިޔާ 30 އަހަރުގެ ވެރިޔާ ކޮށްދިނީ ކޮން\nއޮކްޓޯބަރ 24, 2018 08:40\nތި ދައްކަނީ އެންމެ މަންޖެއެއްގެ ވާހަކަ. ތިކަހަލަ ކިތައް ކިތައް މަންޖެ ގެންގުޅޭނެ.....\nއޮކްޓޯބަރ 24, 2018 08:43\nޝަރީފު ކުރިޔަސް ތީ ވަރަށް ޑީ ގްރޭޑް ކަމެއް. އެހެން ބުނެލާ އެއްޗެއް ހަޖަމް ކޮށްލާ\nމިހާރު ތިހުރީ އެމަންޖެ ކައިރިއަށްގޮސް ބެންކޮކުގަތަ\nމިފަދަ ލަދުހަޔާތްކުޑަ މީހުން ތަންތަނުގެ ވެރިންނަށް ތިބެ މިގައުމު ހަލާކުކޮށްފި.\nޔާﷲ މިފަދަ ލަދުހަޔާތް ކުޑަ މީހުންގެ ކިބައިން މިގައުމު ސަލާމަތް ކޮށްދެއްވާށި އާމީން\nއޮކްޓޯބަރ 24, 2018 08:45\nލިބުނު ފައިސާގަނޑާ ހަވާލުވާންވެގެން މުލުވަގު ރާއްޖޭން ބޭރަށް ހިގައްޖެ! މިހާރު5ވަގުންނަށް ލިބުނު ތަކެއްޗާ އެމީހުން ހަވާލުވެ ނިމުނީ!\nއޮކްޓޯބަރ 24, 2018 08:50\nފިލީ ފިލީ ފިލީ ލާރިގަނޑު ބޭންކުކުރަނީ ފޮރުނީ ގިނަމީހުނައް ބަހާލައިގެން ހިފައިގެން އެދަނީ ހިފަހައްޓާ ފިލަނީ\nއޮކްޓޯބަރ 24, 2018 08:55\nޝަރީފް ދިޔައީ ޗައިނާއަށް ގުލްފިޝާން ކާރިޔަށް\nއޮކްޓޯބަރ 24, 2018 08:56\nހަޔާތް ކުޑަޔަސް ބޮޑުވަރު\nރަނގަޅަށްވިއްޔާ ދިޔައީ ވޯޓު އޮޅުވާލަންދިން ރިޝްވަތު ފައިސާތައް ބޭރު ގައުމުތަކުގެ އެކައުންޓުތަކަށްލާ ޚަޒާނާކޮށް ރީތި ގައުމުތަކުން ލަގުޒަރީ އެޕާޓުތަކާއި ވިލާ ގެ ތަކެއްގަނެ ލަގުޒަރީ ހޮލިޑޭކުރަން، ބޮޑުމަސައްކަތަކާނުލާ ބަޔަކު އެކަލޭގެ ބޮލަށް ފައިސާތަކެއް އޮއްސާލި ވިއްޔާ. މިއަދު ބޭނުންގޮތަކަށް އުޅެވިދާނެ ވަގުތީ އުފަލުގައި.\nރާއްޖޭން ބޭރުގެ ގައުމު ތަކުގެ ޑިޕްލޮމެޓުން ނަކީ އެއީ އެމެންގެ ގައުމު ތަކުގެ ކޯޓް ތަކެއް ނޫނޭ އެމެންނަށް ނޭގޭނެއޭ ރާއްޖޭގެ ޝަރުއީ ކޯޓަކުން ކޮށްފައިވާ ހުކުމް އެއީ ގޯސް ހުކުމެއް ކަން ވެސް އަދި ސައްހަ ހުކުމެއް ކަން ވެސް ބުނެދޭން ސަބަބަކީ އެއީ އެމެންގެ މޭންޑޭޓް ތެރޭގައި ހިމެނޭ ކަމެއް ނޫނޭ އެމެން ރާއްޖޭގެ ކޯޓަކުން ކޮށްފައިވާ ހުކުމް އެއީ ގޯސް ހުކުމެއް ކަމަށް ބުނަން ޖެހޭނީ ދަ ހޭގް ގައި ހުންނަ ބައިނަލް އަގްވާމީ ކޯޓުން އެފަދަ ހުކުމެއް ބާތިލް ކޮށްގެންނޭ..\nއޮކްޓޯބަރ 24, 2018 09:25\nތަމެންނަކަށް ނޭގޭނޭ. ތަމެން މަޑުން ތިބެބަލަ.\nއޮކްޓޯބަރ 24, 2018 09:03\nމުއާޒުމެން ކޮންމެ ގޮތަކަށް ވާހަކަ ދެއްކިޔަސް އޯކޭ\nމި ވަގުތު މީހުންނަށް ވެސް ހަމަ ދެއްކެނީ ވަކި ބައެއްގެ ވާހަކައޭ\nނޫސްވެރިކަން ވެސް ހަމަހަމަ ކަމާއެކީ ކޮއްބަލަ\nއޮކްޓޯބަރ 24, 2018 11:22\nރާއްޖެ ޓީވީގެ ނޫސްވެރިންގެ ހާލަތު އަދި ތިއައްވުރެ ވެސް ނުބައި. ގެއްލުނު ނޫސްވެރިޔާ އާއި މަރާލާފައި އޮއްވާ ފެނުނު ނޫސް ވެރިޔާގެ ހާލަތު އެއައްވުރެ އެތައް އެތައް ގުނައެއް ނުބައި. ސާބަސް ސާބަސް ލޮލައް މިރުސްއެޅިފަތަ ތިހިރީ\nއޮކްޓޯބަރ 24, 2018 09:06\nކެނެރީގެ ނަޝީދުގެ ވެރިކަމުގައި އެއްވެސް ކުށެއް ނުކުރަނީސް ގާޒީ އަކު ހައްޔަރު ކޮށްފައިވާ ކަން އެއީ އެންމެން ވެސް ދަންނަ ހަގީގަތަކީ އެކަން ކެނެރީގެ ނަޝީދު ނުކުރާ ކަން އޭނާ އަށް ވެސް ތެދު ބަހުން ވާހަކަ ދައްކާނަމަ ނުބުނެވޭނެއެވެ. އެކަން އޭނާ އެގޮތަށް ކުރުމުން ސްޕްރީމް ކޯޓުން ވެސް ނެރުނު އަމުރެއް ގާޒީ ދޫކޮށްލަން ކެނެރީގެ ނަޝީދު އެގޮތަށް އަމަލު ނުކުރިއެވެ. ދެން އެކަން އެއީ ނުވާ ކަމަށް މަޖްލީހުން ހަދައިފިނަމަ އަންދާ ގާނޫނަށް މަޖްލީހުގެ 45 މެމްބަރުން މަގުކޮށީ ކަން އެއީ ކަށަވަރު ކަމެކޭ.\nއޮކްޓޯބަރ 24, 2018 09:07\nމީ މިމީހުންގެ ފެންވަރު. ދެން މަސައަކަތުގައި ހުންނާނީ ވަކި ކޮންއިޚްލާސްތެރި ކަމެއް.ލަދުވެތިވަން\nމިނިވަން މުއައްސަސާއެއްގެ ވެރިއެއްގެ ބަހުރުވަ ހާދަ ހުތުރޭދޯ! ތަންތަނުގެ ވެރިންނަށް ތިބޭއިރު ތިކަހަލަ އެއްޗެހި ކިޔާނެ، ގޭގަ އޮތްނަމަ ތިކަހަލަ އެއްޗެއް ނުކިޔާނެ އެކަހަލަ ވާހަކަ ހަޖަމްކުރަން ދަސްކުރޭ. އަދި އެހެން ނޫނަސް މިސްރުގެ ދެއަގައެއް ހުންނަނީތަ؟ ކުރިން ރައީސް ޔާމިނުގެ ވަރުގެ މީހެއް ނެތް، އިންތިހާބުން ބަލިވާއިރަށް ރާގުބަދަލުވީ. މިހާރު ތިހެން އަގަފަޅާފެ އެއްޗެހި ކިޔާލެވިދާނެ އެކަމު އަދި ޖަވާބްދާރީވާންޖެހޭ ދުވަހެއް ކުރިމަތިވާނެ.\nއޮކްޓޯބަރ 24, 2018 09:14\nރިޔާސީއިންތިޚާބު އޮޅުވާލާފައިވާކަމަށް ޕީޕީއެމް ޝައްކުކުރިހިސާބުންފެށިގެން ޝަރީފްގެ ވާހަކަތަކާ ޢަމަލާ އޭނަގެ ޓްވީޓްތަކުން ކަށަވަރުވެ ޔަޤީންވަނީ ރިޔާސީ އިންތިޚާބު އޮޅުވާލާ ރައީސް ޔާމީންގެ ވޯޓުތަކެއް ގެއްލުވާލާފައިވާކަމެވެ. މިނިވަން މުވައްސަސާއެއްގެ ވެރިޔެއްގެ ބަހާ ޢަމަލު މިހުންނަނީ އެންމެ ގޮތްކުޑަ ނުބައިމީހުންގެ ވައްތަރަށެވެ. އެމްޑީޕީއަށް ބައިޢަތުހިފުމުން މީހާގެ އަޚްލާޤަށްއަންނަ ނޭދެވޭ ބަދަލުތައް މިދަނީ ފެންނަމުންނެވެ.\nއޮކްޓޯބަރ 24, 2018 09:23\nވަރަށް އަވަހަށް ސައިޒުވެދާނެ ކޯޓުގަ ތިޔަ ސަރީފް މީހަކު އަތުން ނަގާފާއޮތް 150000 އެމެރިކާ ޑޮލަރު މައްސަލައެއް އެބަހިގާ ތީވަގެއް މައްސަލަ ފައިލު ކޮށްދައުވާ ކުރީމަ ޔާމިނު ކައިރީ ބުނެގެން މަޑުޖެއްސީ ކޮންމެ ފަހަރަކު ސިޔާސީ ނުފޫޒު ބޭނުން ކޮށްގެން އެކަން ކުރީ މިއަދު ފުއްޕާފަ ވާހަކަ ދެއްކޭ ލެވެލްގެ މީހެއް ނޫން ތީ މިހިރީ ޤަސިއްޔާތަށް\n1370 ސީވިސީ 2017\n2408 ސީވިސީ 2014\n1000 ސީވީސީ 2016\n101 ސީވީސީ 2017\nއޮކްޓޯބަރ 24, 2018 09:31\nދަށު ދަރުޖައިގެ މީހުން ނަގާ ކައިރިކޮށް މަތީ މަޤާމުތަކަށްލި މީހުން ކަައިރީގައި ބުނޭ އެ ބަހުރުވަޔަކީ ދަށު ދަރަޖައިގެ ބަހުރުވާ އެއް ކަމަށާއި އެކަހަލަ ކަންތައް ކުރީމާ ލިބޭނީ ލަނޑުކަމަށް. މިރާއްޖޭގައި މަތީ ދަރަޖައެއް ދަށު ދަރަޖައެއް އޮވޭތަ.\nތިމަންޖެއަކާ ބައްދަލުކޮށްލާފަ ބުނެލާފަ ދިޔަނަމަދޯ. ނޫނީ ގެންގުޅޭ މަންޖެތައް މާގިނަވީމާ އެންމެންނަށް ވަގުތު ނުދެވުނީ ދޯ.\nމީ މިރާއްޖޭގެ ތަންތަނުގެ އިސްވެރިންގެ ލަދުހަޔާތްގެ ކަންފުޅެއްވެސް ނުހުންނަ ވަރު. މީނާ މިހާރުން މިހާރަށް މިމަގާމުން ވަކިކުރަން ޖެހޭނެ\nއޮކްޓޯބަރ 24, 2018 09:33\nކޮބާ މައްސަލަޔަކީ ސަރީފު ވީތަން ނޭގުނީމައެވާހަކަ ބުނެލާށޭ ސަރީފު އެބުނަނީ މަށައް ދެރައީ މިކަހަ ޓުއިޓް ކުރާ މީހުން ދެން ގޮވާނެ ތާދޯ ސަރީފޫފފފފފފފފފފ\nއޮކްޓޯބަރ 24, 2018 09:37\nފުލުހުން މައްސަލަ ތަޙްޤީގު ކޮށްފާނެތީ މައްސަލަޔަށް ހުރަސް އަޅަން ވަގުތީ ގޮތުން އިންސާފަށް ފިލީ. ޢެއީ ހަގީގަތަކީ. ޗުއްޓި ނިމޭނެ ނޮވެމްބަރ 16 ގަ ދޯ. ތީ މިގައުމު ދުތް އެންމެ ބޮޑު ޚާއިނުން. ތާރީހް ދިރާސާކުރާ މީހުން ކަލޭގެނަން ލިޔާނެ. ކަލެޔަށް ހަމަ ގައިމުވެސް ނުފިލޭނެ އިންސާފެއްވޭ. ޢެއީ ޤިޔާމަތް ދުވަސް. ޙަނދާން ކުރާތި. އަހަރުން ދުވަހަކުވެސް މަޢާފެއް ނުކުރާނަން. ބަޔެއްގެ ހައްގެއް ނަގާލި މީހަކު ސުވަރުގެ ނުވަންނާނެ އެންމެ މީހަކު ހިތް ހެޔޮނުކުރިޔަސް. މިދުނިޔޭގައި ފައިސާ މަތީގަ ނިދާލެވިދާނެ. މާދަމާ އެފައިސާއަކީ ކަލޭމެންނަށް ހުރި މުސީބާތަކަށް ވާނެ.\nއޮކްޓޯބަރ 24, 2018 10:01\nމިނިވަން މުވައްސަސާއެއްގެ ވެރިޔެއްގެ ބަހާ ޢަމަލު މިހުންނަނީ އެންމެ ގޮތްކުޑަ ނުބައިމީހުންގެ ވައްތަރަށެވެ.\nއެމްޑީޕީއަށް ބައިޢަތުހިފުމުން މީހާގެ އަޚްލާޤަށްއަންނަ ނޭދެވޭ ބަދަލުތައް މިދަނީ ފެންނަމުންނެވެ. ﷲ ގެ އިޜާދަފުޅުން ފެންނާނެ ލަހެއް ނުވެ ތި ހުރިހާ ކަމެއް\nއޮކްޓޯބަރ 24, 2018 10:05\nޝަރީފް ވަރެއް ހަމަ ނެތް. އިލެކްޝަންގަ ތިތިބީ ހަމަ ފަހުލަވާނުންތަކެއް. އެކަމު ދެރައީ ވަގުތު ނޫހައް ހަޖަމް ނުވާތީ އެހެންވެ ގިނައިން ޕޯސްޓްކޮށްދެނީވެސް ހަމައެކަނި ޔާމީނުއަށް ސަޕޯޓްވާ ކޮމެންޓްތައް. ވަގުތު ނޫހުގެ އަސްލު ސައިޒް ފެންނާނީ ފޭސްބޫކުން\nއޮކްޓޯބަރ 24, 2018 10:09\nއަންނިވެސް ލަންކާގައި. ލާރިގަނޑު ބަނޑު އަޅާލަން\nއޮކްޓޯބަރ 24, 2018 10:10\nކުރިން މަހީކުރީ ޕީޕީއެމް އޮފީސްދޮށުގައި އެލަވާ ހަޅޭއް ވަރަށް ގިނަ މީހުން ބަލާ އަޑުއަހާކަމައް، އެކަމް މިތާ ކޮމެންޓްތަކަށް ބަލާލީމަ އެނގޭ އެ އެއްވެސް މީހަކު ނުބަލާ އަދި އަޑުވެސް ނާހާކަން\nއޮކްޓޯބަރ 24, 2018 10:11\nފައިސާކޮޅާ ޙަވާލުވާން. ނަޝީދު ލަންކާއަށް އައިވާހަކަ އިވުނީމާ ނައްޓާލީ.\nއޮކްޓޯބަރ 24, 2018 10:24\nދުނިޔެ ހިނގަމުން ދާނީ މިގޮތަށް. މިއީފަހުޒަމާނައް އައިސްމިކަންކަންހިނގާނެގޮތް. ކޮންމެ ރަނގަޅު އަމަލު އެއީ ނުބައިއަމަލު ކޮންމެ ހަޑިހުތުރު ކަންކަން އެއީރީތިކަންކަން. ނަހަމަކޮންމެ ކަމަކީ އިންސާފް ، 100 އަހަރު ހެޔޮކޮށް ހިތިޔަސް އެނމެދުވަހަކުން ކޮށްދީފަހުރި ހުރިހާކަމެއްހަނދާންނެތި ޖެހިގެންއަންނަ ދުވަހު އެހުރިހާ ހެޔޮކަމެއް އެއީއަނިޔާ ކަމުގަ ހަދާ ބަދުބަސްބުނެ ހޯއްގޮވާނެ. ނުކިޔަވާ އެއްވެސް އިލްމެއްނެތް ހިލްމެއް ދީނެއް މިއްލަތެއް މަޒުހަބެއް ރައްބީއެއް ރަސޫލެއް ފަރުލެއް ސުންނަތެއް އުޑެއްބުޑެއް ނޭންގޭ ޖާހިލުން ތަންތނުގަ ބަސްބުނެގޮތްނިންމާ ވެރިންނައް ހަމަދެނެތިބެ އިސްކޮށް އެއީ މާމާތް މަތުވެރިބަޔަކުކަމުގާ ހިތާނެ. ޝަރީޔަތް ހިނގާނީ ވިޔަފާރިއެއްގެ ގޮތުގަ.. ވަﷲޢަޢްލަމް\nއޮކްޓޯބަރ 24, 2018 10:40\nއަމައްޔާއި... މީނަމީ އިލެކްޝަން ކޮމިޝަންގެ ރައީސް އޮ. ސުލޫކީ މިންގަނޑުން ކުފޫ ހަމަނުވާކަން މި ހާމަވީ....\nއޮކްޓޯބަރ 24, 2018 10:43\nމީ ހާދަ ލަދުހަޔަތް ކުޑަ މީހެކޭދޯ\nލާރިގަޑާ ހަވާލުވާން ފަހަރަކު މީހަކު މިދަނީ\nމިމިސް މީހުން މީ މަރުވާނެ ބަައެއް ނޫން ބާ؟؟؟؟؟\nއޮކްޓޯބަރ 24, 2018 10:46\nއެހާ ވަރަށް އެބޭފުޅާއަށް ގޮވީމަ އެހެން ބުނެލުން އެއީ އެބޭފުޅާގެ ވެސް ހައްޤެއް. އަޅުގަނޑު އެބޭފުޅާ ނުވެއްދަންނަން. އެކަމު އެބޭފުޅާ ނުފެނިގެން ކަމެއް ނޭންގެ، ވަރަށް ބާރަށް އެބޭފުޅާ އަށް އަންހެން ބޭފުޅަކު ގޮވާލައްވާ ވީޑިއޯ އެއް ދުށިން. އެފެނިފަ ހުރީމަ އިނގުނީ ޝަރީފް އަށް ލިބިލައްވާ ހައްޤެއްކަން މި ފަދަ ޓްވީޓް އެއް ކޮއްލުމަކީ\nއޮކްޓޯބަރ 24, 2018 11:12\nސަރީފޫ ކަލޭ މުއާޒު ކައިރިޔަކު ނޫނޭ ބުނަންވީކީ ކަލޭ އަންހެނުން ކައިރި ބުނިނަމަ ތިޔަށްވުރެ ރީތިވީހީ ކަލޭ ރިސްވަތު ބަލާ ދިޔައިރު ކަލޭއަށް އެގޭތަ ފަރާތެއް ވާކަން ހަދާން ކޮށްބަލަ މިނޫނަސް ދުވަހެއްވާކަން. ތިކަހަލަ މީހުން އުޅޭތީއޭ މިގައުމު ހަލާކު މިވަނީ\nއޮކްޓޯބަރ 24, 2018 11:13\nތިޔަޝަރީފް މިހާރުން މިހާރަށްވެސް ޕޮލިހަށް ގެންގޮސް ރަނގަޅު ތަހުގީގެއް ކުރަންއެބަޖެހޭ! ރައްޔިތުންގެ ވޯޓް ވަގަށް ކައްވާލި މީހަކު ތިޔަހެން ދޫކޮށްފަ ބަހައްޓަންނުވާނެ!\nއޮކްޓޯބަރ 24, 2018 11:18\nތިފެންނަނީ އަސްލު ސޫރަ\nއޮކްޓޯބަރ 24, 2018 11:33\nއީސީ ޝަރީފޫ އޭ ކިޔާ ގޮވީމާ ހުތުރު ކަމަކަށް ނުވި ބަޔަކަށް މިހެން ބުނުން ހުތުރުވީމަ ލަދު ގަންނަން ޖެހޭ\nއޮކްޓޯބަރ 24, 2018 11:40\nކުރިން ޝަރީފް ކޮންމެ ވައްތަރަކަށް ތެޅުނަސް ތި ހަޖަމުނުވާ ރައްޔިތުންގެ ލާރި ކެއި ބައިގަނޑށް ނުވި ދޯ ކަމަކަށް..ރިޝްވަތުގެ ވާހަކަ ދައްކާއިރު މި ހުރިހާ ދުވަހު އެކި މުއައްސަސާތައް ބޭނުން ގޮތަކަށް ލާރި ދީގެން ގެންގުޅުނީ ރާއީސް ޔާމީން ނޫންތޯ.....ދެންވެސް ހަޖަމުކޮށް ބަލަ........\nއޮކްޓޯބަރ 24, 2018 12:00\nއީސީ ޝަރީފް އޭ ކިޔައިގެން ފެލިބޭލި އިރަކު ނޭނގެ ދޯ އެއީ ބޮޑު މުއައްސަސާއެއްގެ ވެރިއެއް ކަމެއް، ޝަރީފް މެން ޓްވީޓްއެއް ކޮށްލީމަ އެދަނީ ނޫސްތައް އިރައިރާގެން...\nއޮކްޓޯބަރ 24, 2018 12:03\nއޮކްޓޯބަރ 24, 2018 12:17\nރައީސް ޔާމީނު ކޮންމެވާހަކައެއްދއްކިޔަސް ރަގަޅު، ޝަރީފު އެއްޗެއްބުނީމަގޯސް،،،،،،،،،\nއޮކްޓޯބަރ 24, 2018 12:55\nވަގުތު މިއީ ޕްރޮފެޝަނަލް ނޫސްވެރިކަމެއް ކުރާން ދަންނަ ބައެއް ނޫން. މީހަކު ހަމަ ޓްވީޓެއް ކޮލާ އިރަށް އެއީ ފޭކް އެކައުންޓެއްތޯ ވެސް ބަލާނުލާތި. ސާބަހޭ ވަގުތު ނޫސް.\nއޮކްޓޯބަރ 24, 2018 12:58\nމިއީ ހަމަ ޙަޤީޤަތުގައިވެސް ވަރަށް ލަދު ޙަޔާތްކުޑަ ގޮތެއްފޮތެއް ނެތް މީހެއް. މީނާ ކުރިން އުޅުނު އޮފީސްތަކުގެ މީހުންކުރެން އަހާބަލަ އުޅެފަހުރި ވައްތަރު.\nމރ. ޑިނައި މީ ހަޔާތްވެސް ކުޑަ މީހެއްދޯ\nއޮކްޓޯބަރ 24, 2018 13:08\nމީހަކު ބުނި ތި.ަރަފުށީ ގިނަ މީހުން ވަރަށް ހަޔާތް ކުޑަވާނެޔޯ\nއޮކްޓޯބަރ 24, 2018 13:26\nމިކަމުންވެސް އެނގިގެން ދަނީ މީނާ އިސްވެހުރެ ހިންގި ބޮޑު ޖަރީމާއާއި މެދު މީނާ ކުޑކޮށްވެސް ޑަރު ހީނުވާ ކަމެވެ.\nއޮކްޓޯބަރ 24, 2018 13:32\nޝަރީފް މަޤާމުން ވަކިކުރަންޖެހޭ ވަރުގެ ބަހެއް ތީ.\nއޮކްޓޯބަރ 24, 2018 13:36\nއަންހެނުން ހިތި މީހެކޭ މީހުން ކިޔާ އަބަދުވެސް. އަތޮޅުވެރިކަމުގަ ހުރިއިރު އަތޮޅުގޭ ތެރޭން ކުދިން ނުކުންނަ ވާހަކަވެސް އަޑު އިވޭ. ދުލުގަ ހިފާ ދެމީމަ ބުނެވުނީ ސޮރީ. މަށަށް ވިއްޔަ މަންޒަރުތައް ފެނިފަ ހުރީ.\nއޮކްޓޯބަރ 24, 2018 13:39\nޝަރީފުގެ ރާގު ބަދަލުވެ ޕީ ޕީ އެމް އަށް މަލާމާތްކުރަންފެށިވާހަކަ ލިޔުނަސް ޓވ އާއި ރޭޑިއޯ އިން ބްރޯޑްކަސްޓް ކުރިޔަސް ދެރައެއްވެސް ނުވޭ، ލަދެއްވެސް ނުގަނޭ! އެއްފަހަރާ5މިލިަން ޑޮލަރު ލިބެއްޏާ، ﷲ ކިޔަންވާތަނައް ގޯޑް ކިޔަންވެސް ފަހަތަކަށް ނުޖެހޭނަމު!! ދޮގެއްތޯ ޝަރީފޫ؟!!!! މިހާރު އިބޫ އަށާއި އަންނި އަށް ސަނާ ކިޔައި ސަލާމްކުރަން ރުކޫޢަށް ދާ ބައިގަނޑުގެ ތެރޭގައި ޝަރީފަކަށް ދޫކުރާނެ ހަމަ އެއްމެ ޝަރީފެއްވެސް ނެތެވެ. ކުރިން ކޭވަރަށްވުރެ އެތައްގުނައެއް ގިނައިން ކާން ހ.ލަޓިފު މެނަށް މަގު ފަހިކުރަނީއެވެ. މިއީ ވަރަށް ވާހަކަ!!!!\nއޮކްޓޯބަރ 24, 2018 14:14\nސުބުހާނަﷲ މިއީ އަދުގެ ހާލަތު!!!!!!!!!!!!!!!!!!!!!!!!!!!!!!!!!!!!!\nއޮކްޓޯބަރ 24, 2018 14:38\nފުރާޅުން ޓިނުނަގައިގެން ކޯޓުން ނެރުނީ ގާޒީންނެއްނޫންދޯ.\nއޮކްޓޯބަރ 24, 2018 15:09\nތ އަތޮޅަށް ނިސްބަތްވާ ސިޔާސީ މީހުންގެ ހަޔާތެއް ނުހުންނާނެ. މުސްތޮފާ/ރިޔާޒް ރަޝީދު/ ތިމަރަފުށީ ޝަރީފު: ޢަބްދުﷲ ރިޔާޒް މިތާ ސަހަލު މީހަކު އެބަހުރިތަ... އަބަދުވެސް ވައިޖެހޭ ކޮޅަކަށް ސަނާކިޔާނީ\nއޮކްޓޯބަރ 24, 2018 15:48\nއޮކްޓޯބަރ 24, 2018 16:38\nމަލުގެ ރާނީ ދޯ...ކެކެކެކެކެކެ\nއޮކްޓޯބަރ 24, 2018 16:46\nއަސްލުވެސް ހަަމަތެދެއް ޝަރީފާ ތިޔަބުނީ ހަމަ ވައިޖެހޭ ކޮޅަކަށް ގޮސްހުސްވެފަ އެބައިގަނޑު އެތިބީ.. އީސީ ޝަރީފް މަ އެބަހޯދަން ތީނަޔަށް?\nއޮކްޓޯބަރ 24, 2018 17:12\nހާދަ އަވަހަށް ރިޝްވަތުގެ ގޮތުގައި ލިބުނު ލާރީގަ އުދުހެން ފެށީމި.\nއޮކްޓޯބަރ 24, 2018 18:07\nހަބިބަކި ތިިވަރަށް ނުބައި މީހެން ދެފުން ކެހެރިއެން\nއޮކްޓޯބަރ 24, 2018 22:09\nޖަރުމަނަށް ލާރިކޮޅު ނަގަން ދާ ދަތުރެއްކަމަށް ވަނީ!\nއޮކްޓޯބަރ 24, 2018 22:11\nމިނިވަން މުއައްސަސާއެއްގެ ވެރިއެއްގެ ބަހުރުވަ ހަޑިވީމަ އެތަން ފެނިއްޖެ ދޯ. މިއީ އަހަރުމެނގެ ހާލަތު. މިއޮއް ހުރިހާދުވަހު މިނިވަން މުއައްސަސާގެ ވެރިޔެއްކަން ޤަބޫލެއް ނުކުރެވުނު. ގޮވީ ހިތަށް އައިހާ އެއްޗެއް. ރައްޔިތުންނާ، ދުނިޔޭގެ ކުރިމަތީގަ ހިތަށް އައިހާ ހަޑި ބަހަކުން ދޮގު ތުހުމަތުތައް އެޅުވީ. ދެން މިހާރު ބަހުރުވަ ހަޑިއޭ ނުބުނޭ. އިންސާނަކަށް ކެތްވާނީ ވަކިވަރަކަށް. ?\nއޮކްޓޯބަރ 25, 2018 08:14\nސަރިއްޕެ ހައިރާން ވާ ވަރަށް ގޮވިއިރު، ރަނގަޅު ދޯ ހޯދަން\nއުޅޭ މީހެއް ކައިރީގަ ރާއްޖެއިން ބޭރުގަ ހުރިވާހަކަ ބުނެލަން.\nއެސޮރު އަނބި މީހަ ނުގޮވާ ވަރަށް ޕީޕީއެމް މީހުން ގޮވި.\nވަގު ވޯޓް ސަރީފޫ\nއޮކްޓޯބަރ 25, 2018 09:56\nކިހާވަރެއްތަ ލިބުނީ ރިޝްވަތުގެ ގޮތުގައި ސަރީފޫ\nއޮކްޓޯބަރ 27, 2018 06:10\nއޮކްޓޯބަރ 28, 2018 11:37\nޝަރީފަކީ ރައްޔިތުންގެ ޚާދިމެއްގެ ގޮތުގައި ރައްޔިތުންގެ ފައިސާ އިން ދީގެން މުސްތަޤިއްލު މުވައްސަސާސާއެއްގައި ހުރިމީހެކެވެ.ޝަރީފް ބޭއިންސާފުން ކަންކުރީމާ ރައްޔިތުމީހާގެ ޝުޢޫރު ބަންޑުން ކޮށްލީއެވެ. ޝަރީފް ތިހާ ދަށުދަރަޖައަށް ވެއްޓިގަތީތީވެ ހިތާމަ ކުރަމެވެ.މިހާރު ދިވެހިރާއްޖޭގެ ރައީސަކަށް ހުރިބޭފުލާއަށް ކިތައް ހަޑިހުތުރު އެއްޗެތި ރައްޔިތުން ކިޔާލައެެވެ. އެކަމަކު ރައްޔިތުންނާ ދޭތެރޭ ތިފަދަ ހަޑި ހުތު ބަހުރުވައިން ވާހަކަ ނުދައްކަވައެވެ.\nއޮކްޓޯބަރ 29, 2018 21:21\nއޮކްޓޯބަރ 30, 2018 21:38\nތިފަދަ ޑީ ގްރޭޑް މީހަކުގެ ނަޒާހަތްތެރި ކަމާމެދު ސުވާލު އުފެދޭ، ބޮޑެތި މަގާމު ތަަކާ ހަވާލުވާން އަދި މާކުޑަ، މީހަކު ޖަހާހާ ބެރަކަށް ނަށާކަށް ނުޖެހޭ...


Safe School declarationgai baiverivaan ruhun dheefi\nސޭފް ސްކޫލް ޑިކްލަރޭޝަންގައި ބައިވެރިވާން ރުހުން ދީފި\nރައްޔިތުންގެ މަޖިލީހުގެ ތަޅުމުގައި މެންބަރުން މަސައްކަތް ކުރައްވަނީ -- ފޮޓޯ: މަޖިލީސް\nހަނގުރާމައިގެ ހާލަތާއި އަސްކަރީ ހަމަނުޖެހުންތަކުގެ ތެރޭގައި ވެސް ތައުލީމްގެ ނިޒާމް ހިމާޔަތްކޮށް އަސްކަރީ ކަންކަމުގައި ތައުލީމީ ނިޒާމްތައް ބޭނުން ކުރުން ހުއްޓުވުމަށް ގައުމުތަކުން އަމަލު ކުރަންޖެހޭ ޝަރުތުތައް ކަނޑައަޅާ ބައިނަލްއަގުވާމީ މުއާހަދާ ނުވަތަ "ސޭފް ސްކޫލް ޑެކްލަރޭޝަން" ގައި ރާއްޖެއިން ބައިވެރިވާން މަޖިލީހުން ރުހުންދީފި އެވެ.\nއެ މުއާހަދާގައި ބައިވެރިވުމާމެދު މަޖިލީހުގައި މިއަދު ނެގި ވޯޓުގައި ފެންނަކަމަށް 34 މެމްބަރަކު ވޯޓު ދެއްވި އެވެ.\nއެ މުއާހަދާއަކީ އދ. ގެ ސަލާމަތީ މަޖިލީހުގެ ދެ ގަރާރެއްގެ ދަށުން ދޭދޭ ގައުމުތަކުގެ މެދުގައި މަޝްވަރާކުރުމަށްފަހު 2015 ވަނަ އަހަރު އާޖެންޓީނާއާއި ނޯވޭއިން އިސްނަގައިގެން އެކުލަވާލައިފައިވާ މުއާހަދާ އެކެވެ.\nއެ މުއާހަދާގެ ދަށުން ހަނގުރާމައިގެ ހާލަތުގައިވެސް މަދަރުސާތަކާއި ޔުނިވާސިޓީތަކަކީ ތައުލީމް ލިބިގަތުމަށާއި އިލްމީ ދިރާސާކުރުމަށް ރާއްކާތެރި ތަންތަންކަަމަށް ކަށަވަރުކޮށްދޭން ޖެހޭނެ އެވެ. އަދި އަސްކަރީ ހަމަނުޖެހުންތަކުގައި ގެއްލުންލިބޭ އުނގަންނައިދޭ ތަންތަނާއި ހަމަލާތައް އަމާޒުވާ ފަރާތްތަކުގެ ސައްހަ މައުލޫމާތާއި އަސްކަރީ ބޭނުންތަކަށް ނެގޭ އުނގަންނައިދޭ ތަންތަނުގެ މައުލޫމާތު ރިޕޯޓްކޮށް ބެލެހެއްޓުމަށް ގައުމީ ފެންވަރުގައި ކަނޑައެޅޭ ނިޒާމެއްގެ ތެރެއިން މަސައްކަތް ކުރަން ޖެހޭނެ އެވެ.\nއެ މުއާހަދާގައި ހިމެނޭ ދެން އެންމެ މުހިންމު އެއް ނުކުތާއަކީ އަސްކަރީ ހަަމަލާތަކުގައި ގެއްލުން ލިބޭ އުނގަންނައިދޭ ތަންތަން އަލުން ގާއިމްކުރު މެވެ.\nގައިދުރު ނުކޮށް ކިޔެވުން ފަށަން ގޮވާލައިފި\nތައުލީމުގެ ބިލު މަޖިލީހުން ފާސްކޮށްފި\nލޯން ސްކީމް: ކޮންމެ ރަށަކަށް ސްލޮޓެއް ދެނީ\nތައުލީމާ ގުޅޭ ދެ ބިލަށް އާންމުންގެ ހިޔާލު ހޯދަނީ


Anehnaku Hoadhan Beynumiyya Samaalukan Dheynvee Mikankamah - Vaguthu\nހާލަތު ރަނގަޅު ނުވެ، ހަލުވި ކަމާއި އެކު އަދިވެސް ބަލި ފެތުރެނީ - 31 މިނެޓް ކުރިން\nއަންހެނަކު ހޯދަން ބޭނުމިއްޔާ ސަމާލުކަން ދޭންވީ މިކަންކަމަށް\n4 މަސް ކުރިން ( ޑިސެމްބަރު 9, 2019 )\nފުރާ ފުރިހަމަވުމުން ކޮންމެ މީހަކުވެސް ވާހަކަ ދައްކާ އެކުގައި ވަގުތު ހޭދަކޮށް އަދި ކައިވެންޏަކާ ހަމަޔަށް ދާން ބޭނުންވެއެެވެ. އެހެން ނަމަވެސް ބައެއް ފަހަރު ހިތްކިޔާ ބައިވެރިޔަކު ނުލިބި އެކަނިވެރިކަން ތަހައްމަލުކުރަން ޖެހޭ ފަހަރު ފަހަރުވެސް މަދެއް ނޫނެވެ.\n"ކަލޭ މަރުވާނީ އެކަވެރިކަން މަތީގައި ހުރެއޭ" ކިޔައި ރައްޓެހިން ދިމާ ކުރޭ ހެއްޔެވެ؟ ކިތަންމެ ވަރަކަށް އަންހެން ކުއްޖަކު ހޯދަން މަސައްކަތް ކުރިއަސް އެކަން ބޭކާރުވޭ ހެއްޔެވެ. އަބަދު އެކަހަލަ ކަންކަން ވާތީ ފިކުރު ބޮޑުވެ މާޔޫސް ވޭހެއްޔެވެ. އެހެން ވެއްޖިއްޔާ މިކަންކަމަށް ސަމާލުކަންދީ އާންމުކޮށް ކުރާ ބައެއް ކަންކަން ބަދަލު ކުރަންވެސް ހަމަ ޖެހިދާނެއެވެ. މިއީ އެފަދަ މީހުން ސަމާލުކަން ދީ ބަދަލުކޮށްލުން ރަނގަޅު ބައެއް ކަންކަމެވެ.\nދީނަށް ލޯބިކޮށް އުޅުން ރަނގަޅު ކުރުން\nރަނގަޅު އަންހެން ކުއްޖަކު ނަމަ އެމީހުން ބައިވެރިއަކު ހޮވުމުގައި އެންމެ އިސްކަންދޭ އެންމެ ފުރަތަމަ ކަމަކީ އެމީހެއްގެ އަހުލާގާއި ދީންވެރިކަމެވެ. ގޯސް ކަންކަމުން ދުރުހެލިވެ، އަހުލާގު ރަނގަޅު މީހުންނަކީ އެބަޔަކަށް މީހުން ހިތް ކިޔާނެ ބައެއް ކަމާއި މެދު ޝައްކެއް ނެތެވެ. އަދި އެމީހުން ތިބާ އިހްތިޔާރު ކުރުމުގައި އެހެން މީހެއްގެ ހިޔާލަށް އެދުނު ނަމަވެސް ހަމަ ޔަގީނުންވެސް އޭރުން "ރަނގަޅު މީހެއް ނޫނޭ" ބުނުމުގެ ޖާގަ ހަނިވެއެވެ.\nކަންކަމުގައި ހެޔޮ ވިސްނުން އިހްތިޔާރު ކުރުން\nމީހަކުގެ ހިތް ދަމައިގަންނަ ވަރުގަދަ އެއް ސިފަޔަކީ ތިބާ ކަންކަމާއި މެދު ދެކޭ ގޮތްގޮތާއި، ވާހަކަ ދައްކާ ގޮތެވެ. އަބަދުވެސް ވާހަކަ ދެއްވުމުގައި އެކަމެއްގެ އޮންނަ އެންމެ ދެރަ ގޮތް ނުވަތަ ގޯސް ގޮތާއި މެދު ވިސްނާ މީހުންނަކީ އެއްވެސް މީހަކު ވާހަކަ ދައްކާލާ ހިތްވެސް ވާނޭ މީހެއް ނޫނެވެ. ގުޅުމެއް ބަދަހި ކުރާއިރު އަނެކާގެ ހިތުގެ އުދާސްތައް ދެނެގަނެ، އެމީހަކަށް ދެރަ ކަންކަމުގައި ނަސޭހަތްތެރިވާ މީހުންނަކީ، ކޮންމެ މީހަކުވެސް ދިރިއުޅުމަށް ގެންނަން ބޭނުންވާނެ މީހެކެވެ.\nކަން މިހެން އޮތް ނަމަވެސް ބައެއް ފަހަރު ނުވަތަ ނުރުހޭ ކަމަކާއި މެދު ނޫނެކޭ ބުނުމަކުން އެއީ ގޯހެއް ނޫނެވެ.\nމަޖާ މިޒާޖެއް ގެންގުޅުން\nއަބަދު މަޖާވެގެން އުޅުމަކީވެސް މީހުންނަށް އެހާ ކަމުދާނެ ސިފައެއް ނޫނެވެ. އެހެން ނަމަވެސް އަބަދު "ސީރިއަސް" މޫނަކާއި އެކު ނުހުރެ ބައެއް ފަހަރު ސަކަރާތްޖަހައި މަޖާކޮށްލުމަކީވެސް މީހުން ބަލައިގަންނަ ކަމެކެވެ. މިޒާޖުގައި މަޖާކަން ބެހެއްޓުމުގެ ހައްދެއް އޮވެއެވެ. އެކަން މާބޮޑުވެ އަނެއް އަތައް އެޅުމަކީވެސް ގިނަ އަންހެން ކުދިން ފޫހިވާ ކަމެކެެވެ.\nމިއީ އަދިމަދު ކަންކަމެވެ. އަދިވެސް އިސްލާހުކޮށް ބަދަލުކުރަން ޖެހޭ އެތައް ކަމެއް ހުރެއެވެ. އެހެން ނަމަވެސް އެކަންކަން ބަދަލު ކުރަން ވާނީ ހޯދަން ތިއުޅޭ ބައިވެރިޔާގެ މިޒާޖާވެސް ގުޅޭނެހެންނެވެ.\nޑިސެމްބަރު 9, 2019 00:45\nދީނަށް ލޯބިކޮށްގެންނެއް ތިކަމެއް މިޒަމާނަކު ނުވާނެ ޖާހިލުވިވަ ރަކަށް އަންހެނުން އެމީހަކާ ދޯޅުވާނީ\nޑިސެމްބަރު 9, 2019 08:21\nތިއިން އެއްވެސް ކަމެއް މިޒަމާނުގަ ބޭނުމެއްނުވެ އަންހެންކުދިން މިހާރު ބަލަނީ ފިރިހެން ކުއްޖާގެ ސިފަޔަށް، ދުއްވާ ސައިކަލަށް، ތަނަވަސްކަމަށް ހަމަބުއްދި ޖެހިރަނގަޅުއަޙްލާޤްގެ ރީތި އަަންހެންކުދިން އެ ކައިވެނި ކުރަނީ އިރު އަރާކަން އޮއްސޭކަން ނޭންގޭ މީހުނާ ދެންއުޅޭނީ ތަނަވަސް މީހުން އެމީހުން ވަޒީފާއަކަށް ނުދާނެ އަމިއްލަ މަސައްކަތުން ފައިސާ ހޯދާ ކަމަށްވާނީ، ކުރާމަސައްކަތް ވެސް ފަޅާއަރާނީ މަސައްކަތުގެ މާހައުލުގައި އަވަދި ނެތި އުޅެނިކޮށް ކަމާ ބެހޭފަރާތުން ބަލާއާމަ\nޑިސެމްބަރު 9, 2019 10:16\nދިވެހިން ހަމަ ކަޑައީ އެވެ.\nޑިސެމްބަރު 25, 2019 14:46


"JP in Muizzu ah thaaeedheh nukuraane" | Jazeera\t"ޖޭޕީން މުއިއްޒުއަށް ތާއީދެއް ނުކުރާނެ" - Jazeera\nމުއިއްޒަށް ތާއީދެއް ނުކުރަން، ޕާޓީގެ ތާއީދެއް ނުވެސް ލިބޭނެ: ޖޭޕީ\nއުމްނާ އިސްމާޢިލް April 8, 2021 73 views0\nއިދިކޮޅު ޕީޕިއެމް/ޕީއެންސީ އިން ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގެ ކެމްޕޭނު ރީލޯންޗްކުރުން -- ފޮޓޯ: ޕީޕީއެމް\nކުރިއަށް އޮތް ލޯކަލް ކައުންސިލް އިންތިހާބުގައި ޕީޕީއެމްގެ ޓިކެޓުގައި މާލޭގެ މޭޔަރު ކަމަށް ކުރިމަތިލައްވާފައިވާ ކުރީގެ ހައުސިންގ މިނިސްޓަރ ޑރ. މުހައްމަދު މުއިއްޒުއަށް ޖުމްހޫރީ ޕާޓީ (ޖޭޕީ) އިން ތާއީދުނުކުރާ ކަމަށް އެ ޕާޓީން ބުނެފިއެވެ.\nމާލޭގެ މޭޔަރުކަމަށް ތިން ކެނޑިޑޭޓަކު ވާދަކުރައްވަ އެވެ. އެއީ ޑރ. މުއިއްޒުގެ އިތުރުން، ސަރުކާރު ކޯލިޝަންގައި މައި ޕާޓީ، އެމްޑީޕީގެ އަނަސް އަބްދުއްސައްތާރާއި، އަމިއްލަ ކެނޑިޑޭޓް އަލްހާން ފަހުމީ އެވެ.\nމުއިއްޒުގެ އެއްވެސް ޕޯސްޓަރެއްގައިވެސް ސަރުކާރު ކޯލިޝަންގައި ހިމެނޭ ޖޭޕީގެ ނަން ނުވަތަ ލޯގޯ ނުހުންނާނެކަން ފާހަގަކޮށް ޖޭޕީން ބުނީ އެ ޕާޓީން މަސައްކަތް ކުރާނީ ޖޭޕީގެ މެމްބަރުންނާއިއެކު އެކަނި ކަމަށެވެ. އަދި ޕާޓީން މުއިއްޒުއަށް ތާއީދުނުކުރާކަމަށް ބުންޏެވެ.\nމިފަހަރުގެ އިންތިހާބުގައި މާ ބޮޑު ފޯރިއެއް ނެތަސް، ކިރިޔާވެސް ވާދަވެރި ކެންޑިޑޭޓުންގެ ގޮތުގައި ފާހަގަކުރެވެނީ މާލޭގެ މޭޔަރު ކަމަށް ކުރިމަތިލައްވާފައިވާ ކެންޑިޑޭޓުން މެދުގަ އެވެ. ޑރ މުއިއްޒުއާއި އެމްޑީޕީ ޓިކެޓުގައި ވާދަކުރައްވާ އަނަސް އަބްދުއްސައްތާރާއި ދެމެދު ވާދަވެރިކަން ބޮޑެވެ.\n"ޖޭޕީން މުއިއްޒުއަށް ތާއީދެއް ނުކުރާނެ"


ސުންގަޑި: 06 ނޮވެންބަރު 2018 1200\nޏ. ފުވައްމުލަކު ސިޓީގެ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nޏ. ފުވައްމުލަކު ސިޓީ / ޏ. ފުވައްމުލަކު މިސްކިތް\nފަރުޟު ފަސްނަމާދު، ކޮންމެ ނަމާދު ވަގުތު ޖެހުމުގެ ކުރިން އިދާރާއިން ހަވާލުކުރާ މިސްކިތަށް ހާޒިރުވެ މިސްކިތުގެ ކަންތައްތައްބަލައި ރަނގަޅު ކުރަންޖެހޭ ކަންތައްތައް ރަނގަޅުކުރުމާއި ފަރުޟު ފަސްނަމާދުގެ ވަގުތަށް ބަންގި ގޮވުމާއި، އިމާމުވެ ނަމާދުކުރުން.\nދުވަހު ހާޒިރީގައި ސޮއިކޮށްފައިވަނިކޮށް، ހަމަ އެދުވަހު ކަމެއް ދިމާވެގެން މިސްކިތަށް ދިއުމަށް އުޒުރުވެރިވާނަމަ، ނުވަތަ ސަލާމުގެ ޗުއްޓީގައި ހުންނަ ދުވަހެއްނަމަ، އެ ދުވަހުގެ ބާކީ އޮތްބައި ފުރިހަމަކުރުމަށް، ކީރިތި ޤުރްއާން ތަޖްވީދުގެ ހަމަތަކާ އެއްގޮތަށް ކިޔަވަން ދަންނަ، އަޑުހަރުކޮށް ބަންގިގޮވޭފަދަ ޤާބިލުމީހަކާ، މިސްކިތުގައި އިމާމުވެ ނަމާދުކުރަން ހަވާލުކޮށްފައި، އިދާރާއަށް އެކަން އެންގުން.\nމިސްކިތު މަސައްކަތު މީހުންގެ މަސައްކަތްތައް ސުޕަވައިޒްކުރުން.\nމިސްކިތަށް ލިބޭ ގެއްލުންތަކާއި، ދަތިވާ ކަންކަން އިދާރާއަށް ހުށަހަޅައި އެކަންކަން ރަނގަޅުކުރުމަށް މަސައްކަތް ކުރުން.\nމިސްކިތުގެ ސައުންޑް ސިސްޓަމް ބެލެހެއްޓުން\n6. އިދާރާއިން އަންގައިފިނަމަ ކޭތަނަމާދާއި، ޢީދު ނަމާދާއި، ހުކުރު ނަމާދާއި، ތަރާވީޙް ނަމާދާއި، ކަށުނަމާދު، އިމާމުވެ މިސްކިތުގައި ކުރުން.\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ނޮވެންބަރު 06 ވާ އަންގާރަ ދުވަހުގެ 12:00 ގެ ކުރިން، ޏ. ފުވައްމުލަކު ސިޓީގެ ދެކުނު ދާއިރާގައި ޤާއިމުކޮށްފައިވާ މިނިސްޓްރީ އޮފް އިސްލާމިކް އެފެއާޒްގެ ޔުނިޓަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް Jobs@islamicaffairs.gov.mv މެދުވެރިކޮށްވެސް އަދި ފެކްސް 3315161 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2018 ނޮވެންބަރު 14 އާ 26 އާ ދެމެދު،\nޏ. ފުވައްމުލަކު ސިޓީގެ ދެކުނު ދާއިރާގައި ޤާއިމުކޮށްފައިވާ މިނިސްޓްރީ އޮފް އިސްލާމިކް އެފެއާޒްގެ ޔުނިޓުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، 3020218 ނަންބަރު ފޯނާއެވެ. އީ-މެއިލް ކުރާނީ jobs@islamicaffairs.gov.mv އަށެވެ.


Mishka'ge Maru ge Massala Fuluhah Husha Alhaifi - Vaguthu\nމިޝްކާގެ މަރުގެ މައްސަލަ ފުލުހުންނަށް ހުށައަޅައިފި\n1 މަސް ކުރިން ( ޖޫން 20, 2021 )\nފަރުވާ ދިނުން ލަސްވެގެން ނިޔާވި އުމުރުން 10 އަހަރުގެ ފާތިމަތު މިޝްކާގެ މަރުގެ މައްސަލައާ ގުޅުންހުރި މައުލޫމާތުތައް އިދާރާތަކުން ހޯދުމުގައި އެޗްއާރްސީއެމަށް ގޮންޖެހުންތަކެއް ދިމާވާތީވެ ކޮމިޝަނުން ކަންބޮޑުވުން ފާޅުކޮށްފިއެވެ.\nރާއްޖެ ޓީވީގެ ޕްރޮގްރާމެއްގައި އެޗްއާރްސީއެމްގެ ކޮމިޝަނަރު މޫމިނާ ވަހީދު ވިދާޅުވީ، ކޮވިޑް ޖެހިގެން ނިޔާވި މިޝްކާގެ މަރުގެ މައްސަލައިގައި ހެލްތް މިނިސްޓްރީން އާއްމުކުރި ރިޕޯޓް އަދި މިހާތަނަށް ރަސްމީކޮށް ލިބިފައިނުވާ ކަމަށެވެ.\nކޮވިޑް-19 ބަލީގައި މިޝްކާ ނިޔާވީ އެމެޖެންސީގައި ފަރުވާދެމުން ދަނިކޮށް މި މަހުގެ ދެ ވަނަ ދުވަހުގެ ރެއެވެ. އުމުރުން 10 އަހަރުގެ މިޝްކާ ހޮސްޕިޓަލަށް ގެންދިޔައީ އޭގެ އެއް ރޭ ކުރިންނެވެ. އޭރު ވެސް މިޝްކާގެ ހާލު އޮތީ ވަރަށް ބޮޑަށް ގޯސްވެފައެވެ. އާއިލާ އިންނާއި ހެލްތު މިނިސްޓްރީގެ ރިޕޯޓުން އެނގުނު ގޮތުގައި މިޝްކާ ބަލާ އެމްބިއުލާންސް އައީ ދެ ގަޑިއިރަށް ވުރެ ގިނަ އިރުވި ފަހުންނެވެ.\nރިޕޯޓުން އެނގުނު ގޮތުގައި ކޯލް ސެންޓަރުން އޮތީ އެމްބިއުލާންސް އަށް ނާންގައެވެ.\nމިޝްކާ ހޮސްޕިޓަލަށް ގެންދިޔަ ރޭގައި ކަންތައް ހިނގައިދިޔަ ގޮތުގެ ތަފްސީލީ ރިޕޯޓް އާއްމުކޮށްފައިވަނީ މި މަހުގެ ހަތަރު ވަނަ ދުވަހުއެވެ. އެމްބިއުލާންސް އަށް ފުރަތަމަ ގުޅި ގަޑިން ފެށިގެން ގޮސް ދެން އޭގެ ފަހުން އެޗްއީއޯސީން ކަންކުރި ގޮތާއި ހޮސްޕިޓަލަށް ގެންދިޔަ ފަހުން ކަން ހިނގިގޮތް ރިޕޯޓުގައި ބަޔާންކޮށްފައިވެއެވެ.\nރިޕޯޓް ކޮމިޝަނާ ހިއްސާކުރައްވާނެ ކަމަށް ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީގައި މިނިސްޓަރު އަހުމަދު ނަސީމް ވަނީ ވިދާޅުވެފައެވެ.\n"އަދާހަމަ އަށް ހެލްތް މިނިސްޓްރީގެ ފަރާތަކުން ރިޕޯޓެއް ހިއްސާކޮށްފައެއް ނުވެ" މޫމިނާ ވިދާޅުވިއެވެ.\nމިޝްކާ އަށް ފަރުވާދިން އައިޖީއެމްއެޗުން އެކުލަވައިލި ރިވިއު ރިޕޯޓެއް އެޗްއާރްސީއެމާ ވަނީ ހިއްސާކޮށްފައެވެ.\nއެ ރިޕޯޓުގައިވެސް ބޭނުންވާ ވަރަށް ބައެއް މައުލޫމާތުތައް ނެތުމުން އެކަން އަވަސް ކޮށް ދިނުމަށް ކޮމިޝަނުން ސިޓީއެއް ފޮނުވާފައިވާކަން މޫމިނާ ވިދާޅުވިއެވެ.\nމޫމިނާ ވިދާޅުވި ގޮތުގައި ފުލުހުން ވަނީ މައްސަލަ ނުބަލާކަން މީގެ ކުރިން ކޮމިޝަނަށް އަންގައިފައެވެ. އެހެންވެ ތަހުގީގުކޮށް ދޭން މިހާރު ފުލުުހުގައި އެދިފައިވާ ކަމަށް ވިދާޅުވިއެވެ.\n"އަޅުގަނޑުމެން އެދިފައިވަނީ ފުލުހުންގެ އިދާރާއަށް 14 ޖޫން ގައި ތަހުގީގު ކޮށް ދިނުމަށްޓަކަައި" މޫމިނާ ވިދާޅުވިއެވެ.\nއެޗްއާރްސީއެމުން ވިދާޅުވީ، ކޮމިޝަންގެ ތަހުގީގު ވެސް އަވަސް ވެގެންދާނީ ރިޕޯޓް ލިބުމުން ކަމަށެވެ.\n"އެއްވެސް ފަރާތެއްގެ އިހުމާލު އޮތީ ކޮން ގޮތަކަށްތޯ އެނގޭނީ މައުލޫމާތު ލިބިގެން " މޫމިނާ ވިދާޅުވިއެވެ.\nމަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީގައި މިޝްކާގެ މައްސަލާގައި ވާހަކަ ދައްކަވަމުން ނަސީމް ކޮމިޓީގައި އެދިވަޑައިގެންނެވީ ހަފްތާއެއްގެ މުއްދަތު ދެއްވުމަށެވެ. އެ މުއްދަތު ހަމަވެފައިވާއިރު މި ހަފްތާ ތެރޭގައި ހެލްތް މިނިސްޓްރީގެ ބޭފުޅުން ޖެންޑާ ކޮމިޓީއަށް ހާޒިރުކުރަން ވަނީ ހަމަޖެހިފައެވެ.\nމިޝްކާގެ މަރާއެކު ރާއްޖޭގެ ސިއްހީ ނިޒާމުގެ ދޯހަޅި ސިޔާސަތުގެ ވާހަކަތައް މި ވަނީ އަނެއްކާވެސް ފެންމަތިވެފައެވެ. ސަރުކާރުންތަކުން ސިއްހީ ދާއިރާއަށް ބޮޑެތި އަދަދުތަކުން ހޭދަކުރަމުންދާއިރުވެސް އެންމެ އެކަށިގެންވާ ނަތީޖާއެއް ނުނެރެވެއެވެ.\nކޮލެޖުތަކުން ވަކިވާ މީހުންގެ ތެރެއިން ގިނައީ އަންހެނުން!\nއިންސާނީ ހައްގުތައް ގެއްލުނު ފަސް މައްސަލައެއްގައި ދައުވާކުރަން ފޮނުވައިފި\nރާއްޖޭގައި ކޮންމެ ތިން އަންހެނަކުން އެކަކު ގެވެށި އަނިޔާގެ ޝިކާރައަކަށްވޭ!\nޖޫން 20, 2021 11:42\nކޮބާ ބޭނުމަކީ މިސްކާ ފަކީރު ގެ މައިންބަފައިން ތިޔަ ތަހުޤީގް ނިމޭއިރު ކުއްވެރިވާނީ، ކެތްތެރިވޭ އިންޝާﷲ މިސަރުކާރު ﷲ ގެ ރަޙުމަތުން ބަދަލުވީމަ އިންޝާ ﷲ މިސްކާގެ މައިންބަފައިންނަށް އިންސާފް ލިބޭނެ. ﷲ ރަހުމަތާއެކު،\nޖޫން 20, 2021 12:51\nރިޕޯޓެއް ނުލިބުނަސް އެޗްއާރސީއެމަށް އަމިއްލައަށްވެސް ތަޙުޤީޤުކުރެވޭނެ. މުއުމިނާ ވަހީދުގެ ސީދާ ބެލުމުގެ ދަށުގައި މިހާރު އޮންނަ އިންވެސްޓިގޭޝަން ޑިޕާޓްމަންޓުގައި މަދުވެގެން 15 މުވައްޒަފުން އެބަތިބި. އަދިވެސް އެހެން އޮފީސްތަކުން ރިޕޯޓު ނުލިބެޔޭ ބުނު ތަޙުޤީޤުނުކޮށްތޯ ތި ތިއްބަވަނީ؟\nޖޫން 20, 2021 14:56\nމި އުޅެނީ ފުރާނަ އެއް ގެއްލިގެން. މިކަމާ މަޖީލީހުން ކަންބޮޑޫވާތަނެއް ނުފެނޭ.\nނަށީދަށް ލިބުނު އަނިޔާ އާ ހެދި އުޅޭތަން ފެންނަނީ


Sergi Roberto COVID-19 ah positive vehje\nސާޖީ ރޮބާޓޯ ވައިރަހަށް ޕޮޒިޓިވްވުން\nސާޖީ ރޮބާޓޯ ކޮވިޑް-19 އަށް ޕޮޒިޓިވްވީ އަންގާރަ ދުވަހު ކުރިއަށްގެންދިޔަ ޓެސްޓުތަކުން\nސާޖީ ރޮބާޓޯ ހުރީ އަނިޔާގައި ކުޅުމާ ދުރުގައި\nކ. މާލެ |2ޑިސެންބަރ 2020 | ބުދަ 18:58 | 3,501\nބާސެލޯނާއަށް ކުޅެމުން އަންނަ ސްޕެއިނުގެ ޑިފެންޑަރު ސާޖީ ރޮބާޓޯ - ގެޓީ އިމޭޖާސް\nބާސެލޯނާއަށް ކުޅެމުން އަންނަ ސްޕެއިނުގެ ޑިފެންޑަރު ސާޖީ ރޮބާޓޯ ކޮވިޑް-19 އަށް ޕޮޒިޓިވްވެއްޖެއެވެ.\nސާޖީ ރޮބާޓޯ ކޮވިޑް-19 އަށް ޕޮޒިޓިވްވިކަން ބާސާއިން ހާމަކުރީ ބުދަ ދުވަހުގެ ވަގުތެއްގައެވެ. އެ ކުލަބުން ނެރުނު ބަޔާނެއްގައި ބުނީ އަންގާރަ ދުވަހު ކުރިއަށްގެންދިޔަ ޓެސްޓުތަކުން ސާޖީ ރޮބާޓޯ ކޮވިޑް-19 އަށް ޕޮޒިޓިވްވެފައިވާ ކަމަށެވެ. އެއާއެކު އޭނާ އައިސޮލޭޝަނަށް ބަދަލުކޮށްފައިވާ ކަމަށާއި، އަދި އޭނާގެ ހާލު ރަނގަޅު ކަމަށްވެސް މި ބަޔާނުގައި ވަނީ ބުނެފައެވެ.\nސާޖީ ރޮބާޓޯ ކޮވިޑް-19 އަށް ޕޮޒިޓިވްވިއިރު، އޭނާ ހުރީ އަނިޔާގައި ކުޅުމާ ދުރުގައެވެ. ސާޖީ ރޮބާޓޯއަށް އަނިޔާވީ ސްޕެނިޝް ލީގުގައި މިދިޔަ ނިވެމްބަރު މަހުގެ 21 ވަނަ ދުވަހު އެތުލެޓިކޯ މެޑްރިޑް އަތުން 1-0 ގެ ނަތީޖާއަކުން ބާސާ ބަލިވި މެޗުގައެވެ. އެ މެޗުގައި ސާޖީ ރޮބާޓޯގެ ފައިގެ ފަލަމަސްގަނޑަށް އަނިޔާވިއިރު، ދެ މަސް ވަންދެން އޭނާ ކުޅުމާ ދުރުގައި ހުންނަން ޖެހޭނެ ކަމަށް ރިޕޯޓުތައް ބުނެއެވެ.\nސާޖީ ރޮބާޓޯ އަނިޔާގައި ކުޅުމާ ދުރުގައި ހުރިއިރު، ބާސާގެ ގިނަ ޑިފެންޑަރުންތަކަކަށް ވަނީ އަނިޔާވެފައެވެ. އޭގެ ތެރޭގައި ޖެރާޑް ޕީކޭ އާއި، ސެމުއެލް އުމްޓިޓީގެ އިތުރުން ކްލެމެންޓް ލޯންގްލޭވެސް ހިމެނެއެވެ. މީގެ ތެރެއިން ޕީކޭގެ ކަކުލަށް ބޮޑު ގެއްލުމެއްވެފައިވާއިރު، މި އަނިޔާއާ ގުޅިގެން ޕީކޭއަށް ދެން މި ސީޒަނުގައި ނުކުޅެވުމުގެ ފުރުސަތު ބޮޑު ކަމަށް ރިޕޯޓުތައް ބުނެއެވެ.\nމި ސީޒަނުގެ ސްޕެނިޝް ލީގުގައި ބާސާއަށް އެންމެ އެދެވޭ ކުޅުމެއް ދެއްކިފައި ނުވާއިރު، އެ ޓީމު އޮތީ ނުވަ މެޗުން 14 ޕޮއިންޓް ހަމަކޮށް ތާވަލުގެ ހަތްވަނައިގައެވެ. ޔުއެފާ ޗެމްޕިއަންސް ލީގުގައި ބުދަ ދުވަހުގެރޭ ބާސާއިން ރަށުން ބޭރުގައި ފެރެންސްވަރޯސްއާ ދެކޮޅަށް ނުކުންނައިރު، ސްޕެނިޝް ލީގުގައި އަންނަ ހޮނިހިރު ދުވަހުގެރޭ ކަޑިޒްއާ ދެކޮޅަށްވެސް ބާސާ ނުކުންނާނެއެވެ.\nދިވެހި ރުފިޔާއަށް ޚާއްޞަ ނިޝާނެއް ފަރުމާކުރުމުގެ ފުރުސަތު ހުޅުވާލައިފި


ނ. ކުޑަފަރި އިން އެޕާޓްމަންޓެއް ކުއްޔަށް ދޫކުރާނެ ފަރާތެއް ހޯދުން\nމިކުންފުނިންދޭ މަޢުލޫމާތާއި އެއްގޮތްވާ ގޮތުގެ މަތިން ނ. ކުޑަފަރި އިން3ކޮޓަރީގެ އެޕާޓްމަންޓް އެއް ކުއްޔަށް ދޫކުރާނެ ފަރާތެއް ހޯދަން ބޭނުން ވެއެވެ. ވީމާ، މިކަމަށް ޝައުގުވެރިވެލައްވާ ފަރާތްތަކުން ތިރީގައިވާ ތާވާލާއި އެއްގޮތަށް މައުލޫމާތު ސާފުކުރެއްވުމަށްފަހު އަގު ހުށައެޅުއްވުން އެދެމެވެ.\nނ. ކުޑަފަރީ ކައުންސިލް އިދާރާ


Male' ge deputy mayor Nareesh aa eku7meehun hayyaru koffi - vNews.mv\nނަރީޝް ހައްޔަރުކޮށްގެން ގެންދަނީ\nމާލޭގެ ޑެޕިއުޓީ މޭޔަރ ނަރީޝްއާއެކު7މީހުން ހައްޔަރުކޮށްފި\nފާތިމަތު ނަހުދާ ފާއިޒް 06 January 2022, 19:11\nއިދިކޮޅު ޕްރޮގްރެސިވް ޕާޓީ އޮފް މޯލްޑިވްސް ޕީޕީއެމް އިން މިއަދު ކުރިއަށް ގެންދިޔަ "އިންޑިއާ އައުޓް" ހަރަކާތުގެ ތެރެއިން މާލޭ ސިޓީގެ ޑެޕިއުޓީ މޭޔަރ އަހުމަދު ނަރީޝް އާއެކު7މީހުން ފުލުހުން ހައްޔަރުކޮށްފިއެވެ.\nމިއަދު ކުރިއަށް ގެންދިޔަ ހަރަކާތުގެ ތެރެއިން7މީހަކު ފުލުހުންގެ ބެލުމުގެ ދަށަށް ގެންގޮސްފައިވާކަމަށް ފުލުހުންގެ މީޑިއާ އޮފިޝަލް ވަނީ ވީނިއުސްއަށް ކަށަވަރުކޮށްދީފައެވެ.\nފުލުހުން ބުނީ އެމީހުން ހައްޔަރުކޮށްފައިވަނީ ފުލުހުންގެ ދައުރު އަދާކުރުމަށް ހުރަސްއެޅިކަމުގެ ތުހުމަތުގައިކަމަށެވެ.\nއިދިކޮޅުން މިއަދު ބޭއްވި ހަރަކާތުގެ ތެރެއިން ހައްޔަރުކުރި މީހުންގެ ތެރޭގައި، ނަރީޝްގެ އިތުރުން ރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެންބަރު މުހައްމަދު އިސްމައިލާއި، މާލެ ސިޓީ ކައުންސިލަރު އަހްމަދު އައިފާން އާއި ޕީޕީއެމްގެ މެންބަރަކު ވެސް ހިމެނޭ ކަމަށް މައުލޫމާތު ލިބެއެވެ.\nރާއްޖޭގައި އިންޑިއާ ސިފައިން ތިބުމާ ދެކޮޅަށް އަޑުއުފުލައި އިދިކޮޅުން ބާއްވަމުން އަންނަ ސިލްސިލާ ހަރަކާތުގެ ތެރެއިން އިއްޔެވެސް ޖުމްލަ 11 މީހަކު ފުލުހުން ވަނީ ހައްޔަރުކޮށްފައެވެ. ފުލުހުން އެމީހުން ދޫކޮށްލާފައިވަނީ މިއަދު ހެނދުނުގެ ވަގުތެއްގައެވެ.\nރާއްޖޭގައި ތިބި އިންޑިއާ ސިފައިން ރާއްޖެއިން ފޭބުމަށް ގޮވާލާ އިދިކޮޅުން ބާއްވާ ހަރަކާތްތަކަށް މީގެކުރިންވެސް ފުލުހުން ވަނީ ހުރަސްއަޅާފައެވެ. މީގެއިތުރުން، އިއްގެ މުޒާހަރާގެ ތެރެއިން ޒުވާން އަންހެން ކުއްޖަކު ހައްޔަރުކުރިއިރު، އޭނާ ހައްޔަރުކުރުމުގައި5ފިރިހެން އޮފިސަރުން ހަރަކާތްތެރިވެފައިވާތީ ގިނަ ބައެއްގެ ފާޑުކިޔުންވެސް ވަނީ އެކަމަށް އަމާޒުވެފައެވެ.\nރާއްޖޭގައި ތިބި އިންޑިއާ ސިފައިން ބޭރު ކޮށްލުމަށް ކުރިއަށްގެންދާ "އިންޑިއާ އައުޓް" ހަރަކާތް ކުރީގެ ރައީސް އަބްދުﷲ ޔާމީން މިނިވަންވެވަޑައިގަތުމާއެކު އިތުރަށް ވަނީ ފުޅާ ކޮށްފައެވެ.\nއިދިކޮޅުގެ މި ހަރަކާތަކީ، އިންޑިއާއިން ހަދިޔާކޮށްފައިވާ ދެ ހެލިކޮޕްޓަރާއި ޑޯނިއާ މަތިންދާ ބޯޓު ބަލަހައްޓަން އިންޑިއާގެ ސިފައިން ރާއްޖޭގައި ގާއިމްވެ ތިބުމާއި ދެކޮޅަށް އިދިކޮޅުން އިންތިޒާމްކޮށްގެން ކުރިއަށް ގެންދާ ހަރަކާތެކެވެ.\nއެމަންޖެ މުޒާހަރާކުރަން އުޅުނީ ކައިވެނި ހެޔޮނުވާމީހުނާއެކު ދެއްތޯ


Mali gai bodu gatuluaanmeh hingaifi | Mihaaru\nމާލީގައި ޑޮގޮން މީހުން ދިރިއުޅޭ އަވަށެއް\nމާލީގައި ބޮޑު ގަތުލުއާންމެއް ހިންގައިފި\n11 ޖޫން 2019 - 08:344comments\nހުޅަނގު އެފްރިކާގެ ހަމަނުޖެހުން ބޮޑު ގައުމެއް ކަމަށްވާ މާލީގެ ދެ ގަބީލާއެއްގެ ދެމެދުގައި ހިނގަމުން ދިޔަ ހަމަނުޖެހުމެއްގައި އަށެއްގެ އާބާދީގެ ތިންބައިކުޅަ އެއް ބައި މީހުން މަރާލައިފި އެވެ.\nމާލީގެ މޮޕްޓީ ނަމަކަށް ކިޔާ ސަރަހައްދުގައިވާ ސޮބާމީޑާ އަަވަށުގައި ހިންގި ގަތުލު އާއްމުގައި އާއްމުންގެ 95 މީހުން މަރާލި އިރު ގިނަ މީހުންގެ ހަށިތައް ވަނީ އަންދާލައިފަ އެވެ. މާލީ ސަރުކާރުން ބުނީ ސޮބާމީޑާ އަވަށަށް ހަމަލާ ދިނީ ޓެރަރިސްޓުން ކަމަށް ތުހުމަތުކުރެވޭ ކަަމަށާއި މަރުވި މީހުންގެ އިތުރުން 19 މީހަކު ގެއްލިފައިވާ ކަމަށެވެ.\nނަމަވެސް އެ އަވަށުގެ ކައިރީގައިވާ ބަންކާސް ނަމަކަށް ކިޔާ ރަށުގެ މޭޔަރު މޯލަޔޭ ގީންޑޯ ރޮއިޓާސް އަށް ވިދާޅުވި ގޮތުގައި ޑޮގޮން ގަބީލާގެ މީހުން ދިރިއުޅޭ ސޮބާމީޑާގައި ގަތުލުއާއްމު ހިންގީ އެ މީހުންނާ ދުޝްމަނު ފުލާނީ ގަބީލާގެ މީހުންނެވެ. މާލީގެ ހަނގުރާމަވެރި އެއްވެސް ޖަމާއަތަކުން އެކަމުގެ ޒިންމާއެއް އަދި ނުއުފުލަ އެވެ.\nއަވަށުން ސަލާމަތްވި މީހަކު އޭޕީ އަށް ކިޔައިދިން ގޮތުގައި ވަރުގަދަ އަށް ހަތިޔާރު އަޅައިގެން ތިބި ބަޔަކު އަވަށަށް އެރީ މޮޓޯ ސައިކަލްތަކުގަ އެވެ.\n"އެމީހުން ފުރަތަމަ އަވަށް ވަށާލައި ހަމަލާދޭން ފެށި. އަވަށުން ނުކުމެގެން ސަލާމަތްވާން އުޅު ކޮންމެ މީހަކު މަރައިލި،" އަމާޑޫ ޓޯގޯ ނަަމަކަށް ކިޔާ އެ މީހާ އޭޕީއަށް ބުންޏެވެ.\nޑޮގޮން-ފުލާނީ ހަމަނުޖެހުން ބޮޑުވީ ކީއްވެ؟\nދަނޑުވެރި ޑޮގޮން ގަބީލާގެ މީހުންނާއި ބަދަވީންގެ ގަބީލާއެއް ކަމަށްވާ ފުލާނީންނާ ދެމެދު ޒަމާންވީ ދެކޮޅުވެރިިކަމެއް އޮވެ އެވެ. އެ ދެބައިމީހުންގެ މެދުގައި ކުރިއްސުރެ ހިނގަމުން އަންނަ ހަމަނުޖެހުންތައް ވަރުގަދަވެ، މީހުން މެރުން ގިނަވީ މާލީގައި ކުރިން އޮތް މަދަނީ ސަރުކާރު ވެއްޓި އެ ގައުމުގައި އަހުލީ ހަނގުރާމަ ފެށުނު ފަހުންނެވެ.\nއެ ގައުމުގައި ރަނގަޅު ސަރުކާރެެއް އޮތް ދުވަސްވަރު ހަމަނުޖެހުންތައް ހުއްޓުވަމުން އައީ ދެ ގަބީލާ ދެމެދު ސަރުކާރު މެދުވެރިވެގެން މަޝްވަރާތައް ބާއްވައިގެންނެވެ.\nހުރާފީ ދީނަކަށް އުޅޭ ޑޮގޮން މީހުންނާ ހަނގުރާމަކުރާ ފުލާނީންގެ ތެރޭގައި މުސްލިމުން ގިނަ އެވެ. ޑޮގޮން މީހުންނާ ދެކޮޅަށް މިފަހަރު ހިންގި ގަތުލު އާއްމުގެ ކުރިން ޑޮގޮން މީހުން ވަނީ ފުލާނީންނާ ދެކޮޅަށް ގަތުލުއާއްމެއް ހިންގައި އެއް ދުވަހު 130 މީހުން މަރާލައިފަ އެވެ.\nމާލީގެ ހަމަނުޖެހުމުގެ ފެށުން\nމާލީގެ ސަރުކާރާ ދެކޮޅަށް އިސްލާމީ ޖަމާއަތްތަކުން ތެދުވީ 2013 ވަނަ އަހަރު އެވެ. އެ އަހަރު ގައުމުގެ ދެބައިކުޅަ އެއްބައި އެމީހުންގެ ބާރުގެ ދަށަށް ގެންދިއުމަށް ފަހު ވެރިރަށް ބަމާކޯއާ ދިމާލަށް ކުރިއަރަން ފެށި އެވެ. މާލީ އިސްތިއުމާރުކޮށްގެން ކުރިން އުޅެފައިވާ ފްރާންސް ސިފައިންނާއި އަވަށްޓެރި ބައެއް ގައުމުތަކުގެ ސިފައިން މާލީ އަށް އެރީ އެ ހިސާބުންނެވެ.\nފްރާންސާއި އެފްރިކާގެ އެކި ގައުމުތަކުގެ ސިފައިންގެ މަދަދު ލިބުނު ނަމަވެސް 2015 ވަނަ އަހަރާ ހިސާބަށް އައި އިރު މާލީގެ ބޮޑު ބައެއްގެ ކޮންޓްރޯލް ސަރުކާރަށް އޮތީ ގެއްލިފަ އެވެ. އަދި ސަރުކާރުގެ ބާރު ކެނޑެމުން ދިޔަ ވަރަކަށް ހަތިޔާރު އާއްމުވެ، ހަމުނުޖެހުންތައް ދިޔައީ އިތުރުވަމުންނެވެ.\nއިތުރު ލިޔުންތައް މާލީ މާލީ ބަޣާވާތް


(9 އޮކްޓޫބަރ 2021އާ ގުޅޭ)\n"ޔޫހާ.. މަގޭ ޔޫހާ.. ބަލަ ޔޫހާ.." ޝަހުރުގެ ހިތުގެ ހިނގުން ވަނީ ކޮންޓުރޯލުން ނެއްޓިފައެވެ. ޔޫހާގެ އަނގައިން ފައިބައިފައިވާ ލޭތައް ވަނީ އޭނާގެ އަނގަ ވަށައިގެން ހިކިފައެވެ. ޔޫހާގެ ބޯދަށުގައި އޮތް ބާލިހުގެ ހުދު ކުލަ ވަނީ ރަތް ލެއިން ކުލަ ބަދަލުވެފައެވެ. ޔޫހާގެ ގައިގައި ހިފައި ތަޅުވަމުން ޝަހުރު ރޮމުން ދިޔައީ ހަދަންވީ ގޮތް ނޭނގޭ ކުޑަ ކުއްޖެއް ފަދައިންނެވެ. ހޮސްޕިޓަލަށް ވެސް ގުޅަން ޝަހުރަށް ހުރީ ހަނދާންނެތިފައެވެ.\nރޭގަނޑުގެ އަނިދިރިކަމުން ދުނިޔެ ބައްދައިލި އިރު، ޔޫހާ އާއި ޝަހުރުގެ ޢާއިލާއަށް ވަނީ ބޮޑު ހިތްދަތި ކަމެއް ލިބިފައެވެ. އޭޑިކޭ ހޮސްޕިޓަލްގައި އެޑްމިޓްކޮށްގެން ޔޫހާއަށް ދިޔައީ އަވަސް ފަރުވާ ދެމުންނެވެ. ޔޫހާގެ އެއްވެސް ހަރަކާތެއް ނެތެވެ. ނޭވާ ލަމުން ދިޔައީ ވެންޓިލޭޓަރުގެ އެހީގައެވެ. ޑޮކްޓަރުން ދެކޮޅަށް ދުވެދުވެފަ އުޅުނީ މާޔޫސް ވެގެންނެވެ. އެ ހުރިހާ މަންޒަރެއް ވެސް ހިނގަމުން ދިޔައީ ޝަހުރުގެ ދެލޯ ކުރިމަތީގައެވެ. ލޯބިވާ އަނބިމީހާއަށް ވީގޮތް ނޭނގެ، މުޅި މީހާގެ ބޮލުގެ ތެރޭގައި ވަނީ އެތައް ކަމެއް ގުޅަވެ، ޖަމާވެފައެވެ. ޔޫހާ ފެނުމާ އެކުގައި ހުސްނާ އަނބުރައިގަތް ގޮތަށް އަދިވެސް ހޭ ނާރައެވެ. ހުސްނާގެ ގާތުގައި މަންސޫރު ހުރި އިރު، ޔޫހާ އާއި ޔޫހާގެ ޢާއިލާ ތިބީ އައިސީޔޫގެ ކުރިމަތީގައެވެ. ޑޮކްޓަރުންގެ ފަރާތުން އުއްމީދީ ޖަވާބެއް އިވޭނެކަމަށް ބަލައިގެންނެވެ. އެކަމަށް ދުޢާ ކުރަމުންނެވެ.\n"އަހަރެންގެ ދަރިއަށް ގޮތެއް ވެއްޖިއްޔާ އަހަރެންގެ ދިރިއުޅުމުގެ މަގުސަދު ފުޑުފުޑުވީ.." ޔާސިިރުގެ ކޮނޑުގައި ބޯއަޅައިލުމަށްފަހުގައި ރާދާ ވާހަކަދެއްކީ ހިތްދަތިކަމުން ފުރިގެންވާ ޙާލުގައެވެ. ރާދާގެ ކޮނޑުގައި ފިރުމަމުން ޔާސިރު ގެންދިޔައީ ދައްކާނެ ވާހަކައެއް ނެތުމުންނެވެ. އަނގައިން އަޑު ނެރޭނެ ހިތްވަރެއް ވެސް ޔާސިރުގެ ހަށީގައި ނެތެވެ. ނަމަވެސް މި ދަނޑުވަޅުގައި ކަށިން ހިތްވަރު ނެރެެން ޖެހޭނީ ވެސް ޔާސިރު ކަމަށް ވުމުން، ނެތް ވަރުން ހިތްވަރު ނެރެން ޔާސިރު މަސައްކަތް ކުރެއެވެ.\nބޮލުގައި ދެއަތް ވިއްދައިގެން، ޝަހުރު އިނީ އައިސިޔޫގެ ކުރިމަތީގައި ހުރި ގޮނޑި ބަރީގައި އިށީންދެގެންނެވެ. ޝަހުރު ވަނީ ވަރަށް ބޮޑަށް އެކަނިވެރި ވެފައެވެ. ހިތަށް އަރާ ފައިބަމުން ދަނީ އެތައް ގިނަ ހިތްދަތި ޚިޔާލުތަކެވެ. ކޮންމެ ގޮތެއް ވިޔަސް، ޔޫހާއާ ނުލައި ފަޅި ސިކުންތެއް ވެސް ހޭދަކޮށްލުމަކީ ޝަހުރަށް ފަސޭހަ ކަމެއް ނޫނެވެ. ޝަހުރުގެ އިޙްސާސްތައް ކިޔައިދޭނެ އެއްވެސް މީހެއް މިއަދު އޭނާގެ ނެތް ކަމުގެ އިޙްސާސް އޭނާއަށް ކުރުވަން ފަށައިފިއެވެ. ލޯބިވާ ކޮއްކޮ ވެސް ގެއްލުނީއެވެ. އެހެން ނޫން ނަމަ، މިއަދު ޝަހުރުގެ ގާތުގައި އޭނާގެ ހިތާމަތަކުގައި އެންމެ ގާތުން ހުންނާނީ އޭނާގެ ކޮއްކޮކަން ޝަހުރަށް އެނގެއެވެ. އެކަމުގެ ރުޅިވެރިކަން ވެސް ޝަހުރުގެ އޮތީ ލިވިޔާއަށެވެ.\nލިވިޔާ ދެއްކި ވާހަކަތަކުން ޖޭސްމީންގެ ނިދި ވެސް ވަނީ ގެއްލިފައެވެ. ކޮޓަރީގައި ދެކޮޅަށް ހިނގަމުން ދިޔައީ އެތައް ސުވާލެއް ބޮލުގެ ތެރެއަށް ޖަމާވަމުންދާ ޙާލުގައެވެ. ޒަކްވާން އެވަރުގެ ބޮޑު އޮޅުވާލުމެއް އޮޅުވައިލީ ކޮން ބޭނުމެއްގަ ބާއޭ ޖޭސްމީންގެ ހިތް އޭނާއަށް ސުވާލު ކުރަން ފެށިއެވެ. ކޮންމެ ގޮތެއް ވިޔަސް ލިވިޔާގެ ވާހަކަތަކުން ޖޭސްމީނަށް ލިބުނީ އައު އުއްމީދެކެވެ. އައު ދިރުމެކެވެ. ލޯތްބާ ގާތަށް ޖެހިލަން އިތުރު ފުރުޞަތެކެވެ. އެ ފުރުޞަތުގެ ބޭނުން އެންމެ ހެޔޮ ގޮތުގައި ހިފައިލަން ޖޭސްމީން ނިންމީ ވަރަށް ވަރުގަދަ އަޒުމަކާ އެކުގައެެވެ.\n"ހޫން! ލިވިޔާ ވެސް އެބުނީނު! ޒަކްވާން އުޅޭނީ ވަރަށް ދުރުންނޭ.. ސޯ! އަހަރެންނަށް މިކަން ވާނެ. އަހަރެންނަށް ދޭހަ ވަނީ މިކަހަލަ ކަންކަމަށް ޒަކްވާން އާ ކަން. ލަދުން އުޅޭކަން. ހުރެބަލަ! އަހަރެންގެ މި ލޯބި އަހަރެންނަށް ހާސިލު ވާނެ. އިންޝާﷲ" ޖޭސްމީން ހިނިތުންވެލަމުން އަނެއްކާ ވެސް އެނދުމަތީގައި އޮށޯވެލިއެވެ. ލޮލަށް ނިދީގެ އަސަރެއް ކޮށްފާނެ ކަމަށް ބަލައިގެންނެވެ.\n"ޑޮކްޓަރ.." އައިސީޔޫގެ ދޮރުން ޑޮކްޓަރު ނުކުތުމާއެކުގައި، ޝަހުރު ފުންމައިގެން ގޮނޑިން ތެދުވިއެވެ. ލިވިޔާގެ މައިންބަފައިން ވެސް އަވަސް ފިޔަވަޅު ތަކަކާއެކުގައި ގޮސް ހުއްޓުނީ ޑޮކްޓަރުގެ ކުރިމަތީގައެވެ.\n"ކިހިނެއްތޯ ވީ؟" މާޔޫސްކަމުން ފުރިފައިވާ ޑޮކްޓަރުގެ މޫނަށް ބަލައިލަމުން ޝަހުރު އެހެން އަހައިލި އިރު އޭނާގެ އަޑު ހީވީ ފިސްފިސް ވެގެން ދިޔަހެންނެވެ. އެ އަޑުން އޭނާގެ ހިތަށް އަޅައިފައިވާ ވޭން ވަރަށް ރަނގަޅަށް ތަސައްވުރު ކޮށްލެވޭނެއެވެ.\n"ވީ އެންމެ އަވަހަކަށް އިތުރު ފަރުވާއަށް ބޭރަށް ގެންދަން ރިކޮމެންޑު ކުރަން. އަދިވެސް ހޭނާރާ. ލަސްކޮށްފިނަމަ އިތުރަށް ގޯސް ވެދާނެ.." ޑޮކްޓަރު އެހެން ބުނުމާ އެކު، ރާދާއަށް އެޅުނީ ފަހަތަށް ފިޔަވަޅެކެވެ. ޔާސިރު ހިފައިލީ ރާދާގެ އަތުގައެވެ. ޝަހުރުގެ ލޮލުން ހުއްޓުމެއް ނެތި ކަރުނަތައް ފައިބަމުންދާއިރު، އޭނާއަށް ވަނީ އިންތިހާ ދަރަޖައަށް ހިތްދަތިކަން ލިބިފައެވެ.\n"މިރެއިން މިރެއަށް ފުރުމުގެ ކަންކަން ހަމަޖައްސާނަން.. ޑޮކްޓަރ ޕްލީޒް.. ޔޫހާއަށް ރަނގަޅަށް ބަލައްޗޭ! ޔޫހާ ގާތުގަ ބުނައްޗޭ ކުޑަ ވަގުތު ކޮޅަކަށް ހިތްވަރު ކޮށްލަން. ބުނޭ އަހަރެން ބުންޏޭ، ހުރިހާ ކަމެއް ވެސް ރަނގަޅު ވާނޭ." ޝަހުރު ވާހަކަ ދެއްކި އިރު އޭނާގެ އަޑު ތުރުތުރު އަޅައެވެ. ޔާސިރު އޭނާގެ އެއް އަތުން ރާދާގެ ބުރަކަށީގައި ފިރުމަމުން ދާއިރު، އަނެއް އަތުން ޔާސިރު ފިރުމަން ފެށީ ޝަހުރުގެ ބޮލުގައެވެ.\nމުޅިން އައު ދުވަހަކަށް ދުނިޔެއަށް އިރު މަރުޙަބާ ކިޔައިފިއެވެ. ލިވިޔާގެ އެދުމަށް ނިކަން ހެނދުނާ ޒަކްވާން އެގެއަށް އައެވެ.\n"ކީއްކުރަން މިހާ ހެނދުނާ؟" ޒަކްވާން އިނީ ލިވިޔާމެންގޭ ސިޓިންގރޫމްގައެވެ. ލިވިޔާއަށް ޖޭސްމީންގެ ވާހަކަ ނުދައްކާ ހުންނަން އުނދަގޫ ވީއެވެ. އެހެންކަމުން ހެނދުނު ހެނދުނާ ޒަކްވާން ގެނެސްގެން އެވާހަކަދައްކަން ބޭނުން ވީއެވެ. ޖޭސްމީން ފަހުން ނިދަން ވެގެން އޮށޯވެގެން ވެސް ނުނިދުނެވެ. އެހެންކަމުން އޭނާ ގުޅީ ލިވިޔާއަށެވެ. ރޭގަނޑު އެތައް އިރެއް ވަންދެން އެދެމީހުން އެތައް ވާހަކައެއް ދެއްކިއެވެ.\n"ބުނެބަލަ! ކިހިނެއްތަ ވީ؟" ލިވިޔާގެ ފަރާތުން އެއްވެސް ޖަވާބެއް ނުލިބެގެން އަނެއްކާ ވެސް ޒަކްވާން އަހައިލިއެވެ.\n"އޯކޭ! މި ބުނަނީ.." ލިވިޔާ ފުންކޮށް ނޭވާއެއް ދޫކޮށްލުމަށްފަހުގައި، ދެފައި އޮޅައިލައިގެން ސޯފާގައި އިށީންނެވެ. ދެން ބަލައިލީ ސީދާ ޒަކްވާންގެ ދެލޮލަށެވެ.\n"ޒަކްވާން ކީއްވެތަ އަހަރެންމީ ޒަކްވާންގެ ވައިފޭ ބުނީ؟ ޒަކްވާން ދެކެ އެހާ ލޯބިވާ މީހެއް ޙަޔާތަށް އައީމަ އިގްނޯރ ކޮށްލަން ވާނެތަ؟" ލިވިޔާ ކޮށްލި ސުވާލުން މިވީ ގޮތް ކިތަންމެހާ ވެސް ރަނގަޅަށް ޒަކްވާނަށް އެނގުނެވެ.\n"އެއީ ވަރަށް ރަނގަޅު ކުއްޖެއް ފާޑު ޖަހާ.. ޒަކްވާނާ ވަރަށް ގުޅޭ، ވަރަށް ލޯބި ކުއްޖެއްނު އެއީ؟ ސޯ! އެކަމާ އުޅެން ވީނު؟" ލިވިޔާގެ ވާހަކަތަކުން ޙަޤީޤަތުގައި ވެސް ޒަކްވާންގެ ހިތުގައި ވަރަށް ބޮޑަށް ޖެހުނެވެ. ޒަކްވާންގެ ހިތުގައި ލިވިޔާއަށް އޮތް އިންތިހާ ލޯބި ލިވިޔާއަށް ނޭނގެނީބާއޭ ޒަކްވާން އޭނާގެ ހިތާ ޝަކުވާ ކޮށްލިއެވެ. ޒަކްވާން ވަމުންދާ ޤުރުބާނީ ލިވިޔާއަށް މާނަ ނެގެނީ ކޮންފަދަ އަކުން ބާއޭ ޒަކްވާންގެ ހިތަށް އެރިއެވެ. ޒަކްވާން ބޭނުން ވަނީ ލިވިޔާއެވެ. ލޯބި ވަނީ ހަމައެކަނި ލިވިޔާ ދެކެއެވެ. ހިތުގައި އެހެން އެއްވެސް ފަރާތަަކަށް އެއްވެސް ޖާގައެއް ނެތެވެ.\n"އޯކޭ! ލިވިޔާ ބުނެފިއްޔާ އަހަރެން ނުކުރާނެ ކަމެއް ނުހުންނާނެ. އެބަ އަންނަން ޓޮއި އަށް ގޮސްފަ.." ޒަކްވާން ގަދަކަމުން ހިނިތުންވެލަމުން ހިނގައިގަތީ ފާޚާނާއާ ދިމާލަށެވެ. ޒަކްވާން ކަހަލަ ބޮޑު ފިރިހެނެއް ލިވިޔާގެ ކުރިމަތީގައި ރޯތަން ދައްކަން ބޭނުން ނުވާތީއެވެ. ފާޚާނާއަށް ވަނުމާ އެކުގައި ޒަކްވާންގެ ކެއްތެރިކަން ކޮޅުންލައިގެން ދިޔައެވެ. ދެލޯ ކަރުނައިން ތެތްމައިލިއެވެ. ކޮންމެ ގޮތެއް ވިޔަސް، ލިވިޔާ ޒަކްވާން ދެކެ ލޯބި ވެވިދާނެއޭ ހިތަށް އެރި އެރުމަކީ ޒަކްވާނަށް ކުރެވުނު ކުށްހީ އެއް ކަމުގައި ބަލަން އޭނާއަށް މަޖުބޫރުވީކަން އޭނާއަށް އިޙްސާސް ކުރެވިއްޖެއެވެ. ވަރަށް އަވަސްކޮށް ޒަކްވާން އޭނާގެ ދެއަތުން ކަރުނަތައް ފުހެން ފެށީ ލިވިޔާއަށް ކަމެއް ޝައްކު ވެދާނެތީއެވެ. (ނުނިމޭ)


ޕީޕީއެމްގެ މޮޓޯއަކީ އެންމެފުރަތަމަ ގައުމު: މައުމޫނު - MV Times\nޕީޕީއެމްގެ މޮޓޯއަކީ އެންމެފުރަތަމަ ގައުމު: މައުމޫނު\n1 November 4th, 2012 - 5:57 PM\nޕީޕީއެމްގެ މޮޓޯއަކީ އެންމެފުރަތަމަ ގައުމު ކަމުގައި ޕީޕީއެމްގެ އިންތިގާލީ ރައީސް މައުމޫން އަބްދުލް ގައްޔޫމް ވިދާޅުވެއްޖެ އެވެ.\nމިއަދު ހެނދުނު ޕީޕީއެމްގެ އައު އޮފީސް ހުޅުވުގެ ރަސްމިއްޔާތުގައި ވާހަކަފުޅުދައްކަވަމުން ރައީސް މައުމޫނު ވިދާޅުވީ، ޕީޕީއެމް އަކީ އަބަދުވެސް ރައްޔިތުންގެ ހެވާއި ލާބައަށް މަސައްކަތް ކުރާ ޕާޓީއެއްކަމަށާއި، ޕީޕީއެމްގެ މޮޓީ އަކީ "އެންމެ ފުރަތަމަ ގައުމު" ކަމަށެވެ.\n"ޕީޕީއެމް އަކީ އަބަދުވެސް ރައްޔިތުންގެ ހެވާއި ލާބައަށް މަސައްކަތް ކުރާ ޕާޓީއެއްކަން ދިވެހި ރައްޔިތުން ގަބޫލުކުރައްވާތީވެ. އެންމެ ފުރަތަމަ ގައުމު މިއީ އަޅުގަނޑުމެންގެ މޮޓޯ. އަޅުގަނޑުމެން އަބަދުވެސް މަސައްކަތް ކުރަމުން މިގެންދަނީ އަދި ކުރިއަށް އޮތް ތަނުގައި ވެސް ކުރަމުން ގެންދާނީ އިރާދަކުރެއްވިއްޔާ އެ މޮޓޯގައިވާ ގޮތުގެ މަތިންކަން ދިވެހި ރައްޔިތުން ގަބޫލުކުރައްވާ. އެހެންވީމަ ދިވެހި ރައްޔިތުންގެ ތާއީދު އަޅުގަނޑުމެންނަށް އޮހެމުން އެދަނީ،" މައުމޫން ވިދާޅުވި އެވެ.\nއަދި އަންނަ އަހަރު ބާއްވާ ރިޔާސީ އިންތިހާބު ޕީޕީއެމުން ކާމިޔާބު ކުރާނެ ކަމަށް ރައީސް މައުމޫނު ވިދާޅުވި އެވެ.\nޕީޕީއެމްގެ އޮފީސް ހުޅުވާފައިވަނީ ކުރިން ޑީއާރުޕީގެ އޮފީސް ހިނގި ހ. ތެމާ އިމާރާތުގެ އެޕާޓުމަންޓުގަ އެވެ.\nތިއީ ކަޑަޢއެޅިގެން ދޮގެއް. ޕީ.ޕީ.އެމް.ގެ އަމާޒަކީ އެއްމެފުރަތަމަ މައުމޫނު. ދެން މައުމޫނުގެ އާއިލާ އާއި ދަރިން. ދެން މައުމޫނަށް ސަނާކިޔާމީހުން.ދެން މައުމޫނުއެދޭގޮތަށް ހަރަކާތްހިންގާ ޖަމާއަތްތަށް.ގައުމުގެ ވާހަކައެއް ނުވެސް އަންނ ާނެ.


މަޤާމް: އެސިސްޓަންޓް ފޯމަން\nވަޒީފާ އޮތް އޮފީސް: N3 ސްކޫލް\nސްކޫލްގެ އިމާރާތްތަކާއި، ފަރުނީޗަރާއި، ހިފައި ގެންގުޅޭ ތަކެތި ސާފުކުރުވައި، އެ ތަކެތި ބެލެހެއްޓުން.\nސްކޫލުގެ މަސައްކަތުމީހުން ލައްވާ، ސްކޫލުން އަންގާ ގޮތެއްގެމަތިން މަސައްކަތް ކުރުވުން.\nސްކޫލުގެ މަސައްކަތުމީހުންގެ މަސައްކަތް ސުޕަވައިޒްކުރުން.\nސްކޫލުގައި ކުރަންޖެހޭ މަރާމާތުތަކުގެ މަސައްކަތް ބަލައި، މަސައްކަތު މީހުން ލައްވާ ކުރެވޭވަރުގެ މަރާމާތު ކުރުވުމާއި، އެނޫން މަރާމާތު ކުރެވޭނެ އިންތިޒާމް ސްކޫލްގެ އިސްވެރިންނާ މަޝްވަރާކުރުމަށްފަހު ހަމަޖެއްސުން.\nމަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\nމަޤާމަށް ބޭނުންވާ ތަމްރީނެއް/ލައިސަންސެސް/ހުއްދައެއް/ސަނަދެއް ހާސިލުކޮށްފައިވުން.\nހ. މި މަޤާމަށް މީހަކު ހޮވުމަށް އިންޓަރވިއު އޮންނާނީ، 2014 ޑިސެންބަރު 25އާއި 30 އާ ދެމެދުގެ ތާރީޚެއްގައެވެ.\nހ- ފުރިހަމަކޮށްފައިވާ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި މިނިސްޓްރީގެ ކައުންޓަރުން ލިބޭނެއެވެ. އަދި މި މިނިސްޓްރިގެ ވެބްސައިޓް www.moe.gov.mvއިން ޑައުންލޯޑް ކުރެވޭނެއެވެ.)\nބ- ވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށް ފެންނަ، ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް.


Coronavirus: Iyye Ekani 97 Maru – adduLIVE\nކޮރޯނާވައިރަސް: އިއްޔެ އެކަނި 97 މަރު\nFeb 12, 2020, 08:43 ހަސަން ރަޝީދު\nކޮރޯނާވައިރަސް ޖެހިގެން އިއްޔެ އެކަނި 97 މީހުން މަރުވެއްޖެ އެވެ.\nޗައިނާގެ ނޭޝަނަލް ހެލްތު ކޮމިޝަނުން މިއަދު ނެރުނު ތަފާސް ހިސާބުތަކަށް ބަލާއިރު އިއްޔެ މަރުވި 97 މީހުންގެ ތެރެއިން 94 މީހުން ނިސްބަތްވަނީ މި ބަލި އެންމެ ބޮޑަށް ފެތުރިފައިވާ ޗައިނާގެ ހުބެއި ޕްރޮވިންސަށެވެ.\nމީގެއިތުރުން އިއްޔެ އެކަނި ވަނީ މި ބައްޔަށް އިތުރު 2015 މީހުން ޕޮޒިޓިވް ވެފައެވެ.\nމި ބަލި އެންމެ ބޮޑަށް ފެތުރިފައިވަނީ ހުބެއި ޕްރޮވިންސްގައި ކަމަށްވާއިރު މި ބަލީގައި މަރުވި މީހުންގެ ޖުމްލަ އަދަދު މިހާރު ވަނީ 1،113 އަށް އަރާފައެވެ. މި ބަލީގައި ދެ މީހުން ފިޔަވައި ދެން އެންމެން ވެސް މަރުވެފައިވަނީ ޗައިނާ އިންނެވެ. އަދި މި ބަލި ޖެހުނު މީހުންގެ ޖުމްލަ އަދަދު މިހާރު ވަނީ 44،653 އަށް އަރާފައެވެ.


SunOnline: Islaamdheenuge mu'ujizaathakuge therein: Umaru saanee umarubunu abdul azeez rahima'llah - ep10\n1 އަހަރު6މަސް ކުރިން - 05 ޖެނުއަރީ 2017 1\nސުލައިމާނު ދެދުވަސްވަންދެން ވިސްނާވަޑައިގެންނެވުމަށްފަހު އޭނާ އައްޔޫބަށް ވަލީޢަހްދުކަން ދެއްވަން ލިޔުއްވި ވަޞިއްޔަތުނާމާ ވީއްދަވައިލެއްވިއެވެ. އަނެއްކާވެސް ރަޖާއު ބުނު ޙަޔަވާތު ރަޙިމަހުﷲ ގެންނަވައި ސުވާލުކުރެއްވިއެވެ. "އަޅުގަނޑުގެ ދަރިފުޅު ދާއޫދާމެދު ކަލޭގެފާނުގެ ޚިޔާލުފުޅާކީ ކޮބައިތޯއެވެ؟" ރަޖާއު ވިދާޅުވިއެވެ. ދާއޫދު ހުންނެވީ ޤުޞްޠަންޠީނިއްޔާއާ ހަނގުރާމަޔަށް ވަޑައިގެންނޫންތޯއެވެ؟ އެމަނިކުފާނު ޝަހީދުވީކަމެއް ނުވަތަ ދުނިޔޭގައި ހުންނެވިކަމެއްވެސް ނޭނގެއެވެ."\nބައިޒެންޓައިން ދައުލަތުގެ ވެރިރަށަށް މުސްލިމުން ދިން ދެވަނަ ޙަމަލައިގައި އިސްލާމީ ލަޝްކަރުގެ ބޮޑުބައިވަނީ ޝަހީދުވެފައެވެ. ޢުމޫރިއްޔާގައި ހުރި ކްރިސްޓިއަން އޮފިސަރެއްގެ(LEON.IIIގެ) ކެހިވެރިކަމާއި، އާދަޔާ ޚިލާފަށް ގަނޑުފެން ފެބުމާއި، ކާބޯތަކެތި މަދުވުމުގެ ސަބަބުންނެވެ.\nރަޖާއު މިނުކުތާ ހަނދާންކޮށްދެއްވުމުން ސުލައިމާނު ސުވާލުކުރެއްވިއެވެ. "އެހެންވީއިރު ކަލޭގެފާނުގެ ޚިޔާލުފުޅުގައި އެންމެ ރަނގަޅުވާނީ ކާކުތޯއެވެ؟" ތާރީޚުގެ ބައެއް ފޮތްތަކުގައިވާ ގޮތުން ސުލައިމާނު މިސުވާލު ކުރެއްވުމުން ޢުމަރު ބުނު ޢަބްދުލްޢަޒީޒުގެ ނަންފުޅު ހުށަހެޅުއްވީ ރަޖާއު ބުނު ޙަޔަވާތެވެ. ނަމަވެސް ގިނަ މުއައްރިޚުން ވިދާޅުވާގޮތުގައި ރަޖާއު އެއްވެސް ނަންފުޅެއް ހުށައެއްނާޅުއްވައެވެ. ސުލައިމާނު ހުށަހަޅުއްވާ ނަންފުޅުތަކާމެދު އެކަލޭގެފާނުގެ ޚިޔާލުފާޅުކުރައްވަމުން ގެންދެވީއެވެ. އުމަރު ބުނު ޢަބްދުލްޢަޒީޒާމެދު ރަޖާއުގެ ޚިޔާލުފުޅަކީ ކޮބައިތޯ ސުލައިމާނު ސުވާލުކުރެއްވުމުން ރަޖާއު އަވަސްއަވަހަށް ވިދާޅުވިއެވެ.\n"އެކަލޭގެފާނަކީ ވަރަށް ޤާބިލު، ވަރަށް ތަޤްވާވެރި، ވަރަށް ހެޔޮލަފާ މުސްލިމެކެވެ. ޚަލީފާކަމަށް ވަރަށް އެކަށީގެންވާ ބޭކަލެކެވެ."\nސުލައިމާނުގެ ޚިޔާލުފުޅުގައިވެސް ޙަޤީޤަތަކީ އެއީއެވެ. ނަމަވެސް ޢަބްދުލްމަލިކުގެ ބޭފުޅުން ދެކެވަޑައިގަންނަވާގޮތުގައި ޚަލީފާކަމަކީ އެބޭފުޅުންގެ ޙައްޤެކެވެ. ސުލައިމާނު އެކަން ވަރަށް ރަނގަޅަށް ދެނެވަޑައިގަންނަވައެވެ. ޢުމަރު ބުނު ޢަބްދުލްޢަޒީޒު ވަލީއަޙްދުކަމަށް ޢައްޔަންކުރައްވައިފައިނަމަ އެކަން އެނގިވަޑައިގަންނަވާއިރަށް އެބޭފުޅުން ބަޣާވާތް ކުރައްވަން އުޅުއްވާނެ ކަންވެސް ކަށަވަރުވެ ވަޑައިގަންނަވައެވެ. އެހެންކަމުން "އެ އަލިފާންގަނޑު" މައިތިރިކުރައްވަން ސުލައިމާނު ވިސްނައިވަޑައިގެންނެވީ ސުލައިމާނުގެ ކޮއްކޯފުޅު ޔަޒީދަށް ޢުމަރަށްފަހު ޚަލީފާކަން ލިބިވަޑައިގަންނަވާގޮތަށް ވަޞިއްޔަތްކުރެއްވުމަށެވެ.\nސުލައިމާނު ބުނު ޢަބްދުލްމަލިކު އޭނާގެ އަތްޕުޅުން ވަޞިއްޔަތުނާމާ ލިޔުއްވައި ސިއްކަ ޖައްސަވައި އުރަޔަކަށް ލައްވައި އުރައިގައިވެސް ސިއްކަ ޖައްސަވައި ބަންދު ކުރެއްވިއެވެ. ދެން ރަޖާއު ބުނު ޙަޔަވާތާ އެއުރަ ޙަވާލުކުރެއްވުމަށްފަހު ވިދާޅުވިއެވެ. މިއުރައިގައިވާ ވަޞިއްޔަތުނާމާގައި އަޅުގަނޑުގެ ޤާއިމު މަޤާމަކަށް ހަމަޖައްސައިފައިވާ މީހަކަށް އުމައްޔަތުވަންހައިގެ ހުރިހާ ބޭފުޅުންގެ ބައިޢަތު ހޯއްދަވައިގެން ވަޑައިގަންނަވާށެވެ. ރަޖާއު ވަޑައިގެން އުމައްޔަތު ވަންހައިގެ ބޭފުޅުން އެއްކުރައްވައި ސުލައިމާނުގެ އަމުރުފުޅު އޮތްގޮތް ވިދާޅުވެ އެއުރައިގައިވާ ވަޞިއްޔަތު ނާމާގައިވާ ފަރާތަކަށް ބައިޢަތު ހިއްޕަވަން އެންގެވިއެވެ. އެބޭފުޅުން ވިދާޅުވިއެވެ. ވަޞިއްޔަތުނާމާގައިވަނީ ކާކުގެ ނަމެއްކަން ނޭނގެނީހެއް އަޅުގަނޑުމެން ބައިޢަތެއް ނުހިފާނޫއެވެ.\nސުލައިމާނުގެ އަރިހުގައި އެވާހަކަ ވިދާޅުވުމުން ސުލައިމާނު ވިދާޅުވިއެވެ. ބޮޑީގާޑުންނާއި ސިފައިންގެވެރީން ގެންނަވާށެވެ. އެބައިމީހުންގެ ކުރިމައްޗަށް އުމައްޔަތު ވަންހައިގެ އެންމެ ބޭފުޅުން ގެންނަވައި އެބޭފުޅުންގެ ބައިޢަތު ހޯއްދަވާށެވެ. ބައިޢަތު ހިއްޕަވަން އިންކާރުކުރައްވައިފި ކޮންމެ ބޭފުޅަކު ވަގުތުން ޤަތުލުކޮށްލައްވާށެވެ. ރަޖާއު ވަޑައިގެން ސުލައިމާނު އެންގެވި ފަދައިން އުމައްޔަތު ވަންހައިގެ ބޭފުޅުންގެ ބައިޢަތު ހޯއްދެވިއެވެ. އެއަށްފަހު އެނބުރިވަޑައިގެން ސުލައިމާނާ ވަޞިއްޔަތު ނާމާ ހަވާލުކުރެއްވިއެވެ. އުމައްޔަތު ވަންހައިގެ ސުލައިމާނުގެ ޙާލުކޮލު ބައްލަވައި އޭނާއަށް ވިދާޅުވެލައްވަން ވަޑައިގަތުމުން ސުލައިމާނު އަމިއްލަފުޅަށް ދެވަނަ ފަހަރަށް އެބޭފުޅުން ލައްވައި ބަޢިއަތު ހިއްޕެވިއެވެ. ސުލައިމާނު އުމައްޔަތު ވަންހައިގެ ބޭފުޅުންނަށް އޭނާގެ ވަޞިއްޔަތު ނާމާ ނުދައްކަވައި ނުހަނު ޙިކްމަތްތެރިކަމާއެކު އެވަޞިއްޔަތު ނާމާއަށް އެބޭފުޅުންގެ ބަޢިއަތު ހޯއްދެވީއެވެ. ސުލައިމާނު އަވަހާރަވީ އެބަޢިއަތު ހިއްޕެވުނުތާ ތިންދުވަސް ފަހުންނެވެ.\nރަޖާއު ބުނު ޙަޔަވާތު ރަހިމަހުﷲ އަކީ ވަރަށް ތަޖްރިބާކާރު ވިސްނުންތެރި ބޭކަލެކެވެ. ސުލައިމާނު އަވަހާރަވިކަން ވަންހަނާކުރެއްވުމަށްފަހު ޝާހީ ޢާއިލާގެ މެމްބަރުން ހާޒިރުކުރައްވައި އަނެއްކާވެސް ވަޞިއްޔަތުގައިވާ ފަރާތަށް ބައިޢަތު ހިއްޕުވިއެވެ. އެކި ބޭފުޅުން ވަކިވަކީން ބައިޢަތު ހިއްޕަވައި ނިމިވަޑައިގެންނެވުމުން ސުލައިމާނު އަވަހާރަވިކަން ޢިއުލާންކުރެއްވުމަށްފަހު ސިޓީއުރަ ކަނޑުއްވައި ވަޞިއްޔަތު ނާމާ ވިދާޅުވެ ދެއްވިއެވެ. އެންމެ ބޭފުޅުންގެ ތެރެޔަށް ވެރިވެގެންދިޔައީ ހަމަހިމޭންކަމެވެ. ޚާއްޞަކޮށް އަބްދުލްމަލިކުގެ ބޭފުޅުންގެ މޫނުފުޅުމަތި ދިޔައީ މިލައިގެންނެވެ. ނަމަވެސް ޢުމަރަށްފަހު ޚަލީފާކަމަށް ވަޑައިގަންނަވާ ބޭފުޅަކަށް ޔަޒީދުބުނު ޢަބްދުލްމަލިކު ހަމަޖައްސަވައިފައިވާތީ އެބޭފުޅުންނަށް ހިސާބެއްގެ ހިތްޕުޅުހަމަޖެހިވަޑައިގަތުމެއްވެސް ލިބިވަޑައިގެންނެވިއެވެ. އެވަގުތު ދެބޭފުޅަކު އިންނާﷲ އޭ ވިދާޅުވި އަޑު އިވުނެވެ. އެއް އަޑުފުޅުގެވެރިޔަކީ ޢުމަރު ބުނު ޢަބްދުލްޢަޒީޒު ރަޙިމަހުﷲ އެވެ. ދެވަނަ އަޑުފުޅަކީ ހުޝާމު ބުނު ޢަބްދުލްމަލިކުގެ އަޑުފުޅެވެ. ޢުމަރު އިންނާﷲއެވެ ވިދާޅުވީ ޚަލީފާކަމުގެ މަސްއޫލިއްޔަތު ބޮޑުކަމާހުރެ ބިރުފުޅުންނެވެ. ހުޝާމު ޚަލީފާކަމުން މަޙްރޫމްވެ ވަޑައިގެންނެވީތީ އެކަމާ މޮޅިފުޅުންނެވެ. ހުޝާމު ކުއްލިޔަކަށް ތެދުވެ ވަޑައިގެން ވިދާޅުވިއެވެ.\n"އަހަރެން ޤިޔާމަތާ ހަމައަށްވެސް ޢުމަރުބުނު ޢަބްދުލްޢަޒީޒަކަށް ބައިޢަތެއް ނުހިފާނަމެވެ." ރަޖާއު ބުނު ޙަޔަވާތު އެދަނޑިވަޅުގައިވަނީ އިންތިހާ ދަރަޖައިގެ ކެރިވަޑައިގަތުމާއި ސާބިތުކަން ދައްކަވައިފައެވެ. ގުގުރިއެއްގެ އަޑުފަދަ އަޑުފުޅަކުން ރަޖާއު ވިދާޅުވިއެވެ. "މާތްﷲ ގަންދެމެވެ. ބައިޢަތު ނުހިއްޕަވައިފިނަމަ އިސްތަށިފުޅު އުދުއްސައިލާނަމެވެ. އެހެން ވިދާޅުވުމާއެކު ޢުމަރު ބުނު ޢަބްދުލްޢަޒީޒު ރަޙިމަހުﷲގެ އަތްތިލަފުޅުގައި ހިއްޕަވައިގެން ގެންދަވައި މިންބަރުކޮޅުގެ މަތީގައި ބައިންދަވައިފިއެވެ. ޝާހީއާއިލާގެ ހުރިހާ މެމްބަރުން ޢުމަރު ބުނު ޢަބްދުލްޢަޒީޒަށް ބައިޢަތު ހިއްޕަވައިފިއެވެ.\nޚަލީފާކަން ލިބިވަޑައިގެންފާނެކަމަކަށް ޢުމަރު ދުވަހަކުވެސް ވިސްނައިވަޑައިގެންފައެއް ނުވެއެވެ. އެހައިތަނުން އެކަލޭގެފާނުގެ ކުރިފުޅުމަތީގައި ހިންގެވިދާނެ ދެމަގެއް އޮތްކަމުގައި ފެނިވަޑައިގެންނެވިއެވެ. އެއްމަގަކީ އެކަލޭގެފާނު އެބައެއްގެ ތެރޭގައި ދިރިއުޅުއްވަމުން ގެންދަވާ، ބައްޕާފުޅުގެ ޢާއިލާގެ ޚަލީފާއިން ދިރިއުޅުއްވަމުން ގެންދަވާގޮތާއި ހިންގަވަމުން ގެންދަވާ މަގެވެ. ދެވަނަޔަށް އޮތީ މުނިމާފާފުޅު ޢުމަރުލްފާރޫޤު ރަޟިޔަﷲ ޢަންހު ދައްކަވައިފައިވާ މަގެވެ. އެޢާއިލާއެއްގެ ތެރޭގައި ތުއްޕުޅުއިރު ހޭދަކުރެއްވި ފާރޫޤީ ޚާންދާނާއި އެދުވަސްވަރުގެ މުރައްބީންކަމުގައިވާ ޢަބްދުﷲ ބުނު ޢުމަރު ރަޟިޔަﷲ ޢަންހު އާއި ޞާލިޙު ބުނު ކައިސާނު ރަޙިމަހުﷲ ދަސްކޮށްދެއްވައި ފަރިތަކޮށް ދެއްވި މަގެވެ. ޢުމަރު ޤަޞްދުކުރެއްވީ ދެވަނަޔަށް މިދެންނެވި މަގުގައި ކުރިޔަށް ވަޑައިގެންނެވުމަށެވެ. އަމިއްލަފުޅު ޒާތުފުޅު ތައްޔާރުކުރެއްވީ މުނިމާފާފުޅުގެ ނަމޫނާއެއް ދުނިޔެއަށް ދައްކަވައިދެއްވުމަށެވެ.\nސުލައިމާނު ބުނު ޢަބްދުލްމަލިކު ފަސްދާނުލައި ނިމުމާއެކު ޝާހީ ހަށިފާރަވެރީން ޢުމަރު ވަށައިލިއެވެ. ގަނޑުވަރަށް ވަޑައިގެންނެވުމަށް ޝާހީ އަސްކޮޅުތައް ގެނެވުނެވެ. އެހިނދު ހަށިފާރަވެރިންނާ މުޚާޠަބުކުރައްވައި ޢުމަރު ވިދާޅުވިއެވެ. "ތިޔަބައިމީހުންނަށް އަހަރެންގެ އަޖަލު އެންމެ ދުވަހަކަށްވެސް އިތުރުކޮށް ދެވިދާނެ ހެއްޔެވެ؟ އެހެންވީއިރު ތިޔަބައިމީހުން ދާށެވެ!" ޝާހީ އަސްތަބީލާގެ ބަނޑޭރި ގާތު ވިދާޅުވިއެވެ. "ތިޔަ އަސްތަކާއި އޭގައިހުރި ސާމާނު ވިއްކައިލާށެވެ. ލިބޭ ފައިސާ ސަރުކާރުގެ ބައިތުލްމާލަށް ޖަމާކުރާށެވެ. އަހަންނަށް އަހަރެންގެ ބާރަށްދުވާ ބަޣަލުފުދެއެވެ." ފުލުހުންގެ ވެރިޔާ ލޮންސިހިއްޕަވައިގެން ކުރިފުޅުމަތީން އަސްމަތީގައި ވަޑައިގަންނަވަން ފެއްޓެމުން ވިދާޅުވިއެވެ. "އަހަންނަކީ އެހެންވެސް މުސްލިމުންފަދަ ޢާއްމު މުސްލިމަކީމެވެ. އަހަރެންގެ ކުރިމަތީން މީހުން ދުރުކުރަމުންދިޔުމުގެ ބޭނުމެއް ނެތެވެ."\nރަސްކަން ޚަލީފާކަމަށް ބަދަލުކުރެއްވުމުގެ ވިސްނުންފުޅު\nޢުމަރުބުނު ޢަބްދުލްޢަޒީޒު ރަޙިމަހުﷲ ގަނޑުވަރަށް ވަޑައިގަތުމަށްފަހު ސީދާ ވަޑައިގެންނެވީ މިސްކިތަށެވެ. މީސްތަކުން މިސްކިތަށް އެއްވަން ގޮވައިލާނެ ބަޔަކު ފޮނުއްވިއެވެ. މީސްތަކުން އެއްވުމުން އެބައިމީހުނާ މުޚާތަބުކުރައްވައި ވިދާޅުވިއެވެ. "އޭ މީސްތަކުންނޭވެ! ޚިލާފަތުގެ މަސްއޫލިއްޔަތު އަހަންނާ ޙަވާލުކުރެވުނީ އަހަރެން ރުހޭކަމެއްތޯ ނުވަތަ ނޫންތޯ ބެލުމެއްނެތިއެވެ. ޢާއްމު މުސްލިމުންނާ މަޝްވަރާ ކުރުމަކާވެސް ނުލައެވެ. އެހެންކަމުން ތިޔަބައިމީހުންގެ ކަނދުރާތަކުގައި އެޅުވިފައިވާ އަހަރެންގެ ބައިޢަތުގެ ކަސްތޮޅުން އަހަރެން އަމިއްލަޔަށް ތިޔަބައިމީހުން މިނިވަންކޮށްދީފީމެވެ. ތިޔަބައިމީހުން ބޭނުންމީހަކު ތިޔަބައިމިހުން ޚަލީފާކަމަށް ޢައްޔަންކުރާށެވެ."\nއެބަސްފުޅުގެ އަޑުއިވުމާއެކު އެންމެންތައް ނުހަނު އުފަލާއި ޖޯޝާއެކު ގޮވާން ފަށައިފިއެވެ. "އަމީރުލްމުއުމިނީންގެ މަޤާމަށް އަޅުގަނޑުމެން ކަލޭގެފާނު ޢައްޔަންކޮށްފީމުއެވެ. ކަލޭގެފާނުގެ ޚަލީފާކަމާ އަޅުގަނޑުމެން ރުހެމުއެވެ." މިއަޑު އެއްއަޑަކަށްވެ އިތުރު އަޑެއްނެތި އެންމެން ހަމަހިމޭންވުމުން ޢުމަރު ބުނު ޢަބްދުލްޢަޒީޒަށް ކަށަވަރުވެވަޑައިގަތީ މުސްލިމުން އެކަލޭގެފާނުގެ ޚަލީފާކަމާ ޤަބޫލުކަމެވެ. އެކަމާ ނުރުހޭ އެކަކުވެސް ނެތްކަމެވެ. އެހައިތަނުން ނުހަނު ހިތްޕުޅުހަމަޖެހިވަޑައިގަތުމާއެކު މަޤާމާ ޙަވާލުވެ ވަޑައިގެންނެވިއެވެ. އަމީރުލްމުއުމިނީން ޢުމަރު ބުނު ޢަބްދުލްޢަޒީޒު ރަޙިމަހުމުﷲއަށް ޚަލީފާކަމުގެ ބައިޢަތު ހިފެވުނީ ހިޖްރައިން ނުވަދިހަ ނުވަވަނަ އަހަރުގެ ޞަފަރު މަހުއެވެ. ޢުމަރު ރައްޔިތުންނާ މުޚާޠަބުކުރައްވައި އެކަލޭގެފާނުގެ އެންމެ ފުރަތަމަ އިފްތިޠާޙީ ތަޤްރީރު ދެއްވިއެވެ. އެތަޤްރީރުގައި ޙަމްދުޘަނާއަށްފަހު ވިދާޅުވިއެވެ.\n"އޭ މީސްތަކުންނޭވެ! ޤުރްއާން ކަރީމަށްފަހު އެފަދަ އެހެން ފޮތެއް ބާއްވައެއް ނުލައްވާނެއެވެ. އަހަރެމެންގެ މާތް ނަބިއްޔާ ޞައްލަﷲ ޢަލައިހި ވަސައްލަމައަށްފަހު އެހެން ނަބީބޭކަލަކުވެސް ވަޑައެއްނުގަންނަވާނެއެވެ. އަހަންނަކީ އެއްވެސްކަމެއް އަލަށްފަށައިގަންނާން އުޅޭ މީހެއް ނޫނެވެ. އަދި ކީއްހެއްޔެވެ؟ އަހަންނަކީ ރަސޫލުﷲ ޞައްލަﷲ ޢަލައިހި ވަސައްލަމައަށް ތަބާވެ އެމާތް ސާހިބާ ހިންގެވި މަގުން ހިނގޭތޯ އުޅޭ މީހަކީމެވެ. އަރަހުށި މާތްﷲ ޙަލާލުކުރެއްވި ކޮންމެ އެއްޗެއް ޤިޔާމަތާ ހަމައަށްވެސް ވާނީ ޙަލާލު އެއްޗެއްކަމުގައެވެ. އެކަލާނގެ ޙަރާމު ކުރެއްވި ކޮންމެ އެއްޗެއް އަބަދަށްޓަކައިވާނީ ހަރާމްވެގެންނެވެ. އަރަހުށި މާތްﷲ އަށް އުރެދުމުގެ ޒަރީޢާއިން އެއްވެސް ބަޔަކު ތިމާއަށް ކިޔަމަންތެރި ކުރުވުމަކީ އެކަކަށްވެސް އޮތް ޙައްޤެއް ނޫނެވެ. އެކަމަކު ދަންނައެ! މާތްﷲ އަށް ކިޔަމަންވެ ބޯލަނބާވެރިޔާއަށް ކިޔަމަންވުމަކީ މީސްތަކުންގެ މައްޗަށް އޮތް ވާޖިބެކެވެ. އަހުރެންނަކީ އެއްވެސް ޙާލެއްގައި ތިޔަބައިމީހުންނަށްވުރެ ރަނގަޅު މީހެއް ނޫނެވެ. ނަމަވެސް މާތްﷲ ތިޔަބައިމިހުންނަށްވުރެ ގިނަ ޒިންމާތަކެއް އަހަރެންގެ ބޮލުގައި އެޅުއްވިއެވެ." (ޙަވާލާ: ޠަބަޤާތު އިބްނު ޞަޢުދު)\nއަމީރުލްމުއުމިނީން ޢުމަރު ބުނު ޢަބްދުލްޢަޒީޒު ރަޙިމަހުﷲގެ މި އިފްތިޠާޙީ ތަޤްރީރަކީ އަމީރުލްމުއުމިނީން އަބޫބަކުރުއްޞިއްދީޤު ރަޟިޔަﷲ ޢަންހުގެ އިފްތިތާޙީ ތަޤްރީރާ ދާދި އެއް މަފްހޫމެއްގެ ތަޤްރީރެކެވެ. މިތަޤްރީރުގައި އެވަނީ އަމީރުލްމުއުމިނީން ޢުމަރު ބުނު ޢަބްދުލްޢަޒީޒު ރަޙިމަހުﷲ ދައުލަތް ހިންގެވުމުގައި ގެންގުޅުއްވާނެ ސިޔާސަތަށް އިޖްމާލީގޮތެއްގައި ފުރިހަމަޔަށް އަލިއަޅުއްވައިލައްވައިފައެވެ. މިތަޤްރީރުން ފުރިހަމަޔަށް މޭރުންވަނި ޢުމަރުގެ މަޤްޞަދަކީ އުމަވީ ރަސްކަން އަލްޚިލާފަތުއްރާޝިދާއަށް ބަދަލުކޮށްލެއްވުން ކަމެވެ.\nއަމީރުލްމުއުމިނީން މިތަޤްރީރަށްފަހު ވަޑައިގެންނެވީ އެކަލޭގެފާނުގެ ގަނޑުވަރަށެވެ. ސުލައިމާނުގެ ކަށުކަމާކެމީގެ ކަންތަކާއި އުމައްޔަތުވަންހައިގެ ބޭފުޅުންގެ ބައިޢަތު ހިއްޕެވުމާއި ރައްޔިތުންނާ ބައްދަލު.........